title: জেরুজালেমের পুরনো শহর

text: ১৯৬৭ সাল পর্যন্ত ধ্বংস হয়ে যাওয়া ইহুদি মহল্লা পুনরায় নির্মাণ করা হয়। এখানে বর্তমানে ২,৩৪৮ জন বাস করে (২০০৪ সালের হিসাবমতে) এবং বহু বৃহৎ শিক্ষাপ্রতিষ্ঠান এখানে গড়ে উঠেছে। পুনর্নির্মাণের আগে এখানে যত্নসহকারে খননকার্য চালানো হয়। হিব্রু বিশ্ববিদ্যালয়ের প্রত্নতাত্ত্বিক নাহমান আভিগাদ এই কাজের তত্ত্বাবধান করেন। প্রাপ্ত প্রত্নতাত্ত্বিক ধ্বংসাবশেষ জাদুঘর ও বাইরের পার্কে প্রদর্শন করা হয়। এজন্য পর্যটকদেরকে বর্তমান শহরের দুই বা তিন তলা পর্যন্ত নিচে নামতে হয়।


title: জেরুজালেমের পুরনো শহর

text: এই মহল্লায় “কারাইটেস স্ট্রিট” রয়েছে। এখানে প্রাচীন আনান বেন ডেভিড কেনেসা অবস্থিত।


title: জেরুজালেমের পুরনো শহর

text: পুরনো শহরে একটি ক্ষুদ্র মরোক্কান মহল্লাও ছিল। ছয় দিনের যুদ্ধ শেষ হওয়ার এক সপ্তাহ পর পশ্চিম দেয়ালে দর্শনার্থীদের বেশি সুবিধা দেয়ার জন্য এটি ধ্বংস করে ফেলা হয়। যে অংশটি ধ্বংস করা হয়নি সেটি বর্তমানে ইহুদি মহল্লার অংশ হিসেবে রয়েছে। এরপর থেকে অমুসলিমরা মাগরিবি ব্রিজ দিয়ে টেম্পল মাউন্টে যেতে পারে। এটি অমুসলিমদের জন্য একমাত্র প্রবেশ পথ।


title: জেরুজালেমের পুরনো শহর

text: ক্রুসেডার রাজ্য জেরুজালেমের সময় জেরুজালেমের পুরনো শহরে চারটি ফটোক ছিল। এদের প্রত্যেকটি একেক পাশে অবস্থিত ছিল। বর্তমানে অবস্থিত দেয়ালগুলো প্রথম সুলায়মান কর্তৃক নির্মিত হয় ও এর ফটক সংখ্যা এগারোটি। তবে সাতটি উন্মুক্ত রয়েছে। ১৮৮৭ সাল পর্যন্ত ফটকগুলো সূর্যাস্তের আগে বন্ধ করে দেয়া হত ও সূর্যোদয়ের সময় বন্ধ করে দেয়া হত। নিম্নোক্ত চার্ট অনুযায়ী ফটকগুলো বিভিন্ন নামে পরিচিত। বিভিন্ন ঐতিহাসিক সময়কালে ও বিভিন্ন সম্প্রদায়ের মাধ্যমে নামগুলো চালু হয়


title: অ্যাডভান্সড ওয়্যারলেস সার্ভিসেস

text: অ্যাডভান্সড ওয়্যারলেস সার্ভিসেস বা এডাব্লউএস-১ () হচ্ছে ইউএমটিএস ব্যান্ড IV বা ইউএমটিএস ১৭০০ (তবে ইউএমটিএস ১৭০০/২১০০ নয়) যা একটি তারহীন টেলিযোগাযোগ স্পেক্ট্রাম ব্যান্ড যেটি মোবাইল ভয়েস, ডাটা সার্ভিস, ভিডিও এবং মেসেজিংয়ের জন্য ব্যবহৃত হয়। এটি মার্কিন যুক্তরাষ্ট্র, কানাডা, মেক্সিকো এবং চিলিতে ব্যবহৃত হয়। এটি পূর্বের মাল্টিপয়েন্ট মাল্টিচ্যানেল ডিস্ট্রিবিউশন সার্ভিসের কিছু স্পেক্ট্রামকে প্রতিস্থাপন করেছে। এটি দুই খন্ডে মাইক্রোওয়েভ তরঙ্গ ব্যবহার করে : আপলিঙ্কে ১৭১০ থেকে ১৭৫৫ মেগাহার্জ এবং ডাউনলিঙ্কে ২১১০ থেকে ২১৫৫ মেগাহার্জ।


title: উদ্বৃত্তপত্র

text: উদ্বৃত্তপত্র বা ব্যালেন্স শিট হল আর্থিক প্রতিবেদন একটি অংশ যা একটি নির্দিষ্ট মেয়াদে ব্যবসার সম্পদ ও দায়ের অবস্থা টাকার অঙ্কে তুলে ধরে। এক মালিকানাধীন ব্যবসা, অংশীদারি ব্যবসা কিংবা যৌথ মূলধনি (পাবলিক লিমিটেড) সব ধরনের ব্যবসার সম্পদ, দায়, দেনা ও মালিকানা ইকুইটি এই উদ্বৃত্তপত্রে দেখানো হয়। উদ্বৃত্তপত্রকে অনেক সময় ব্যবসার অর্থনৈতিক চিত্র বলা হয়। একটি আদর্শ উর্বৃত্তপত্রের সাধারণত তিনটি অংশ থাকে সম্পদ, দায় এবং মালিকানা ইকুইটি।


title: উদ্বৃত্তপত্র

text:
প্রথমে ব্যবসার প্রধান সম্পদগুলোকে স্থায়ী এবং চলতি এই দুই শ্রেণিতে বিভক্ত করে সম্পদ অংশে রাখা হয়। স্থায়ী সম্পদের মধ্যে রয়েছে দালান-কোঠা, মূলধনি যন্ত্রপাতি, যানবাহন ইত্যাদি এবং চলতি সম্পদের মধ্যে রয়েছে তরল সম্পদ, নগদ অর্থ, মজুদ পণ্য ও পাওনা। সম্পদের পরে চলতি ও স্থায়ী দেনা সম্পদের পরে দেনার অংশে সাজানো হয়। সব শেষে মালিকানা বা ইকুইটি যোগ করা হয়। উদ্বৃত্তপত্রে মোট সম্পদের পরিমাণ দেনা ও ইকুইটির যোগফলের সমান হতে হয়।
উদ্বৃত্তপত্রের সাধারণত কয়েকটি অংশ থাকে। এগুলো হল- সম্পদ, দেনা ও ইকুইটি।
সাধারণত দুই ধরনের সম্পদ উদ্বৃত্তপত্রে চিহ্নিত করা হয় এগুলো হল চলতি সম্পদ ও স্থায়ী সম্পদ। চলতি সম্পদের মধ্যে রয়েছে
অপরদিকে স্থায়ী সম্পদের মধ্যে রয়েছে


title: উদ্বৃত্তপত্র

text: সল্পমেয়াদি চলতি দায়:


title: উদ্বৃত্তপত্র

text: দীর্ঘমেয়াদি দায়:


title: সিএসবি নিউজ

text: ক্রোনাস স্যাটেলাইট ব্রডকাস্ট, সংক্ষেপে সিএসবি নিউজ, () বাংলাদেশের সংবাদ বিষয়ক প্রথম চ্যানেল। এই চ্যানেলটির মালিক ফোকাস মাল্টিমিডিয়া কোম্পানী। সিএসবি নিউজ পরীক্ষামূলক ভাবে সম্প্রচার শুরু করে ২৪শে মার্চ ২০০৭ সালে, এবং বানিজ্যিকভাবে সম্প্রচারে আসে একই বছরের ৯ই এপ্রিলে।


title: সিএসবি নিউজ

text: ২০০৭ সালের ৬ই সেপ্টেম্বরে বিটিআরসি তৎকালীন সরকারের বিরুদ্ধে টকশে, সংবাদ প্রচারের অভিযোগ তুলে চ্যানেলটি বন্ধ করে দেয়।


title: ভামতী

text: ভামতী হল অদ্বৈত বেদান্তের একটি উপশাখা। এই উপশাখার নামটি আদি শঙ্করের লেখা ব্রহ্মসূত্র ভাষ্যের উপর বাচস্পতি মিশ্রের টীকার নাম থেকে উদ্ভূত।


title: ভামতী

text: মৈথিলি লোককথা থেকে জানা যায়, ভামতী হল বাচস্পতি মিশ্রের স্ত্রীর নাম। বাচস্পতি মিশ্র যখন এই টীকাটি রচনা করছিলেন, তখন তাঁর স্ত্রী কোনো দাবি না রেখেই নিরন্তর তাঁর সেবা করেছিলেন। বাচস্পতি মিশ্র এতই ব্যস্ত ছিলেন যে, ভুলেই গেছিলেন তাঁর স্ত্রী আছে। টীকা রচনার কাজ শেষ করার পর তিনি ভামতীকে জিজ্ঞাসা করেন, "তুমি কে?" ভামতী উত্তর দেন, "আমি আপনার স্ত্রী।" বাচস্পতি মিশ্র নিজের স্ত্রীকে কতটা অবহেলা করেছেন দেখে দুঃখিত হন। তাই তিনি তাঁর টীকাটি নিজের স্ত্রীর নামে নামাঙ্কিত করেন।


title: ভামতী

text: বাচস্পতি মিশ্র শঙ্করের চিন্তাধারার সঙ্গে মণ্ডন মিশ্রের মতের মিলন ঘটাতে চেয়েছিলেন। ভামতী শাখাটি তাত্ত্বিক মতবাদের উপর প্রতিষ্ঠিত। এই মতে জীব হল অবিদ্যার উৎস।


title: ডার্কার দ্যান ব্ল্যাক

text: ডার্কার দ্যান ব্ল্যাক একটি আনিমে টেলিভিশন সিরিজ যা তেনসাই ওকামুরা এর দ্বারা রচিত ও পরিচালিত এবং বোনস দ্বারা অ্যানিমেশনকৃত। এটি এপ্রিল ৫ ২০০৭ এ এমবিএস, টিবিএস, এবং এদের সম্পর্কিত টেলিভিশন চ্যানেলে জাপানে প্রথম প্রদর্শিত হয়। এবং এর স্যাটেলাইট টেলিভিশন প্রিমিয়ার হয় অ্যানিম্যাক্সে মে ২০০৭ এ। সিরিজের সাউন্ডট্র্যাক তৈরি করেছেন অউকো কান্নো। এই সিরিজ থেকে দুটো মাঙ্গা সিরিজ এডাপ্ট করা হয়েছে, যেগুলো ম্যাগাজিন "মান্থলি আসুকা" এবং "ইয়ং গাঙ্গানে" সিরিয়ালাইজড হয়েছে। জাপানের একটি জনপ্রিয় কিশোর ম্যাজিন, গোগোপ্লেক্স এর দ্বারা এটি "বছরের সেরা অরিজিনাল অ্যানিমে" পুরষ্কার লাভ করেছে।


title: ডার্কার দ্যান ব্ল্যাক

text: ডার্কার দ্যান ব্ল্যাকঃ জেমিনি অফ দ্যা মিটিওর নামে একটি সিক্যুয়েল অক্টোবর ৮, ২০০৯-এ জাপানে প্রথম প্রদর্শিত হয়।


title: ডার্কার দ্যান ব্ল্যাক

text: দশ বছর আগে, টোকিওতে "হেল'স গেট" নামে একটা অস্বাভাবিক বস্তুর আবির্ভাব ঘটে, যার ফলশ্রুতিতে আকাশা পরিবর্তিত হয়ে যায় আর আশেপাশের এলাকায় ব্যাপক ধ্বংসযজ্ঞ সংঘটিত হয়। আকাশজুড়ে এসে ভর করে নকল তারা। এই সময় বিভিন্ন অতিপ্রাকৃত ক্ষমতা সম্পন্ন মানুষের আবির্ভাব ঘটে - যাদেরকে বলা হয় কন্ট্রাক্টর। প্রত্যেক কন্ট্রাক্টর এর জন্য একটি করে মিথ্যা তারা বরাদ্দ করা আছে। এই তারাগুলো তাদের বিভিন্ন কর্মকান্ডে বিভিন্ন আচরণ প্রদর্শন করে। আর তাই কন্ট্রাক্টররা তাদের তারার মেসিয়ার নম্বরদ্বারা পরিচিত হয়। এদেরকে সাধারন মানুষের জানার পরিধির বাইরে রাখা হয়েছে। অপ্রয়োজনীয় মানবিক অনুভূতিকে পাশ কাটিয়ে এরা ঠান্ডা মাথায় খুন করতে পারে। তাদের এই ক্ষমতা তাদের মনুষ্যত্বকে বিসর্জন দিয়ে অর্জন করতে হয়। প্রতিবার ক্ষমতা ব্যবহার করার পর কন্ট্রাক্টরদের এই ক্ষমতার মূল্য পরিশোধ করতে হয় যা হতে পারে কোন খাবার খাওয়া বা কোন অর্থহীন কর্ম সম্পাদন করা অথবা নিজের ক্ষতি করা এবং নিজের শরীরকে অস্বাভাবিকভাবে পরিবর্তন করা। অনেক দেশ ও সংঘ কন্ট্রাক্টরদের স্পাই ও গুপ্তঘাতক হিসেবে প্রশিক্ষন দিয়ে ব্যবহার করে।


title: ডার্কার দ্যান ব্ল্যাক

text: হেভেন'স ওয়ার এর ধ্বংসযজ্ঞ এর পরে, এক রহস্যময় সুপারপাওয়ার সিন্ডিকেট এর কাছে যুক্তরাষ্ট্র তাদের প্রভাব হারায়। এরপর এক চীনা কন্ট্রাক্টর, কোডনেম, "হেইকে" কে ঘিরে কাহিনী আবর্তিত হতে থাকে। সে সিন্ডিকেট এর তত্ত্বাবধানে টোকিওতে বিভিন্ন গুপ্তচর ও গুপ্তঘাতকভিত্তিক অভিযানে অংশ নেয়।


title: ডার্কার দ্যান ব্ল্যাক

text: প্যান্ডোরা [ PANDORA (Physical Alteration Natural Deconstruction Organized Research Agency) ]'ডার্কার দ্যান ব্ল্যাক' এর স্রষ্টা তেন্সাই ওকামুরা এবং এর পরিবেশক বোনস এবং আনিপ্লেক্স। এটি টোকিও ব্রডকাস্টিং স্টেশন আর এমবিএস এ বৃহস্পতিবার লেট নাইট আনিমে ব্লকে সম্প্রচারিত হয়। এর আগে এইব্লকে সানরাইজ এর সিরিজ "কোড গিয়াসঃ লালুশ অফ দ্যা রেবেলিওন" প্রচারিত হত, এবং "কোড গিয়াস" এর মতই এর কর্পোরেট পার্টনারশিপ ছিল পিৎজা হাট এবং নিফটি। এর স্যাটেলাইট সম্প্রচার হয় আনিম্যাক্সে। ইংরেজি ভাষায় এটি আনিম্যাক্স এশিয়াতে প্রচারিত হয়। জাপানে এর ডিভিডি রিলিজ হয় আনিপ্লেক্স এর ব্যানারে। নবম এবং শেষ ডিভিডিতে একটি ওভিএ সংযুক্ত ছিল। ডিভিডি জুলাই ২৫, ২০০৭ থেকে মার্চ ২৬, ২০০৮ পর্যন্ত রিলিজ হয়েছিল। ফানিমেশন রিজিওন ১ এর ডিভিডি লাইসেন্স কিনে নিয়েছে।


title: ডার্কার দ্যান ব্ল্যাক

text: জুলাই ২০০৮ এ বোনস এর হেডকয়ার্টার থেকে দ্বিতীয় মৌসুম এর খবর ফাঁস হয়। সেটিতে বলা হয় এই আনিমে এর দ্বিতীয় মৌসুম ও ফুলমেটাল এলকেমিস্ট এর নতুন একটি সিরিজ প্রক্রিয়াধীন। ফুলমেটাল এলকেমিস্ট এর খবরটি জানুয়ারি ২০০৯ এ সত্য বলে প্রমানিত হয়। ফলে বোঝা যায়যে ডকুমেন্টটি আসল। পরবর্তীতে অফিশিয়াল স্টেটমেন্ট এ বলা হয় ওগুলো কোন তৃতীয় পক্ষ ফাঁস করেছে। বলা হয়, "এটা এখনো আলোচনাধীন।" ছয় মাস পর ডকুমেন্ট এর ভ্যালিডিটি কনফার্ম হয়। স্কয়ার এনিক্সের ইয়ং গাঙ্গান ম্যাগাজিনে দ্বিতীয় মৌসুমের ঘোষণা দেয়া হয়। দ্বিতীয় মৌসুম অক্টবর ২০০৯ এ শুরু হয় এবং ডিসেম্বর ২০০৯-এ শেষ হয়। ফানিমেশন এটারও লাইসেন্স কিনে নেয়।


title: ডার্কার দ্যান ব্ল্যাক

text: ডার্কার দ্যান ব্ল্যাক গাইডেন সিরিজ দুই মৌসুমের মধ্যবর্তী সময়ের কাহিনী নিয়ে গঠিত। হেই এবং ইন সিন্ডিকেট এর হাত থেকে পালিয়ে বেড়াচ্ছে।


title: ডার্কার দ্যান ব্ল্যাক

text: নকিয়া (Nokiya) এর অলঙ্করণে একটি মাঙ্গা মান্থলি আসুকা ম্যাগানিএ সিরিয়ালাইজড হয়। কাদকাওয়া শোটেন এই মাঙ্গার ভলিউম প্রকাশ করে। উত্তর আমেরিকাতে এর লাইসেন্স নেয় ইয়েন প্রেস। দ্বিতীয় মাঙ্গা, ইউজি ইরাহাওয়া এর অলঙ্করণে, সম্পঊর্ন নতুন ক্যার‍্যাক্টার সেট নিয়ে একই ম্যাগাজিনে সিরিয়ালাইজড হয়। এই মাঙ্গার নাম, ডার্কার দ্যান ব্ল্যাকঃ শিক্ককু নো হানা। এটি এনিমে সিরিজের পরের কাহিনী।


title: ডার্কার দ্যান ব্ল্যাক

text: সাউন্ডট্র্যাক কম্পোজ করেন ইউকো কান্নো। প্রথম ওপেনিং আর এন্ডিং থিম যথাক্রমে এবিংটিন বয়েজ স্কুল ও রেই ফু এর। টিম জেনসেন এর কম্পোজ করা ও মাই ইয়ামানে (ট্র্যাক ৮,১০) ও জেমস ওয়েন্ড (ট্র্যাক ১৪,১৯) এর গায়কীতে কিছু গান রয়েছে। অরিকন এ্যালবাম চার্টে এটি ৫৭তম হয়েছে।


title: গৃহ নির্যাতন

text: গৃহ নির্যাতন হল কাউকে নিজ গৃহের মধ্যে পরিবারেরই অন্য কোনো ব্যক্তি কর্তৃক শারীরিক বা মানসিকভাবে নিপীড়ন করা।


title: গৃহ নির্যাতন

text: গৃহ নির্যাতনের প্রধান ধরণগুলোর মধ্যে রয়েছে:


title: গৃহ নির্যাতন

text: গৃহ নির্যাতনের যে সকল কারনগুলোর মধ্যে রয়েছে:পৃথিবীর বিভিন্ন স্থানে এই ধরণের নির্যাতনের ঘটনা অহরহ ঘটে থাকে; তবে তুলনামূলকভাবে যুদ্ধ বিদ্ধস্থ অঞ্চল, নিম্ন-মাথাপিছু আয়ের অঞ্চল এবং শিক্ষার হার যেসব অঞ্চলে কম সেখানে এর প্রকোপ বেশি লক্ষনীয়।


title: গৃহ নির্যাতন

text: রাশিয়ায় প্রতিবছর ৬ লক্ষ নারী নিজ গৃহে নির্যাতনের শিকার হন। যুদ্ধ-বিদ্ধস্ত সার্বিয়ায় প্রতি ৩ জন নারীর মধ্যে ১ জন এই ধরণের নির্যাতনের শিকার হয়। অপর দিকে, জার্মানিতে প্রতিবছর প্রায় ৪০ হাজার মহিলা নির্যাতন থেকে রক্ষা পেতে মহিলাদের সাহায্যার্থে গড়া ওঠা বিভিন্ন আশ্রয় কেন্দ্রে এসে আশ্রয় নেয়


title: ম্যালকম আর্থার স্মিথ

text: ম্যালকম আর্থার স্মিথ () (১৮৭৫, নিউ ম্যাল্ডেন, সারে - ১৯৫৮, অ্যাস্কট) ছিলেন একজন উভচর-সরীসৃপবিদ এবং চিকিৎসক যিনি মালয় উপদ্বীপে কর্মরত ছিলেন।


title: ম্যালকম আর্থার স্মিথ

text: শৈশবে তিনি উভচর ও সরীসৃপের উপর আগ্রহী ছিলেন। ১৮৯৮ সালে লন্ডন থেকে চিকিৎসা বিজ্ঞান ও শৈল্যবিদ্যায় শিক্ষা গ্রহণ শেষে তিনি তৎকালীন শ্যাম রাজ্যের ব্যাংককে ব্রিটিশ দূতাবাসের চিকিৎসক হিসেবে নিয়োগ পেয়ে সেখানে চলে আসেন।


title: ম্যালকম আর্থার স্মিথ

text: তিনি শ্যামের রাজকীয় আদালত এবং রাজ-পরিবারের চিকিৎসক হিসেবেও নিয়োগ লাভ করেন। উভচর এবং সরীসৃপ পর্যবেক্ষণের ফলে প্রাপ্ত ফলাফল তিনি প্রকাশ করেন। তিনি লন্ডন জাদুঘরে তার শিক্ষা সম্পূর্ণ করার জন্য ১৯২৫ সালে ব্যাংকক ত্যাগ করেন।


title: কুন্দন লাল সায়গল

text: কুন্দন লাল সায়গল (১১ই এপ্রিল, ১৯০৪ - ১৮ই জানুয়ারি, ১৯৪৭; সংক্ষেপে কে. এল. সায়গল নামে পরিচিত) একজন ভারতীয় অভিনেতা যাকে হিন্দি সিনেমা শিল্পের প্রথম সুপারস্টার হিসেবে বিবেচনা করা হয়। তার সময়ে সিনেমা শিল্পের কেন্দ্র ছিল কলকাতায়, যা বর্তমানে মুম্বাইতে স্থান্তান্তরিত হয়েছে।


title: কুন্দন লাল সায়গল

text: সায়গলের জন্ম জম্মু-তে। দশ বছর বয়স থেকেই রামলীলা-য় অংশ নিতেন, সীতা-র চরিত্রে গাইতেন, অভিনয় তো করতেনই। গায়ক-তারকা হওয়ার লক্ষণ তখন থেকেই। তাঁকে নিয়ে চমৎকার একটি বই লিখেছেন প্রাণ নেভিল: কে এল সায়গল/ দ্য ডেফিনিটিভ বায়োগ্রাফি (পেঙ্গুইন বুকস, ২৯৯.০০)। কোনও ধরাবাঁধা তালিম ছাড়াই গত শতকে তিরিশের দশকের মাঝামাঝি থেকে অসম্ভব জনপ্রিয় গায়ক, এবং একই সঙ্গে নায়ক হয়ে ওঠেন সায়গল। ৩৬টি ছবিতে অভিনয়, রেকর্ড-করা গান ১৮৫টি।


title: অপিস্টোকোমিডি

text: অপিস্টোকোমিডি (Opisthocomidae) অপিস্টোকোমিফর্মিস (Opisthocomiformes) বর্গের অন্তর্গত একটিমাত্র গোত্র। এ গোত্রের একমাত্র সদস্য প্রজাতি হচ্ছে হোয়াটজিন ("Opisthocomus hoazin")। এর আবাস দক্ষিণ আমেরিকার আমাজন অববাহিকা ও ওরিনোকো ব-দ্বীপ অঞ্চলে। এ বর্গের সদস্যদের বেশ কয়েকটি জীবাশ্ম পাওয়া গেছে, তার মধ্যে একটি পাওয়া গেছে আফ্রিকায়।


title: অপিস্টোকোমিডি

text: হোয়াটজিন পাখিটি সর্বপ্রথম বর্ণিত হয় ১৭৭৬ সালে। মথুরার সাথে আকৃতিগত সাদৃশ্য থাকায় পক্ষীবিদরা প্রথমে একে গ্যালিফর্মিস বর্গের অধিভুক্ত করেছিল। পরবর্তীতে দেখা যায় যে, এ পাখিটি নানান দিক দিয়ে সাধারণ গ্যালিফর্মদের থেকে আলাদা। যেমন- এদের শাবকদের ডানার সংযোগে দু'টি করে নখ থাকে এবং বয়স বাড়ার সাথে সাথে এ নখ খসে পড়ে। এছাড়া এদের খাদ্য হজম করার প্রক্রিয়া পৃথিবীর অন্য যেকোন পাখির থেকে আলাদা।


title: নওশাদ

text: নওশাদ আলী (, ; ২৫ ডিসেম্বর, ১৯১৯ – ৫ মে, ২০০৬) ছিলেন একজন প্রখ্যাত ভারতীয় সঙ্গীতজ্ঞ। তিনি বলিউড চলচ্চিত্র জগতের অন্যতম জনপ্রিয় সঙ্গীত পরিচালক এবং শাস্ত্রীয় সঙ্গীতকে চলচ্চিত্রে সার্থকভাবে ব্যবহারের মাধ্যমে জনপ্রিয় করার জন্য বিশেষভাবে পরিচিত ছিলেন।


title: নওশাদ

text: একজন স্বাধীন সঙ্গীত পরিচালক হিসেবে তার প্রথম চলচ্চিত্র "প্রেম নগর" ১৯৪০ সালে মুক্তি পায়। সঙ্গীত পরিচালক হিসেবে তার প্রথম সফল চলচ্চিত্র ছিলো ১৯৪৪ সালে মুক্তি পাওয়া "রতন" ছবিটি, যা একাধারে ৩৫ সিলভার জুবিলী, ১২ গোল্ডেন জুবিলী এবং ৩ ডায়মন্ড জুবিলী হিট হয়েছিলো। চলচ্চিত্র অসাধারণ অবদানের জন্য নওশাদ ১৯৮২ সালে দাদাসাহেব ফালকে পুরস্কার এবং ১৯৯২ সালে পদ্মভূষণ লাভ করেন।


title: মেলিসসা লরেন

text: মেলিসসা লরেন (জন্ম: ১৬ অক্টোবর ১৯৮৪) একজন ফরাসি পর্ণো অভিনেত্রী ও পরিচালক। লরেন রন্ধন বিষয়ে তিন বছর পড়াশোনা শেষ করার পর প্যারিসে একটি প্যাস্ট্রির দোকানে রাধুঁনী হিসেবে কাজ করেছেন। ফরাসি পর্ণো পরিচালক জন বি রুটের একটি বিজ্ঞাপন সংবাদপত্র থেকে পড়ার ছয় দিন পরে, তিনি ২০০৩ সালের জুন থেকে অভিনয় শুরু করেন।


title: সাশা গ্রে

text: সাশা গ্রে (মূল নাম: মারিনা অ্যান হান্টজিস; জন্ম: ১৪ মার্চ ১৯৮৮) একজন মার্কিন অভিনেত্রী, মডেল, লেখক, সুরকার এবং প্রাক্তন পর্ণো অভিনেত্রী। তার পর্ণো ফিল্ম-জীবনে, তিনি বিভিন্ন বিনোদন পত্রিকা এবং টেলিভিশন প্রোগ্রামে অন্তর্ভুক্ত হন। তিনি বিভিন্ন মিউজিক ভিডিও এবং বিজ্ঞাপন প্রচার অভিযানেও অংশগ্রহণ করেন। সাশা ২০০৭ থেকে ২০১০ সালের মধ্যে অসংখ্য পুরস্কার ও সম্মননা অর্জন করেন যার মধ্যে ২০০৮ সালের শ্রেষ্ঠ অভিনেত্রীর এভিএন পুরস্কারও রয়েছে।


title: রাইলে স্টিল

text: রাইলে স্টিল (জন্ম: ২৬ আগস্ট, ১৯৮৭) একজন আমেরিকান পর্নোগ্রাফি অভিনেত্রী।


title: রাইলে স্টিল

text: স্টিল মার্কিন যুক্তরাষ্ট্রের ক্যালিফোর্নিয়ার এস্কনডিডোতে বড় হয়েছেন এবং পর্ণো ফিল্ম-ক্যারিয়ার শুরু করার আগে স্টারবাকস এ একটি গলফ কোর্স স্ন্যাক বারে কাজ করতেন।


title: দোহার

text: দোহার ভারতের একটি লোকগানের দল; যাদের মূলকেন্দ্র কলকাতায়। কেবল ভারতের পশ্চিমবঙ্গেই নয়, বাংলাদেশেও এই দলটির বেশ জনপ্রিয়তা রয়েছে।


title: দোহার

text: এই গানের দলের নামকরণ করেন দলের সদস্যদের বিশ্ববিদ্যালয়ের শিক্ষক অভীক মজুমদার। যেহেতু দলের সদস্যরা সবাই একত্রে গান করে, আবার কেউই লোকসঙ্গীতের আদত শিল্পী না, সেহেতু তিনি দোহার নামটাই যথোপযুক্ত মনে করেছেন।


title: দোহার

text: ১৯৯৯ সালে একটি গানের অনুষ্ঠান আয়োজনের মধ্য দিয়ে দোহার পথচলা শুরু করে। পরবর্তীতে সুপ্রভাত নামক একটি গানের অনুষ্ঠান থেকে তাদের ডাক আসে। সেখানে পারফর্ম করার পর ডাক পড়ে ক্যাসেট কোম্পানীতে। হাছন রাজা, শাহ্ আব্দুল করিম, শীতালং শাহ সহ বিভিন্ন বাউলের মোট ন'টা গান নিয়ে ২০০১ সালে প্রকাশিত হয় দোহারের প্রথম অ্যালবাম "বন্ধুর দেশে।"


title: সেবাস্তিয়ান ভেটেল

text: সেবাস্তিয়ান ভেটেল () (জন্ম:৩রা জুলাই, ১৯৮৭) একজন জার্মান ফর্মুলা ওয়ান রেসিং ড্রাইভার। তিনি বর্তমানে অস্ট্রিয়ান রেসিং দল "রেড বুল রেসিং"-এর হয়ে গাড়ি চালান। তিনি বর্তমানে ফর্মুলা ওয়ান ড্রাইভিং প্রতিযোগিতাতে ওয়ার্ল্ড চ্যাম্পিয়ান। তিনি ২০১০ সাল থেকে বর্তমান ২০১৩ সাল পর্যন্ত ফর্মুলা ওয়ান চ্যাম্পিয়ান।


title: লা রোচ্যাল

text: লা রোচ্যাল (; ) ফ্রান্সের পশ্চিমাঞ্চলের একটি শহর এবং আটলান্টিক মহাসাগরের বিস্কে উপসাগরীয় এলাকায় অবস্থিত একটি সমুদ্রবন্দর। এই শহরটি ফ্রান্সের শ্যারেন্ট-ম্যারিটাইম বিভাগের রাজধানী।


title: শারন্ত্-ম্যারিটাইম

text: শারন্ত্-ম্যারিটাইম (; ) ফ্রান্সের দক্ষিণ-পশ্চিম উপকূলীয় অঞ্চলের একটি প্রশাসনিক বিভাগ যার নামকরণ শারন্ত্ নদীর নামানুসারে করা হয়েছে।


title: শারন্ত্-ম্যারিটাইম

text: ১৭৯০ সালে ফরাসি বিপ্লবের সময় ৪ মার্চ তারিখে গঠিত ফ্রান্সের ৮৩ টি প্রশাসনিক বিভাগের একটি হচ্ছে শারন্ত্-ম্যারিটাইম যা পূর্বে সেন্টোগ ও এ্যাউনিস্ অঞ্চলের অংশ ছিলো। ১৯৪১ সালের ৪ সেপ্টেম্বর এটি শারন্ত্-ম্যারিটাইম নামে পরিচিত হয়।


title: শারন্ত্-ম্যারিটাইম

text: পোয়াতু-শারন্ত্ প্রশাসনিক অঞ্চলের একটি অংশ শারন্ত্-ম্যারিটাইম; যা এই অঞ্চলের দ্বিতীয় বৃহত্তম এবং সর্বাধিক ঘনবসতিপূর্ণ এলাকা। বিভাগটির আয়তন ৬৮৬৪ বর্গ কি.মি. এবং অধিবাসীর সংখ্যা ২০০৬ সালের গণনা অনুসারে ৫৯৮ ৯১৫ জন।


title: শারন্ত্-ম্যারিটাইম

text: বার্ষিক ৯০০ মি.মি. অপেক্ষা কম বৃষ্টিপাত হওয়ার ফলে এই অঞ্চলের জলবায়ু নাতিশীতোঞ্চ এবং রৌদ্রজ্জ্বল। এখানকার গড় তাপমাত্রার পরিমাণ গ্রীষ্মকালে ৩৮° সে. (১০০° ফা.) থেকে শীতকালে −৫° স. (২৩° ফা.)-এর শধ্যে ওঠা নামা করে।


title: পিথাগোরাস পানপাত্র

text: পিথাগোরাস পানপাত্র () ব্যবহৃত হত ওয়াইন পান করার সীমা নির্ধারণের জন্য। এটিতে ওয়াইন পানকারীর একটি নির্দিষ্ট সীমা পর্যন্ত পান করা অনুমোদিত। এই নির্দিষ্ট সীমা পর্যন্তই পাত্রটি ঠিকভাবে ওয়াইনে পূর্ণ করা যাবে। এই সীমার চেয়ে বেশি পূর্ণ করতে গেলেই পাত্রটির ভেতরকার সমস্ত ওয়াইন এর নিচে থাকা একটি ছিদ্র দিয়ে বেরিয়ে যাবে এবং সীমালঙ্ঘনকারী পানকারীকে ভিজিয়ে ফেলবে।


title: পিথাগোরাস পানপাত্র

text: পিথাগোরাস পানপাত্র দেখতে সাধারণ পানপাত্রের মতো, তবে এর মাঝের অংশে একটি কেন্দ্রীয় দণ্ডসদৃশ অংশ আছে। পাত্রটির যে প্রধান কাণ্ড, তার ভেতরে একটি নালীপথ থাকে। এই নালীপথের উপরের অংশ থেকে একটি নালিকা কেন্দ্রীয় দণ্ডসদৃশ অংশটির ভেতরে উন্মুক্ত হয়, এবং নিচের অংশটি পাত্রের একেবারে তলায় বাইরে উন্মুক্ত থাকে। দণ্ডসদৃশ অংশের ভেতরে নালিকাটি একটি ক্ষুদ্রকায় কক্ষে উন্মুক্ত থাকে। এই কক্ষটি আরেকটি ভিন্ন নালিকা দিয়ে পাত্রের ভেতরে যে অংশে তরলটি থাকে, সেই অংশে যুক্ত হয়।


title: পিথাগোরাস পানপাত্র

text: পাত্রটি যখন তরলে পূর্ণ করা হয়, তখন দ্বিতীয় নালিকাটি দিয়ে তরলটি কেন্দ্রীয় কক্ষ পর্যন্ত পৌঁছায়। তারপর প্যাসকেলের সংযুক্ত পাত্রের সূত্র অনুযায়ী পাত্রের তরলের উপরিতল এবং দ্বিতীয় নালিকার তরলের উপরিতল একই সাথে বাড়তে থাকে এবং এই পর্যায়ে পাত্রটি সাধারণ একটি পাত্রের বৈশিষ্ট্য অনুসরণ করে। তরলের উপরিতল যদি কাণ্ডের নালীপথের উপরে থাকা প্রথম নালিকাটির মুখের চেয়ে বেশি উচ্চতায় পৌঁছে, তখন তরলটি প্রথম নালিকার ভেতরে উপচে পড়ে এবং মূল নালী দিয়ে বাহিত হয়ে পাত্রের তলার ছিদ্র দিয়ে বাইরে পৌঁছে যায়। তরলটি যখন কেন্দ্রীয় কক্ষ থেকে প্রথম নালিকায় প্রবেশ করে, তখন এতে উদস্থিতচাপের কারণে যে সাইফন প্রক্রিয়া তৈরি হয়, তাতেই সমস্ত তরল ক্রমে বাইরে পড়ে যায়।


title: পিথাগোরাস পানপাত্র

text: বর্তমান সময়ে কিছু শৌচকক্ষ তৈরিতে এই মূলনীতি ব্যবহৃত হয়। যখন পানির ধারকে পানির উপরিতল একটি নির্দিষ্ট মাত্রার উপরে পৌঁছে যায়, তখন একটি সাইফন তৈরি হয় এবং শৌচকক্ষ পানিপ্রবাহে ধৌত হয়ে যায়।


title: রতন

text: রতন একটি ভারতীয় চলচ্চিত্র যা ১৯৪৪ সালে মুক্তি পায়। এই চলচ্চিত্রটিতে অভিনয় করেন শরণ লতা, করণ দেওয়ান এবং আমির বানু। এটি ১৯৪৪ সালে নির্মিত চলচ্চিত্রগুলোর মধ্য সর্বাধিক আয় করা এবং "সর্বকালের সেরা ব্লকবাস্টার" হিসেবে পরিচিত। এই চলচ্চিত্রটি নওশাদকে ভারতীয় চলচ্চিত্রের অন্যতম প্রধান সঙ্গীত পরিচাল হিসেবে প্রতিষ্ঠিত করে এবং এর ফলে তিনি প্রতিটি চলচ্চিত্র থেকে ২৫০০০ রূপি করে পারিশ্রমিক গ্রহণ করেন। ছবিটির অভিনেত্রী শরণ লতা পিটিভি-তে প্রচারিত একটি সাক্ষাতকারে বলেছেন যে, ছবিটির গীতিকার দীননাথ মোদক নিজে এই চলচ্চিত্রে সুরারোপ করেন।


title: ঝুঁকি ব্যবস্থাপনা

text: ঝুঁকি ব্যবস্থাপনা হল কোন বস্তুর সম্ভাব্য ক্ষতির অর্থনৈতিক প্রভাব নিরূপণ করে সেই অর্থনৈতিক ক্ষয়ক্ষতি কমানোর বা সম্ভাব্য ক্ষতির বিরুদ্ধে যথাযথ পদক্ষেপ নেওয়া। 'ঝুঁকি' হল কোন আর্থিক ক্ষতি সংগঠন সম্পর্কিত অনিশ্চয়তা অপরদিকে এই আর্থিক ক্ষয়ক্ষতি যথাসম্ভব কম রাখার যে পূর্বপ্রস্তুতি, তাকে ঝুঁকি ব্যবস্থাপনা বলা যেতে পারে। ক্ষতি হওয়ার ঝুঁকি যে কোন বস্তুরই থাকতে পারে যেমন যানবাহন, ঘরবাড়ি, মহাকাশ স্টেশন কিংবা ফসল। অস্পৃশ্য বস্তু যেমন ব্যবসায় সুনাম, সম্মান, নামডাক ও বিশ্বাসযোগ্যতা এগুলোরও ক্ষতি হতে পারে। ঝুঁকি ব্যবস্থাপনার অধীনে উক্ত সমস্ত স্পর্শ্য যোগ্য ও অস্পৃশ্য বস্তুর সম্ভাব্য ক্ষতির পরিমাণ টাকার অঙ্কে নিরূপণ করতে হয়।


title: ঝুঁকি ব্যবস্থাপনা

text: ঝুঁকি ব্যবস্থাপনা বীমা ব্যবসার একটি অন্যতম গুরুত্বপূর্ন অংশ। কোন বস্তুর বীমা করার আগে অবশ্যই বীমা কোম্পানিকে এর বীমা যোগ্যতা ও ঝুঁকি ব্যবস্থাপনা সম্পর্কে পূর্বানুমান করতে হয়।


title: ঝুঁকি ব্যবস্থাপনা

text: মানুষের জীবন ও সম্পদের ক্ষেত্রে বিদ্যমান ঝুঁকিকে লাঘব করা অথবা মোকাবেলা করাই হল ঝুঁকি ব্যবস্থাপনার কাজ। কাজটি অন্যান্য ব্যবস্থাপনার মত নয় কারণ ঝুঁকির প্রবাহপথ বিচিত্র। আর তাই বিভিন্ন বিচিত্রতার কথা মাথায় রেখে এর ব্যবস্থাপনা নকশা করতে হয়। কাজেই ঝুঁকি ব্যবস্থাপনার কাজ তাই ক্রমেই সুনির্ধারিত ও প্রক্রিয়াবদ্ধ হয়েছে। ঝুঁকি ব্যবস্থাপনা মূলত তিনটি অংশে বিভক্ত। যেমন:


title: অ্যানিমেশন

text: অ্যানিমেশন বা সজীবতা () হচ্ছে স্থির চিত্রের একটি ক্রম যেগুলোকে বিশেষ প্রক্রিয়া লক্ষ্য করলে জীবন্ত ও সচল বলে মনে হয়। এ্যানিমেশন তৈরী, সংরক্ষণ বা ধারণ করার বিভিন্ন পদ্ধতি রয়েছে, যেমন: অ্যানালগ পদ্ধতিতে ক্রম-সচল বই, সচল ছবি, ভিডিও টেপ আর ডিজিটাল পদ্ধতিতে জিআইএফ, ফ্লাশ বা ডিজিটাল ভিডিও মাধ্যম ব্যবহার করা হয়। এটি প্রদর্শনের জন্য ক্যামেরা, কম্পিউটার বা প্রজেক্টর ব্যবহৃত হয়ে থাকে। সহজ অর্থে একে "চলমান চিত্র" বলেও অভিহিত করা যায়। চলচ্চিত্রর এবং অ্যানিমেশনের সংজ্ঞা এবং মূল কারিকরী নীতি একই। চলচ্চিত্রর সংজ্ঞা অ্যানিমেশনকে সঙ্গে নেয়। নির্মাণ প্রক্রিয়ার ভিন্নতা অনুসারে চলচ্চিত্রকে "জীবন্ত গতি" (live action), বা "অ্যানিমেশন" এই দুটি ভাগে ভাগ করা যায়। জীবন্ত গতি চলচ্চিত্র নির্মাণ করতে চলমান বস্তুটিকে ক্যামেরার সহায়তায় সময়ের ক্ষুদ্র ক্ষুদ্র অন্তরালে (পারম্পরিক ভাবে সেকেণ্ডে ২৪টা) ফটো তোলা হয়। এই ছবিগুলি চলমান বস্তুটির বিভিন্ন মূহুর্তকে স্থির চিত্র করে ফেলা হয়। প্রতিটি ছবিকে একটি 'ফ্রেম' বলা হয়। পরে প্রজেক্টরের সহায়তায় এই 'ফ্রেম'গুলিকে ক্রম অনুসারে পর্দায় প্রক্ষেপণ করা হয়। দৃষ্টির জড়তা (Persistence of vision) পরিঘটনার জন্য আমাদের চোখ পরপর প্রক্ষেপিত স্থির চিত্রের ক্রমকে গতির ভ্রমে রূপান্তরিত করে এবং আমরা ছবিটিকে চলন্ত দেখি। পরে অবশ্য এই মতকে নাকচ করা হয়। লক্ষ্যনীয় যে এই পদ্ধতিতে একটি বিশেষ যন্ত্র (চলচ্চিত্র ক্যামেরা)র দ্বারা, চলনশীল একটি বস্তুর চলনকে 'ফ্রেমে'র রূপ দেয়া হয়। অ্যানিমেশন প্রক্রিয়া প্রতিটি ফ্রেমে আলাদা আলাদা সৃষ্টি করা হয়। পরে প্রতিটি ফ্রেমকে ক্রম অনুসারে পর্দায় নিক্ষেপন করে গতির আভাস দেয়া হয়। অ্যানিমেশন নির্মাণ করতে প্রতিটি ফ্রেম একটি একটি করে সৃষ্টি করা হয়। ফ্রেম নির্মাণ বিভিন্ন পদ্ধতিতে করা যায়। হাতে আঁকা এবং একটা বস্তুর অবস্থানের সামান্য পরিবর্তন করে তার ছবি নেওয়া সাধারণত ব্যবহৃত দুটি প্রক্রিয়া। বর্তমান গাণনিক যন্ত্রের (কম্পিউটার) সহায়তায় অ্যানিমেশন নির্মাণ করাটি জনপ্রিয় উপায়। অ্যানিমেশন দ্বিমাত্রিক (2D) বা ত্রিমাত্রিক (3D) হতে পারে।


title: অ্যানিমেশন

text:
লাটিন ভাষার শব্দ anima (আত্মা/soul), এর ক্রিয়াবাচক শব্দ হল Animate । Animate শব্দর অর্থ আত্মা দান করা, বা প্রাণ দিয়া। অর্থাৎ একটি জড় বস্তুতে প্রাণ প্রতিষ্ঠা করা। অ্যানিমেশনে জড়/স্থির চিত্রকে গতিশীল করে ""প্রাণ দেয়া"" হয় বলেই একে অ্যানিমেশন বলা হয়।
স্থির চিত্রকে গতিশীল করার প্রচেষ্টা প্রাগৈতিহাসিক কাল থেকে করা হয়েছে। ৩৫,০০০ বছর আগের গুহা চিত্রে আঁকা চারটি জন্তুর জায়গায় আঠটি পা এঁকে গতিশীল রূপে প্রকাশ করার চেষ্টা করা হয়েছিল। খ্রী.পূ. ১৬০০ শতকে মিশরের ফ্যারাও দ্বিতীয় রামসেস-এর নির্মাণ করা দেবী আইসিসের মন্দিরে ১১০-টা স্তম্ভ ছিল। প্রতিটি খুঁটিতে দেবীর একটি ভঙ্গিমাকে সময়ের হিসেবে পরিবর্তন করে আঁকা ছবি ছিল। দেখা হয় যে বেগে যাওয়া চালক দেবীর ভঙ্গিমা পরিবর্তন হয়ে যাওয়া দেখতে পেয়েছিল। অতীতের গ্রীকরা মাটির গোল পাত্রের চারদিকে ক্রমান্বয়ে পরিবর্তন হওয়া ভঙ্গিমার মানুষের ছবি এঁকেছিল। পাত্রটি জোরে ঘোরালে মানুষজন নড়াচড়া করা দেখতে পাওয়া যেত।


title: অ্যানিমেশন

text: অবশ্য অ্যানিমেশনকে বর্তমান রূপ দেয়ার আগে চলচ্চিত্রের কলা-কৌশল পূর্ণাঙ্গ রূপে বিকশিত হওয়ার প্রয়োজন ছিল। চলচ্চিত্রর আগে আবিষ্কৃত হয়েছিল পর্দায় বড় করে ছবি প্রক্ষেপ করার প্রক্রিয়া। ১৬৪০ সালে এথোনেসিয়াস কার্চার (Athonasius Kircher) 'ম্যাজিক লন্ঠন' (Magic Lantern) নামের একটি যন্ত্র তৈরি করেন। তিনি কাঁচে ছবি এঁকে সেই ছবি ম্যাজিক লণ্ঠনের মাধ্যমে পর্দায় প্রক্ষেপ করে দেখিয়েছিলেন। অ্যানিমেশনের একটি রুক্ষ রূপও তিনি আবিষ্কার করেছিলেন।


title: অ্যানিমেশন

text: ১৮২৪ সালে পিটার মার্ক রোজেট (Peter Mark Roget) প্রথমবার "দৃষ্টি জড়তা" পরিঘটনাটি লক্ষ্য করেন। এই পরিঘটনা মতে, আমাদের চোখের অক্ষিপটে (Retina) থেকে যেকোনো দৃশ্য কিছু সময়ের জন্য চোখে বর্তমান থাকে। সেই মুহূর্তের পরইে মানুষটিকে আলাদা দেখা পায়। যদি মধ্যবর্তী এই না দেখা সময়টিতে দৃশ্যের পরিবর্তন করা হয়, লোকজন পরিবর্তন হওয়ার বিষয়টি ধরতে পারে না। দৃশ্যমান সময়ে যদি একটি গতির ক্রমাগতভাবে পরিবর্তিত ছবি দেখতে থাকা হয় এবং মাঝের না দেখা সময়টিতে দৃশ্যাবলীর পরিবর্তন ঘটানো হয়, তখন মানুহজন চোখের সম্মুখে চলমান দৃশ্যাবলী দেখতে পায়, যদিও প্রতিটি দৃশ্য অগোচরে চলমান হয়। এই 'দৃষ্টি জড়তা' ব্যতীত চলচ্চিত্র বা অ্যানিমেশন সম্ভবেই ছিল না।


title: অ্যানিমেশন

text: রোজেটের আবিষ্কার কয়েকটি নতুন নতুন খেলনার জন্ম দেয়, যেখানে 'দৃষ্টি জড়তা'র সহায়তা নিয়ে কিছু দৃষ্টিভ্রম করানো হত। এই খেলনাসমূহই ছিল অ্যানিমেশনের আদিরূপ।


title: অ্যানিমেশন

text: এমন একটি খেলনা ছিল থোমাট্রোপ (Thaumatrope)। ফেনাকিষ্টোস্কোপ (Phenakistoscope) একে নীতিতে তৈরি অন্য একধরণের খেলার সামগ্রী।


title: অ্যানিমেশন

text: এধরণের একটি উল্লেখনীয় সরঞ্জাম ছিল জুট্রোপ (Zoetrope), একে 'জীবনের চাকা' বলেও ডাকা হত। ১৮৬৭ সালে আমেরিকায় এইধরণের খেলনার প্রচলন হয়। দীর্ঘ কাগজের টুকরোতে একটি গতির ক্রমের ছবি এঁকে একটি চোঙার মধ্যে লাগানো হত। সেই চোঙাতে ছিল দীর্ঘ কিছু ফুটো। চোঙাটি জোরে ঘুরিয়ে সেই ফুটোকে চালিয়ে ভিতরের ছবিটি গতিশীল করা হত।


title: অ্যানিমেশন

text: প্রাক্সিনোস্কোপ (Praxinoscope) আবিস্কার করেছিলেন এমিল রেনড (Emile Reynaud)। এই যন্ত্রটি প্রায় জুট্রোপের মতোই ছিল, কিন্তু চোঙাটির অক্ষে অন্য একটি ছোট চোঙা বাইরে থেকে এনে লাগিয়ে দেওয়া হত। তারোপরে, এর চোঙার পরিধি ছিল বেসি। তাতে এর মধ্যে ৩০ ফুট দীর্ঘ কাগজের টুকরো লাগিয়ে ছবি আঁকা হত। অবশ্য এই যন্ত্রে কাগজ ব্যবহার না করে একধরণের পারদর্শী কাগজে ছবিটি আঁকা হত। এই কাগজটিকে বলা হত "ক্রিষ্টালয়েড্" (Crystaloid)। ছবি আঁকতে বেশি স্থান লাগার জন্য এই যন্ত্রে একেবারে ছোট গতির ছবি না এঁকে একটা সম্পূর্ণ নাটকীয় ঘটনা আঁকা হত। অ্যানিমেশনের মাধ্যমে কাহিনী বলার প্রক্রিয়া প্রচরন এই যন্ত্র থেকেই আরম্ভ হয়েছিল।


title: অ্যানিমেশন

text: ১৮৬৮ সালে বাজারে আসে অন্য একধরণের নতুন খেলনা, ফ্লিপার বুক (Flipper Book)। এতগুলি যন্ত্রর মধ্যে এটিই ছিল তুলনামূলক সরল এবং জনপ্রিয়। একটি ক্রমের কয়েকটি ছবি ক্রম অনুসারে একদিকে বেঁধে রাখা হত। অন্যদিকে, ছবির দমটির কাছে ধরে বেগে একটি একটি করে ঘোরালে ছবিটি গতি লাভ করত। এই ফ্লিপার বুক আজও বাজারে পাওয়া যায়। আজকাল অবশ্য আঁকা ছবির পরিবর্তে একটি ক্রমে থাকা তোলা ছবি দেখা যায়। 'ফ্লিপার বুক' বা 'ফ্লিপ বুক' পারম্পরিক 'অ্যানিমেটর'গণ এখনও প্রারম্ভিক পরীক্ষার জন্য ব্যবহার করেন।


title: অ্যানিমেশন

text: লক্ষ্যনীয় যে, এই সময় পর্যন্ত সর্বদাই হাতে আঁকা ছবি ব্যবহার করা হত। ক্যামেরার আবিষ্কার হয়েছিল, যদিও এমনসব খেলনার জন্য ক্যামেরায় তোলা ছবি ব্যবহার করা হত না। আবিষ্কারক টমাস আলভা এডিসন (Thomas Alva Edison) জুট্রোপ যন্ত্র দ্বারা অনুপ্রাণীত হয়ে একটি গতিশীল বস্তুর ক্রমিক ছবি তোলার একটি যন্ত্র আবিষ্কারে মনোনিবেশ করেন। এইকাজের জন্য ১৮৮৮ সালে তিনি সহযোগী উইলিয়াম ডিক্‌শন-কে (William K.L. Dickson) দায়িত্ব দেন। দুইজনে ক্রমিক ছবি তোলার জন্য কাইনেটোগ্রাফ (Kinetograph) এবং সেই ছবি চলমান অবস্থায় চালাবার জন্য কাইনেটোস্কোপ (Kinetoscope) নামে একধরনের যন্ত্র উদ্ভাবন করেন। ১৮৯৪ সালে 'কাইনেটোস্কোপ' যন্ত্র বাজারে মুক্ত করা হয়। এই যন্ত্রে একটি ফুটোর মাধ্যমে চলমান ছবি দেখানোর ব্যবস্থা ছিল। তাতে একবারে একজন ব্যক্তি ছবি দর্শন করতে পারত। এই অসুবিধা দূর করতে প্রতিদ্বন্দ্বী আবিষ্কারকরা সেই ছবি পর্দায় বড়ো করে প্রক্ষেপ করার ব্যবস্থা চালু করে। টমাস এর্মাট (Thomas Armat) নির্মিত এমন একটি যন্ত্রের আধারে এডিসন নিজে একটি প্রজেক্টর (Projector) নির্মাণ করেন এবং নাম দেন ভিটাস্কোপ (Vitascope)।


title: অ্যানিমেশন

text: ১৮৯৬ সালে, নিউইয়র্কের এটি সংবাদপত্রে কার্টুনিস্ট জেমস ষ্টুয়ার্ট ব্লেকটন (James Stuart Blackton) একটি সাক্ষাৎকারের জন্য এডিশনের কাছে যান। তখন ছবি আঁকায় ব্লেকটনের ক্ষীপ্রতা দেখে তিনি একটি ক্রমিক সমন্বয়কারী ছবি আঁকতে অনুরোধ করেন। সেই ছবিগুলির এডিসন ফোটো তুলে রাখেন। সেয়েই ছিল ফোটোগ্রাফি এবং ছবির প্রথম সংযোগ। ১৯০৫ তাঁরা দুজনে "মজারু মুখের হাস্যরসাত্মক মূহুর্ত" (Humorous Phases of Funny Faces) নামে একটি চলচ্চিত্র নির্মাণ করেন। এই চলচ্চিত্রটির জন্য প্রায় ৩০০০ টি ছবি আঁকা হয়েছিল। লোকেরা এই নতুন পরীক্ষা দেখে অভিভূত হয়ে গিয়েছিল। এটিই ছিল আধুনিক অ্যানিমেশনের পূর্বপুরুষ।


title: অ্যানিমেশন

text: একবছর পরে এমিল কোল (Emile Cohl) নির্মাণ করেন অন্য একটি অ্যানিমেশন ছবি। এটি প্যারিসে প্রথম দেখানো হয়েছিল।প্রেক্ষাগৃহে বড় ছবির এটির মাধ্যমে একটি সম্পূর্ণ কাহিনী দেখানো হয়েছিল। চরিত্রসমূহের ছাড়াও বিদ্যুতের খুঁটি, ঘর ইত্যাদিও এতে নড়চড় করেছিল, সুখী বা দুখীও হয়েছিল। এই ছবিটিতে অ্যানিমেশনের সফল প্রয়োগের আরম্ভ হয়েছিল। পরবর্তীকালে অ্যানিমেশনের ক্ষেত্রে মেনে চলা একটি নীতি এখানেই প্রথম ব্যবহার করা হয়েছিল —'ক্যামেরাতেও যা করা যায় সেইটি না করা, ক্যামেরার কাজ না করা।'


title: অ্যানিমেশন

text: উইনসর মেক্‌কে-ই প্রথম অ্যানিমেশনকে একটি শিল্পকলা হিসেবে জন্ম দেওয়ার প্রয়াস করেন। মেক্‌কে ছিলেন একজন কম‌িক্স শিল্পী। তাঁর 'আজব দেশে ছোট্ট নিমো' (Little Nemo in Wonderland) ছিল এটি জনপ্রিয় কমিক্‌স। নিজের সন্তানের জন্য তিনি প্রায় ৪০০০ ছবিকে 'ছোট্ট নিমো'-Little Nemo (১৯১১) নামে অ্যানিমেশন ছবির রূপ দেন। তাঁর এই চলচ্চিত্র খুব জনপ্রিয় হয়েছিল। ১৯১২ সালে তিনি নির্মাণ করেন আরেকটি অ্যানিমেশন ছবি How a Mosquito Operates। ১৯১৪ সালে তিনি Gertie the Dinosaur নামে আরেকটি অ্যানিমেশন ছবি নির্মাণ করেন। এই ছবিটির প্রদর্শনের সময়ে 'গার্টি' নামে ডাইনোসরটির চলচ্চিত্র পর্দায় প্রক্ষেপ করা হয়েছিল এবং মেক্‌কে নিজে পর্দার আগে স্থির হয়ে 'গার্টি'কে আপেল খাইয়েছিলেন। 'গার্টি দা ডাইনোোসর' ছবিটিকে অ্যানিমেশন শিল্পের একটি মাইলফলক বলে মানা হয়। প্রথমবার সুনিপুণ ছবির মাধ্যমে 'গার্টি'কে আঁকা হয়েছিল, 'গার্টি'র হাত-পা চালনা ছিল একেবারে জীবন্ত এবং 'গার্টি'র ভাল লগা, দুঃখ পাওয়া ইত্যাদিরও সুন্দর রূপ দেওয়া হয়েছিল। ছবিটি খুব জনপ্রিয় হয়েছিল। এই ছবিটিই অ্যানিমেশনকে একটি বিশিষ্ট শিল্প রূপে তুলে ধরে। ১৯১৮ সালে ২৫,০০০ ছবির সেই সময় পর্যন্ত দীর্ঘতম অ্যানিমেশন ছবি 'The Sinking of the Lusitania' নির্মাণ করেন মেক্‌কে-ই। এর পরে মেক্‌কে আরো তিনটি অ্যানিমেশন ছবি নির্মাণ করেছিলেন।


title: অ্যানিমেশন

text: মেক্‌কের অ্যানিমেশন ছবিগুলি জনপ্রিয় হওয়া ছাড়াও শিল্পকলাত্মক দিক থেকেও উল্লেখযোগ্য ছিল। অ্যানিমেশনকে একটি শিল্প হিসেবে গড়ার ক্ষেত্রেও মেক্‌কের অবদান অনস্বীকার্য। অ্যানিমেশন ছবির নির্মাণ ছাড়াও দক্ষ চিত্রকর এবং শিল্পী হিসেবে মেক্‌কে ছিলেন অসাধারণ। তাঁকে 'কার্টুন জগতের মোজার্ট' বলে সম্বোধন করা হয়। International Animated Film Society (ASIFA - Hollywood)-এ তাঁর নামের পুরস্কারটি জীবন-ব্যাপী সাধনার পুরস্কার নামকরণ করেছে।


title: অ্যানিমেশন

text: মেক্‌কের অ্যানিমেশন খুব জনপ্রিয় এবং শিল্পকলাত্মক দিক থেকেও উন্নত হওয়ার পরেও কিন্তু সাধারণভাবে অ্যানিমেশন ছবির মান উন্নত ছিল না। মেক্‌কে নিজেই ছবি আঁকতেন এবং তাঁর কোনো সহকারীও ছিল না। তাঁর পদ্ধতি ছিল যথেষ্ট সময়বহুল এবং কষ্ট সাপেক্ষ। তাতে সেই ধরণে বাণিজ্যিকভাবে অ্যানিমেশন ছবি নির্মাণের কাজ করা সম্ভব ছিল না। বাণিজ্যিক অ্যানিমেশন শিল্পীদের আয়োজিত একটি সভায় তিনি নতুন অ্যানিমেটরদের টাকার নামে একটি শিল্পকে ধূলিস্যাৎ করার অভিযোগ করেছিলেন।


title: অ্যানিমেশন

text: অ্যানিমেশন ছবির জন্য প্রয়োজন বহু সংখ্যক হাতে আঁকা ছবি। তাতে একজন মানুষের জন্য দীর্ঘ অ্যানিমেশন ছবি নির্মাণ করা সম্ভব নয়। সেক্ষেত্রে, অ্যানিমেশন ছবি নির্মাণের জন্য স্টুডিও গড়ে ওঠে। কয়েকজন শিল্পী একসাথে ছবি আঁকেন এবং সেগুলি ক্যামেরায় ফোটোর মাধ্যমে তুলে অ্যানিমেশন ছবি তৈরি করা হয়। অ্যানিমেশন ছবিগুলিকে কার্টুন (Cartoon) বলা হত। অ্যানিমেশনের জন্য প্রথম স্টুডিও খুলেছিল রাওল বার (Raoul Barre) নামে একজন লোক ১৯১৪ সালে। ১৯১৫ সালে পত্তন হয় 'ব্রে-হার্ড প্রসেস কোম্পানী'র (The Bray-Hurd Process Company)। এই স্টুডিও পরবর্তী ১৭ বছর কার্টুন ছবি নির্মাণ করে। অন্য অনেক স্টুডিও এই সময়কালে উঠে আসে। এই স্টুডিওগুলিকে অ্যানিমেশন ছবি মসৃণ এবং নির্মাণকার্য্য সহজ করে তুলবার জন্য নতুন নতুন কৌশল উদ্ভাবন করতে হয়েছিল।


title: অ্যানিমেশন

text: মেক্স ফ্লেইসার (Max Fleischer) আবিস্কার করেছিলেন রটোস্কোপ পদ্ধতি। এই পদ্ধতিতে 'জীবন্ত ছবি'র (live action) ফ্রেমকে পরিবর্ধিত করে সেই ছবির ওপরে বুলিয়ে বুলিয়ে অ্যানিমেশন ছবির ফ্রেম আঁকা হত। জীবন্ত মানুষের ছবির থেকে আঁকা হওয়ার জন্য হাতে-ধরে সঞ্চালনের শুদ্ধ রূপ ফুটে উঠেছিল।


title: অ্যানিমেশন

text: অন্য একটি গুরুত্বপূর্ণ উদ্ভাবন ছিল 'সেল'-এর (Cel) ব্যবহার। 'সেল' একধরণের পারদর্শী কাগজের মতো পাত। 'সেলুলয়েড দ্বারা নির্মাণ হওয়ার জন্যই একে সংক্ষেপে "সেল" বলা হত। আসলে সেল সেলুলয়েড সেলুলোজ নাইট্রেট এবং কর্পূরের মিশ্রণ। কিন্তু এটি অতিমাত্রায় জ্বলনশীল এবং সহজে নস্ট হয়ে যায় বলে পরে সেলুলয়েডের পরিবর্তিত সেলুলোজ অ্যাসিটেট দ্বারা নির্মিত সেল ব্যবহার করা হয়। ১৯৯০-র দশক থেকে সেলের ব্যবহার সম্পূর্ণরূপে বন্ধ করে স্টুডিওগুলি কম্পিউটার প্রোগ্রামের সহায়তা নিতে আরম্ভ করে।


title: অ্যানিমেশন

text: ১৯২০-৩০-র সময়কালে কয়েকটি অ্যানিমেশন স্টুডিও গড়ে ওঠে। এই স্টুডিওসমূহ নিজের ছবির প্রতি দর্শক আকৃষ্ট করার জন্য অহরহ চেষ্টা করে যাচ্ছিল। সেই সময়ে স্টুডিওতে নির্মিত কার্টুন ছবিগুলি দেখানো হত ছবিঘরে মূল ছবি প্রদর্শনের আগে আগে। স্টুডিওগুলি জনপ্রিয়তা ধরে রাখার জন্য কিছু জনপ্রিয় হয়ে যাওয়া চরিত্রকে বারে বারে ব্যবহার করত।


title: অ্যানিমেশন

text: বিংশ শতাব্দীর দ্বিতীয় দশকে মার্কিন যুক্তরাষ্ট্রে গড়ে ওঠা অ্যানিমেশন স্টুডিওগুলি মূলতঃ কিছু জনপ্রিয় কার্টুন চরিত্র গড়ে তোলার উপর গুরুত্ব দিত। আর সেই চরিত্রের বিভিন্ন কাণ্ড-কারখানার ছোট অ্যানিমেশন ছবি তৈরি করে দর্শক বাড়ানো হত। বহু এমন চরিত্রের মধ্যে বিশেষ স্থান লাভ করা একটি চরিত্র ছিল 'ফেলিক্স-দা ক্যাট' (Felix the Cat)। পারামাউণ্ট (Paramount) স্টুডিওর ব্যানারে অটি মেসমার সৃষ্টি করেছিলেন এই কার্টুন মেকুরীটির। ফেলাইন ফোলিস (Feline Follies) নামের ছবিতে এই চরিত্রের প্রথম অভিষেক ঘটেছিল।


title: অ্যানিমেশন

text: মেক্স ফ্লেইসারের ইঙ্কওয়েল স্টুডিও থেকে (Inkwell Studios) উঠে এসেছিল অন্য একটি জনপ্রিয় চরিত্র 'ইঙ্কওয়েলের বহুরূপী' (The Inkwell Clown)। প্রথম অবস্থায় এই 'বহুরূপী'র চরিত্রটির কোনো নাম দেওয়া ছিল না বলে তিনি নিজেই 'ইঙ্কওয়েলের বহুরূপী' নাম দিয়ে নেন। পরে অবশ্য 'কোকো' (Koko) হিসাবে নামকরণ করা হয়। এই বহুরূপী চরিত্রটি আঁকতে রটোস্কোপ পদ্ধতির সহায়তা নেওয়া হয়েছিল। এইভাবে বাস্তব বস্তুর সাথে যোগাযোগ করা প্রথম কার্টুন চরিত্র হওয়ার গৌরবও 'ইঙ্কওয়েলের বহুরূপী'র প্রাপ্য।


title: অ্যানিমেশন

text: সেই সময়ের অন্য একটি জনপ্রিয় কার্টুন চরিত্র হ'ল 'বঞ্জো' (Bonjo the Dog, স্রষ্টা: জর্জ ষ্টাডি (George Studdy))।


title: অ্যানিমেশন

text: ১৯২১ সালে ওয়াল্ট ডিজনি (Walt Disney) নিজে লাফ-ও-গ্রাম (Laugh-O-Gram) নামে একটি স্টুডিও খোলেন এবং ১৯২২ সাল পর্যন্ত ছয়টি কার্টুন ছবি নির্মাণ করেন। অ্যানিমেশন ছবিকে উন্নত করে একটি সম্পূর্ণ নতুন মাত্রা দেওয়া ওয়াল্ট ডিজনি এবং ওয়াল্ট ডিজনি স্টুডিওর (Walt Disney Studio) বিষয়ে অন্য একটি অনুচ্ছেদে আলোচনা করা হয়েছে।


title: অ্যানিমেশন

text: ১৯২৭ সালে ওয়াল্ট ডিজনি স্টুডিও থেকে নির্মাণ হয় মিকি মাউসের প্রথম কার্টুন ছবি এবং সেটি থেকে হলিউডের (Hollywood) অ্যানিমেশন ছবির ইতিহাস ওয়াল্ট ডিজনি স্টুডিওর ইতিহাসের সাথে অঙ্গাঙ্গীভাবে যুক্ত হয়ে পড়ে।


title: অ্যানিমেশন

text: ওয়াল্ট ডিজনি ১৯২১ সালে গৃহ শহর কানসাসে (Kansas) প্রথম 'লাফ-ও-গ্রাম' স্টুডিও খুলে অ্যানিমেশন ছবি নির্মাণ আরম্ভ করে। ২ বছর পরে এই স্টুডিও বন্ধ করে ওয়াল্ট ডিজনি হলিউডে আসে এবং সেখানেই ওয়াল্ট ডিজনি স্টুডিও খোলে। এই স্টুডিও থেকেই ১৯২৪ সালে প্রথমে নির্মাণ করে 'অ্যালিসের ওয়াণ্ডারল্যাণ্ড' (Alice's Wonderland) নামে একটি অ্যানিমেশন এবং 'জীবন্ত গতি'র (Live Action) মিশ্রিত ছবি। এই ছবিসমূহে অ্যালিসের চরিত্রে অভিনয় করেছিল একটি ছোট মেয়ে এবং অ্যালিসের সাথে অভিনয় করা কার্টুন চরিত্রগুলি ছিল হাতে আঁকা।


title: অ্যানিমেশন

text: ১৯২৭ সালে ওয়াল্ট ডিজনি স্টুডিও থেকে আরেকটি কার্টুন চরিত্রের জন্ম দেওয়া হয়। সেটি ছিল 'অসওয়াল্ড, দা লাকি র্যাবিট' (Oswald the Lucky Rabbit)। 'অসওয়াল্ড'-এর ছবিসমূহ প্রভূতভাবে জনপ্রিয় হয়েছিল। ১৯২৮ সালে ওয়াল্ট ডিজনির ছবি পরিবেশক 'ইউনিভার্সাল স্টুডিও' ওয়াল্টকে উপযুক্ত টাকা দিতে অস্বীকার করায় তিনি নিজে একটি স্টুডিও খুলে অসওয়াল্ডের ছবি নির্মাণ করা আরম্ভ করেন।


title: অ্যানিমেশন

text: ওয়াল্ট ডিজনি নিজে থেকে একটি কার্টুন চরিত্র তৈরির চেষ্টা করে সৃষ্টি করেন 'মিকি মাউজ' (Mickey Mouse)। মিকি মাউজ কার্টুন জগতের অন্যতম এক জনপ্রিয় চরিত্র, এবং এই মিকি মাউজের ছবিসমূহ ওয়াল্ট ডিজনি স্টুডিওকে একটি উল্লেখযোগ্য স্টুডিও হিসেবে পরিচিতি দেয়।


title: অ্যানিমেশন

text: ওয়াল্ট ডিজনি নতুন নতুন প্রক্রিয়া, পরীক্ষা-নিরীক্ষার মাধ্যমে অ্যানিমেশন ছবির উন্নতিসাধনের চেষ্টা করেছিলেন। ওয়াল্ট ডিজনি স্টুডিওর অ্যানিমেটর উব ইয়ের্কস (Ub Iwerks) ছিলেন এই ক্ষেত্রে ওয়াল্টের সহযোগী। দুইজনের প্রচেষ্টায় ওয়াল্ট ডিজনি স্টুডিও থেকে কয়েকটি পদ্ধতির সূচনা করা হয় যা অ্যানিমেশন নির্মাণের উন্নতিসাধন সম্ভব করে তুলেছিল।


title: অ্যানিমেশন

text: সেই সময়ে প্রচলিত অ্যানিমেশন ছিল রুক্ষ। চরিত্রসমূহকে চলা-ফিরা করিয়ে মানুষকে হাসাতে পারলেই হল বলে ভাবা হত। তাছাড়া, কম সময়ে এই অধিক সংখ্যক ছবি নির্মাণের দায়িত্ব এসেছিল মালিক কর্তৃপক্ষ থেকে। যতদূর কম পরিশ্রমে এবং কম সময়ে ছবিসমূহ আঁকার চেষ্টা করা হত। তাতে অ্যানিমেশন ছবিসমূহে সুকুমার শিল্পের গাম্ভীর্য্য দেখা যেত না। ওয়াল্ট ডিজনি অ্যানিমেশন ছবির এই বিশেষ অসুবিধা দূর করার চেষ্টা করে অ্যানিমেশন ছবি নির্মাণের সমগ্র প্রক্রিয়াটিকে পুনর্নির্মাণ করেন।


title: অ্যানিমেশন

text: ওয়াল্ট ডিজনি সঙ্গীতের গতির সাথে চরিত্রের গতির সঙ্গতি রখার চেষ্টা করেন যাতে চরিত্রের গতিতে সুষমতার অনুভব হয়। এই উদ্দেশ্যে স্টুডিওর সঙ্গীতজ্ঞ কার্ল ষ্টালিং (Carl Stalling) ছবির সঙ্গীত আগেই বানীবদ্ধ করার জন্য নেন। পরে অ্যানিমেটর সেই সঙ্গীতের সাথে সামঞ্জস্য রেখে চরিত্রের গতির ছবি আঁকেন। এই পদ্ধতিতে নির্মাণ করা 'সিলি সিম্ফোনি' (Silly Symphonies) এমনই এক ছবি যা ডিজনীর অ্যানিমেশনকে অন্যান্য স্টুডিওর অ্যানিমেশনের থেকে পৃথক এবং সুসংহত রূপ দেয়। ছবির সংলাপও আগে থেকে রেকর্ডিং করার ব্যবস্থা করা হয়।


title: অ্যানিমেশন

text: ডিজনী স্টুডিওতে প্রথমে ব্যবহার করা হয়েছিল বর্তমান অ্যানিমেশন ছবি নির্মাণের একটি খুব জরুরী পর্ব —'স্টোরি বোর্ড' (Story Board) অংকন। একটি গল্প ছবি হিসেবে কতটা লাগবে তার একটি আভাষ পাওয়ার জন্য কমিক্‌সের মতো করে গল্পটির একগুচ্ছ ছবি আঁকা হয়েছিল, এবং সেই ছবির ক্রমান্বয়িক আলোচনা করে ঠিক করা হয়েছিল কোনটিতে আরও ভাল করে পরিবেশন করার জায়গা আছে। তাতে স্টুডিওর ছবির গল্পের মান আগের থেকে উন্নত হতে আরম্ভ করেছিল।


title: অ্যানিমেশন

text: এবার ওয়াল্ট 'ব্যক্তিত্বসম্পন্ন অ্যানিমেশন' (Personality Animation) নির্মাণের ওপর জোর দেন। সেই সময়ের কার্টুন চরিত্রগুলিকে ক্ষোভ, দুঃখ, আনন্দ ইত্যাদি প্রকাশ করার জন্য সক্ষম করা হয়েছিল যদিও একটি বিশেষ ব্যক্তিত্ব আহরণ করার জন্য সক্ষমতা ছিল না। উদাহরণ স্বরূপ, নায়ক এবং খলনায়কের হাসি, কান্না ইত্যাদিতে একই ধরণের হাত-মুখ নড়াচড়া করানো হত। ওয়াল্ট ডিজনি স্টুডিও এই অসুবিধা দূর করার জন্য অ্যানিমেটরদেরকে ছবি অংকনের বিশেষ প্রশিক্ষণ দেওয়া আরম্ভ করে। চরিত্রানুসারী ব্যক্তিত্ব লাভ করার জন্য সক্ষম হওয়া প্রথম অ্যানিমেশন ছবি ছিল 'থ্রী লিট্‌ল পিগ্‌স' (১৯৩৩, Three Little pigs)।


title: অ্যানিমেশন

text: ১৯৩৪ সালে ওয়াল্ট ডিজনি প্রথম পূর্ণদৈর্ঘ্যের অ্যানিমেশন ছবি 'স্নো হোয়াইট অ্যান্ড সেভেন ডোয়ার্ফস'-এর (Snow White and Seven Dwarfs) নির্মাণের কাজ আরম্ভ করেন। প্রথমে স্টুডিওর আর্টিষ্টদেরকে প্রশিক্ষণ দিয়ে তৈরি করে নিয়ে ওয়াল্ট ডিজনি এই কাজে হাত দিয়েছিলেন। ১৯৩৭ সালে এই ছবিটি নির্মাণ হয়ে যায় এবং অভূতপূর্ব জনপ্রিয়তা অর্জন করে। এর পরে ডিজনী স্টুডিও কয়েকটি পূর্ণদৈর্ঘ্যের ছবি নির্মাণ করেন এবং কয়েকরকম নতুন নতুন আঙ্গিক প্রয়োগ করে অ্যানিমেশন ছবিকে এক স্বয়ং সম্পূর্ণ রূপ দেন।


title: অ্যানিমেশন

text: ওয়াল্ট ডিজনি স্টুডিও-র সমসাময়িক অন্য কার্টুন ছবি নির্মাতা স্টুডিওসমূহ ডিজনীর 'জীবিত-সদৃশ' (Life Like) অ্যানিমেশনের পরিবর্তিত পরিস্থিতিতে অন্য মাত্রা দেওয়ার জন্য গল্পের প্রতি অধিক গুরুত্ব দিয়ে বানানো অ্যানিমেশন ছবি নির্মাণে মনোনিবেশ করেন। এরা অনেক উল্লেখযোগ্য কাজ শুরু করে গিয়েছে। এই স্টুডিওসমূহের মধ্যে 'স্ক্রীন জেমস' (Screen Gems), 'ইউনিভার্সাল'(Universal), 'টেরীটু‌নস' (Terrytoons), 'বার্নার ব্রাদার্স' (Warner Bros.) ইত্যাদি প্রধান।


title: অ্যানিমেশন

text: ১৯৩৬ সালে 'বার্নার ব্রাদার্স' স্টুডিওতে যোগদান করে তিনজন অ্যানিমেটর ক্রমে 'টেক্স আভেরি' (Tex Avery), 'চাক্ জোন্‌স' (Chuck Jones) এবং 'বব ক্ল্যাম্পেট' (Bob Clampett), এবং এই ত্রিমূর্তি 'বার্নার ব্রাদার্স স্টুডিওকে নতুন প্রাণ দিতে সক্ষম হন। 'পর্কি পিগ' (Porky Pig) এবং 'দেফি ডাক' (Daffy Duck) চরিত্র দুটি বার্নার ব্রাদার্সের অ্যানিমেশন সিরিজ 'লুনি টিউন‌স'-কে (Looney Tunes) নতুন রূপ দিয়ে জনপ্রিয়তা আহরণ করতে সক্ষম হয়। টেক্স এভেরী ১৯৪০ খ্রীষ্টাব্দে সৃষ্টি করা 'বাগ্‌ছ বানী' (Bugs Bunny) একটি খুব জনপ্রিয় চরিত্র। টেক্স আভেরি ডিজনী প্রবর্তন করা বাস্তবানুগ অ্যানিমেশনের বিপরীতে খুব নাটকীয় এবং বন্য চাল-চলনে ভরা অথচ হাস্যরসে ভরপুর অ্যানিমেশন সৃষ্টি করায় গুরুত্ব দেন। দ্বিতীয় বিশ্বযুদ্ধের পরবর্তী সময়ে ডিজনীর অ্যানিমেশন এবং টেক্স আভেরির অ্যানিমেশন দুটি বিশেষ ঘরানার সৃষ্টি করে।


title: অ্যানিমেশন

text: ১৯৪০ সালে অন্য দুটি খুব জনপ্রিয় কার্টুন চরিত্রের জন্ম হয়। 'টম অ্যান্ড জেরি' (Tom and Jerry), এহাল মেকুরী এবং নিগনি। জেরিকে ধরতে গিয়ে প্রতিবারই নাকানি-চোবানি খাওয়া টমে-র স্রষ্টা ছিলেন 'উইলিয়াম হানা' (William Hanna) এবং 'জোসেফ বারবারা' (Joseph Barbara)।


title: অ্যানিমেশন

text: পারম্পরিক অ্যানিমেশন (একে সেল (Cel) অ্যানিমেশন বা হাতে আঁকা (Hand drawn) অ্যানিমেশন বলেও ডাকা হয়): বিংশ শতকের অ্যানিমেশন ছবি এই পদ্ধতির নির্মাণ করা হয়েছিল। গতিশীল চরিত্র বা বস্তু একটির ক্রমিক চিত্র কাগজে হাতেরে এঁকে নেওয়া হয়। অ্যানিমেশনের জন্য ছবি আঁকা ব্যক্তিকে 'অ্যানিমেটর' (Animator) বলে। প্রতিটি ছবি একটা গতির ক্রমান্বয়ে পরিবর্তিত হওয়া স্থানের ছবি। কাগজ থেকে পারদর্শী 'সেল'-এ ছবিটি 'ট্রেসিং' করে নেওয়া হয়। এই সেলের ওপরে রঙ লাগানো হয়। প্রয়োজন অনুসারে একটির বেশি 'সেল' এর ওপরে লাগিয়ে দিয়ে বহু চরিত্র একসাথে রাখা যায়। 'ব্যাকগ্রাউণ্ড'-এর ছবিও আলাদাভাবে এঁকে সেলের তলায় রাখা হয়। পরে সেই ছবি ক্যামেরায় একটি একটি করে চলচ্চিত্রের 'ফিল্ম'-এ (Film) ফুটিয়ে তোলা হয়। আজকাল অবশ্য 'সেল' ব্যতীত আবার 'ট্রেস' করার পরিবর্তিত 'গাণনিক যন্ত্র'র সহায়তায় 'ডিজিটাল' পদ্ধতির ছবি তৈরি করে নিয়ে তাতে রঙ লাহানো ইত্যাদি কাম করা হয়। পিনোক্কিও' (Pinocchio, ১৯৪০, আমেরিকা), আকিরা (Akira, ১৯৮৮, জাপান), লায়ন কিং (The Lion King, ১৯৯৪, আমেরিকা), স্পিরিটৈড অ্যাওয়ে (Spirited Away, ২০০১, জাপান) ইত্যাদি এই পদ্ধতিতে নির্মিত অ্যানিমেশন ছবি। পরম্পরাগত অ্যানিমেশনের ছবি বাস্তবানুগ বা কেরিকেচার ধর্মী হতে পারে।বাস্তব জগতের বস্তু বা পুতুল-মডেলের স্থান অল্প অল্প করে পরিবর্তিত করে একটি ক্রমে ফুটিয়ে তুলে নির্মাণ করা অ্যানিমেশন। এতে পারম্পরিক অ্যানিমেশনের মতো ছবি আঁকা যায় না। বহু পদ্ধতিতে স্টপ মোশন ছবি নির্মাণ করা যায়।কম্পিউটারের সহায়তায় নির্মাণ করা অ্যানিমেশনকেই কম্পিউটার অ্যানিমেশন বলা যায়। কম্পিউটার অ্যানিমেশনের কয়েকটি প্রকার আছে এবং এছাড়া অনেক কম্পিউটারকে বিভিন্ন ধরণে ব্যবহার করা হয়।


title: অ্যানিমেশন

text: দ্বিমাত্রিক ছবি সংযোগ এবং সম্পাদনা করে 'দ্বিমাত্রিক অ্যানিমেশন' নির্মাণ করা হয়। দ্বিমাত্রিক ছবিটি কম্পিউটারের সফ্টওয়্যার ব্যবহার করে আঁকা হতে পারে বা হাতে এঁকে স্ক্যান করে নেওয়াও হতে পারে। অবশ্য প্রয়োজনীয় ফ্রেম হাতে এঁকে স্ক্যান করলে সেইটি সঠিক অর্থে কম্পিউটার অ্যানিমেশন নয়। সাধারণত মূল ফ্রেমগুলি হাতে এঁকে মাঝের ফ্রেমটি কম্পিউটারের সহায়তায় এঁকে নেওয়া (inbetweening, morphing) অথবা কম্পিউটারের দ্বারা 'রটোস্কোপ' করে নেওয়া ইত্যাদিকে কম্পিউটার অ্যানিমেশন বলা হয়। কম্পিউটারে দ্বিমাত্রিক অ্যানিমেশন সৃষ্টির জন্য বহু সফটওয়্যার পাওয়া যায়। 'ফ্লাশ' (Flash) একটি বহুল ব্যবহৃত তেমনি সফটওয়্যার।


title: অ্যানিমেশন

text:
ত্রিমাত্রিক অ্যানিমেশন আগে উল্লেখ করা 'মডেল অ্যানিমেশন'-এর কম্পিউটার রূপ বলা যায়। ত্রিমাত্রিক অ্যানিমেশন নির্মাণ করার জন্য কম্পিউটার সফটওয়্যারে ত্রিমাত্রিক মডেল (3D Model) সাজিয়ে নেওয়া হয়। সেই মডেলকে সফটওয়্যারে সময়ের হিসেবে গতি দিয়ে এই অ্যানিমেশন তৈরি করা হয়। খুব ভাল করে বানানো ত্রিমাত্রিক অ্যানিমেশন 'জীবন্ত গতি'র সঙ্গে পাল্লা দিতে পারে। আজ কাল বহু চলচ্চিত্রে 'জীবন্ত গতি'র সাথে স্পেশাল এফেক্ট হিসাবে ত্রিমাত্রিক অ্যানিমেশন প্রয়োগ করা হয়। ত্রিমাত্রিক অ্যানিমেশন চলচ্চিত্র ১৯৮০-র দশকের প্রথম ভাগ থেকেই ব্যবহার হয়ে এসেছে যদিও 'টয় ষ্টোরি' (Toy Story, ১৯৯৫, আমেরিকা) সম্পূর্ণরূপে কম্পিউটারে নির্মিত প্রথম পূর্ণদৈর্ঘ্যের চলচ্চিত্র।
উল্লেখযোগ্য এর বাইরেও অন্য বহু উপায়ে অ্যানিমেশন নির্মাণ করা যায়। উদাহরণস্বরূপ, ১৯৯২ সালে পিওটর ডুমালার (Piotr Dumala) নির্মিত ফ্রাঞ্জ কাফকায় (Franz Kafka) প্লাষ্টারের নির্মিত ফলকের ওপরে কালো রঙ দিয়ে পরে সেই রঙ অল্প অল্প করে তুলে অ্যানিমেশন নির্মাণ করা হয়েছিল। একটি অ্যানিমেশন ছবি নির্মাণ প্রক্রিয়া একটি 'জীবন্ত গতি' চলচ্চিত্রের নির্মাণ প্রক্রিয়ার থেকে ভিন্ন হয়। সাধারণ ভাবে মেনে চলা প্রক্রিয়াটি নিম্নলিখিত ধরণের।


title: অ্যানিমেশন

text: ১. কাহিনী এবং চিত্রনাট্য: যেকোনো কাহিনী ভিত্তিক চলচ্চিত্র নির্মাণের প্রথম ধাপ হল একটি কাহিনী এবং সেই কাহিনীর ভিত্তিতে একটি চিত্রনাট্য। অ্যানিমেশন ছবির চিত্রনাট্যে সংলাপে করে বেশি প্রাধান্য দেওয়া হয় দৃশ্যমান কার্য্যভিত্তিক (visual action) প্রকাশভঙ্গীকে। প্রায়ই একটি চিত্রনাট্য মূল ছবির কাঠামো হয়ে থাকে, নির্মাণের পরের পর্য্যায়ে চিত্রনাট্য পরিবর্তিত হওয়া দেখা যায়।


title: অ্যানিমেশন

text: ২. স্টোরিবোর্ড (Storyboard): চিত্রনাট্যের ওপরে ভিত্তি করে ছবির পরিচালক ষ্টোরিবোর্ড শিল্পীর হাতে চিত্রনাট্যটির দৃশ্যাবলীর ছবি এঁকে কমিক্সের মতো করে সাজিয়ে নেন। ডিজনি স্টুডিয়োতে স্টোরিবোর্ডের একটা দৃশ্যাংশের ওপরে ব্যাপক আলোচনা হয় এবং সেই দৃশ্যাবলীকে এবং প্রায়ই নতুন দৃশ্যাংশের সংযোগ, বা থাকা দৃশ্যাংশ মুছে ফেলে বা ভিন্ন ধরণে দর্শোবার জন্য সিদ্ধান্ত নেওয়া হয়। এই আলোচনার সময়ে ছবিটির চূড়ান্ত পর্য্যায়ের রূপ দেয়ার প্রয়াস করা হয়।


title: অ্যানিমেশন

text: ৩. সংলাপ রেকর্ডিং (Soundtrack): 'জীবন্ত ছবি' চলচ্চিত্রে সংলাপসমূহ শুটিং-য়ের সময়ে রেকর্ডিং করা হয় এবং পরে ডাবিং করে অধিক উন্নত করা হয়। কিন্তু অ্যানিমেশনে এই কাজটি আগে করা হয়। কারণ অভিনেতা-অভিনেত্রী সংলাপ নিক্ষেপনের সময়ে যে আবেগ জড়িত করেন, সেই আবেগ অনূ্ভূতিকে শুদ্ধ করে প্রকাশ করার জন্য ছবি আঁকা আরম্ভ করার আগেই বিশদভাবে জানা প্রয়োজনীয়। কিন্তু রেকর্ডিং সংলাপ না হলে সেটি আগেই নিশ্চিত করা সম্ভব নয়। আগে থেকে সংলাপ রেকর্ডিং করলে ছবির ফ্রেম আঁকাগুলি সংলাপের জন্য লাগা সঠিক সময়েরও আভাস পায়।


title: অ্যানিমেশন

text: ৪. ট্র্যাক ব্রেকডাউন (Track Breakdown): সব সংলাপ রেকর্ডিং হওয়ার পরে সম্পাদক সেই সংলাপসমূহকে চলচ্চিত্রের ফ্রেম সংখ্যার সাথে মিলিয়ে একটি টিকা বানিয়ে নেন। উদাহরণস্বরূপ, ধরা হল একজন অভিনেতা সংলাপ হিসেবে একটি কাশির দৃশ্য করছেন। সম্পাদক সেই কাশিটি কত নম্বর ফ্রেমে আরম্ভ হয়ে কোথায় শেষ হয়েছে তার একটি তালিকা প্রস্তুত করে।


title: অ্যানিমেশন

text: ৫. ডিজাইন (Design): ছবির সঙ্গীত এবং সংলাপ রেকর্ডিং করার সময়ে ডিজাইনার ছবিটির ছবিসমূহ কেমন ধরণের রাখা হবে, কেমন হলে ছবির কাহিনীর জন্য অনুকূল এবং দর্শকের জন্য উপভোগ্য হবে, সেটি ঠিক করে পরিচালকর সাথে কথা বলেন। ডিজাইনগুলি পরিচালকের মনঃপূত হলে সেই ডিজাইনসমূহ অ্যানিমেটর, ব্যাকগ্রাউন্ড আর্টিস্টদের কাছে পাঠানো হয়।


title: অ্যানিমেশন

text: ৬. লাইকা রিল (Leica Reel): ষ্টোরিবোর্ডের ছবি এবং সংলাপ একসাথে ফুটিয়ে তুলে একটি সিনেমার মতো করে সাজিয়ে নেওয়া হয়। লাইকা রিলের জন্য ষ্টোরিবোর্ডের ছবিসমূহ ভাল করে এঁকে নেওয়া হয় এবং প্রয়োজন অনুসারে 'ব্যাকগ্রাউন্ড' ছবিও সংযোগ করা হয়। ছবি আঁকাতে ডিজাইনের ডিজাইন, ফ্রেমিং ইত্যাদি বিষয়ও গুরুত্ব দেওয়া হয়। লাইকা রিল পরিচালকের মনঃপূত হওয়ার পরে প্রকৃত ছবি আঁকার কাজ আরম্ভ করা হয়।


title: অ্যানিমেশন

text: ৭. লাইন টেস্ট (Line Test): লাইকা রিল পরিচালকের মনঃপূত হলে স্টোরিবোর্ডের রূপ অ্যানিমেটরদের কাছে পাঠানো হয়। অ্যানিমেটর ফ্রেম-ফ্রেম করে চরিত্র বা বস্তুটির গতির ছবি আঁকেন। বড়ো ছবিগুলিতে এক-একটি চরিত্র র ওপরে এক-একজন অ্যানিমেটর কাজ করেন। কোন্ চরিত্র কোন্ অ্যানিমেটরকে দেওয়া হবে সেটি মূল (Lead Animator) অ্যানিমেটরের বিশেষ দক্ষতা এবং সামর্থ্যর ওপরে নির্ভর করে ঠিক করা হয়। স্টোরিবোর্ডের মতে অ্যানিমেটর নিজ নিজ চরিত্রের ছবি এঁকে যান। একটি দৃশ্যে গতির গুরুত্ব অনুসারে সেকেণ্ডে ১২ বা ২৪-টা ফ্রেমের হিসেবে ছবি আঁকতে হয়। সাধারণত মূল অ্যানিমেটর একটি গতির নির্ণায়ক ফ্রেম, যাকে ইংরাজীতে Key Frame বলে, সেইসব ছবিই আঁকেন। সেই ছবির ওপর ভিত্তি করে মাঝের ছবিগুলিকে আঁকেন কনিষ্ঠ অ্যানিমেটরগণ, তাঁদেরকে "ইন্‌বিট্‌উইনার" (Inbetweener) বলেও ডাকা হয়। অবশ্য মাঝের এই ছবিগুলিকে (Inbetweens) কেমন দেখতে হবে, গতির কেমন পার্থক্য থাকবে, সেই বিষয়গুলি মূল অ্যানিমেটরই নির্ধারণ করে দেন। কিছু মূল অ্যানিমেটর অবশ্য 'দ্রুত গতি' (fast action) থাকা অংশগুলির inbetweens নিজেই এঁকে নেওয়া পছন্দ করেন। একাধিক চরিত্র যোগাযোগ করা দৃশ্যগুলি দুজন মূল অ্যানিমেটর একসাথে বসে আলোচনা করে আঁকেন। এমনমতো হয়ে ওঠা একটা দৃশ্যাংশ পরিচালকের 'লাইকা রীল'-এ যোগ্য স্থানে সংযোজন করে মনঃপূত হলে সেটি 'ক্লীন-আপ' শিল্পীর কাছে (Cleanup Artist) পাঠিয়ে দেওয়া হয়।


title: অ্যানিমেশন

text: ৮. ক্লীন-আপ (Cleanup): মূল অ্যানিমেটর এঁকে দেওয়া চরিত্রের গতির ফ্রেমগুলি সাধারণত 'স্কেচ'-এর মতো হয়, এবং সময়ের অপচয় না করার জন্য তাকে নিজের মতন করে আঁকার যত্ন করা হয় না। আসলে মূল অ্যানিমেটরের কাজ হল শুধু চরিত্রের গতির রূপরেখা তৈরি করে দেওয়া, সেজন্য হাত-পা, চোখ-মুখের স্থান ইত্যাদি শুদ্ধ করে আরো সঠিক অনু্ভূতি প্রকাশ করে এঁকে দেওয়াই তাঁর মূল কাজ, দেখানোর মত সুন্দর ছবি তিনি না আঁকলেইও চলে। মূল অ্যানিমেটরের এঁকে দেওয়া ছবিটি কনিষ্ঠ শিল্পী মূল ছবিতে ব্যবহার করে নিজের মত ছবি এঁকে নেয়। এইটি কনিষ্ঠ শিল্পীর থেকে বিশেষ দক্ষতা দেখিয়েই তাঁরা পরে মূল অ্যানিমেটরের স্থান লাভ করে।


title: অ্যানিমেশন

text: ৯. ট্রেস এবং পেইণ্ট (Trace and Paint): ক্লীন-আপ করার পরে পরিচালক ছবিটি একটি লাইকা রিলে সংযোগ করে প্রত্যক্ষ করেন এবং সবকিছু ঠিক থাকলে সেইটি 'ট্রেস অ্যান্ড পেইণ্ট' বিভাগে পাঠিয়ে দেওয়া হয়। মন রাখতে হবে যে, ক্লীন-আপ পর্য্যায পর্যন্ত ছবিটির সকল রূপরেখা (Outline) থাকে বা সেই স্কেচ ছবির মতো হয়ে থাকে এবং তাকে কাগজে আঁকা হয়। 'ট্রেস অ্যান্ড পেইণ্ট' বিভাগে ছবিটি সেলে (cel - পারদর্শী সেলুলোজের পাত) ট্রেসিং করে নেওয়া হয় এবং তাতে রঙ দেওয়া হয়। যেদিকে ট্রেস করা হয়েছে তার উল্টোদিকে রঙ ঘষা হয়। প্রথমে এই কাজের জন্য শিল্পী ছিল, আজকাল এই কাজটি কম্পিউটারে 'স্ক্যান' করে নিয়ে ডিজিটাল ছবিতে ডিজিটাল পদ্ধতিতে রঙ করা হয়।


title: অ্যানিমেশন

text: ১০. পৃষ্ঠপট অঙ্কন (Background): মূল অ্যানিমেটর চরিত্র অঙ্কন করার সময়ে অন্য একটি শিল্পীগোষ্ঠী পৃষ্ঠপট (Background: দৃশ্যাংশ যে স্থানে বর্ণিত হয়েছে তার ছবি) অঙ্কন করে। এই কাজের জন্য বিশেষ পারদর্শিতা থাকা শিল্পী থাকে। তাঁরা একটি দৃশ্যের নড়াচড়া না থাকা সকল অংশরে ছবি আঁকেন। অবশ্য পৃষ্ঠপটের পরিবর্তে তাঁরা সম্মুখ পটি অঙ্কন করেন। কিছু দৃশ্যাংশে চরিত্রের সম্মুখে নড়াচড়া না করা অংশ থাকে, তাকে সম্মুখপট (Foreground) বলা হয়। পরিচালক স্টোরিবোর্ডের ওপরে ভিত্তি করে পৃষ্ঠপট বা সম্মুখপট কেমন হবে সেটি ঠিক করেন।


title: অ্যানিমেশন

text: ১১. পরীক্ষণ (Checking): সম্পূর্ণ হওয়া 'সেল' এবং 'পৃষ্ঠপট' পরীক্ষণের জন্য পাঠিয়ে দেওয়া। 'পরীক্ষকগণ (Checker) প্রতিটি 'পৃষ্ঠপট', প্রতিটি 'সেল' পুংখানুপুংখভাবে পরীক্ষা করেন সবকিছু ঠিকই আছে কিনা এবং অন্তিম পর্য্যায়ের চিত্রগ্রহণের জন্য তৈরি হয়ে আছে কি নেই। পরীক্ষকগণ সন্তুষ্ট হ'লে তাঁরা দৃশ্যাংশ অনুসারে 'সেল' এবং পৃষ্ঠপটগুলিকে ক্রমাগতভাবে সাজান এবং চিত্রগ্রহণের জন্য পাঠিয়ে দেন। কোনোরকম অসুবিধা ধরা পরলে তা ঠিক করার জন্য ফেরত পাঠানো হয়।


title: অ্যানিমেশন

text: ১২. চিত্রগ্রহণ (Final Shoot): এই পর্য্যায়ে পরীক্ষিত সেল এবং পৃ্ষ্ঠপটসমূহ চিত্রগ্রহণকারীর কাছে পাঠানো হয়। 'বিশেষ ক্যামেরা'র (Rostrum Camera) তলায় একাদিক্রমে পৃষ্ঠপট, চরিত্র ও সম্মুখপট ইত্যাদি নিচ থেকে ওপরে সাজানো হয় এবং সেই ক্যামেরায় তার ছবি তোলা হয়। একটি ছবির পরে তার পরবর্তী গতির ছবিটি তোলা হয়, এমনভাবে একটি একটি করে ফ্রেমের ফোটোর মাধ্যমে তোলা হয়।


title: অ্যানিমেশন

text: ১৩. রাশ (Rushes): একটি দৃশ্যাংশের চিত্রগ্রহণ হওয়ার পরে সেই রিল পরীক্ষাগারে পাঠানো হয়। যাতে ফিল্ম প্রস্ফূটন করা হয়, সেটিও স্টুডিওতে পাঠানো হয়। দৃশ্যাংশের এমন ফিল্মকে রাশ বলা হয়। পরিচালক সেই রাশে সন্তুষ্ট হ'লে সেটি গ্রহণ করেন, কিংবা অসুবিধা হলে যে পর্য্যায়ে সেই অসুবিধা সৃষ্টি হয়েছে তা ঠিক করার প্রয়োজন পড়ে। গ্রহণযোগ্য রাশ‌গুলি থেকে সম্পাদক সঠিক দৈর্ঘ্যের ফিল্ম কেটে নেন এবং পরবর্তী দৃশ্যাংশের সাথে জুড়ে দেন। এইভাবে গোটা দৃশ্যাংশের সম্পাদনা হয়ে যাওয়ার পরে নির্মীয়মান ছবিটি সম্পূর্ণ রূপে পাওয়া যায়।


title: অ্যানিমেশন

text: ১৪. ডাবিং (Dubbing): সম্পূর্ণ হওয়া ছবিটি পরিচালক, সম্পাদক মিলে শব্দযন্ত্রীর সহায়তায় উপযুক্ত স্থানে সঙ্গীতের বিশেষ ব্যঞ্জনা, আবহ-সঙ্গীত ইত্যাদি সংযোগ করেন। 'জীবন্ত ছবি'তে ডাবিং প্রক্রিয়ায় অভিনেতা-অভিনেত্রী পুনরায় কণ্ঠ সংযোজিত করেন, অ্যানিমেশনে কিন্তু সংলাপ আগে রেকর্ডিং করা হয়। এই প্রক্রিয়ার দ্বারা ছবিতে ব্যবহৃত শব্দ, সংলাপ, সঙ্গীতের সম্পূর্ণ শব্দট্র্যাক (Soundtrack) তৈরি করা হয়।


title: অ্যানিমেশন

text: ১৫. অ্যানসার প্রিন্ট (Answer Print): এইবার সম্পূর্ণ হওয়া ছবি এবং শব্দ জোটটি একসঙ্গে পরীক্ষাগারে নিয়ে পাঠানো হয়। পরীক্ষাগারে একটি শব্দ এবং ছবি ফিল্মে সংযোগ করা হয় এবং দর্শকের চোখে এটি সবাক ছবি হয়ে উঠে। এই ছবির রিলটিকে ছবিঘরে প্রজেক্টরের মাধ্যমে পর্দায় ফেলে বড়ো আকারের করে তোলা হয়।


title: অ্যানিমেশন

text: ওপরে উল্লেখিত বর্ণনা পারম্পরিক পদ্ধতির অ্যানিমেশন ছবি নির্মাণের জন্য ব্যবহৃত হয়। কম্পিউটার অ্যানিমেশনের জন্য স্টোরিবোর্ড, সংলাপ এবং ডিজাইন তৈরি হওয়ার পরে চরিত্র এবং পরিবেশের ত্রিমাত্রিক মডেল নির্মাণ করা হয়, চরিত্রের মডেলের হাত-পা, চোখ-মুখে অ্যানিমেটর গতি সংযোগ করেন, আলোর বিশেষজ্ঞ দৃশ্যাংশে সঠিক 'আলোর নির্মাণ' করেন; কাপড়, জল, ধোঁয়া ইত্যাদির জন্য বিশেষ ডিজিটাল প্রযুক্তি ব্যবহার করা হয়; সাথে তৈরি হয়ে থাকা সঙ্গীত এবং সবকিছু মিলিয়ে কম্পিউটারের সহায়তায় একটি একটি করে ফ্রেম 'রেন্ডারিং' (Rendering) করা হয়। নির্মিত প্রতিটি ফ্রেমকে একত্রে চলচ্চিত্রে ফিল্মে আনা হয়। এমনভাবেই একটি কম্পিউটার ত্রিমাত্রিক অ্যানিমেশন ছবি তৈরি করা হয়।


title: বিশ্ব নদী দিবস

text: বিশ্ব নদী দিবস প্রতি বছর সেপ্টেম্বর মাসের শেষ রোববার পালিত হয়। নদী সম্পর্কে সচেতনতা বাড়াতে দিবসটি পালন করা হয়।


title: বিশ্ব নদী দিবস

text: ১৯৮০ সাল থেকে প্রতিবছর সেপ্টেম্বর মাসের শেষ রোববার বিশ্ব নদী দিবস হিসেবে পালন করতে শুরু করে ব্রিটিশ কলম্বিয়া ইনস্টিটিউট অব টেকনোলজি। এরপর ২০০৫ সাল থেকে জাতিসংঘের বিভিন্ন সহযোগী সংস্থা দিবসটি পালন করছে। বাংলাদেশে ২০১০ সাল থেকে থেকে রিভারাইন পিপল নামের একটি সংস্থা এ দিবস পালন করে আসছে। ২০০৫ সালে জাতিসংঘ দিবসটি অনুসমর্থন করে।


title: বিশ্ব নদী দিবস

text: বিশ্ব নদী দিবসের প্রতিপাদ্য দেশ অনুযায়ী ঠিক করা হয়। বাংলাদেশে এ দিবসের প্রতিপাদ্য নির্ধারণ করে রিভারাইন পিপল নামের একটি সংগঠন।


title: ছোট নাটাবটের

text: ছোট নাটাবটের (বৈজ্ঞানিক নাম: "Turnix sylvatica") টার্নিসিডি গোত্রের নাটাবটের গণের অন্তর্ভুক্ত একটি ছোট আকারের পাখি, যা কোয়েলের অনুরূপ কিন্তু সম্পর্কহীন। এরা সুচালো লেজওয়ালা খুদে ভূচর পাখি। এই প্রজাতির দক্ষিণ স্পেন এবং আফ্রিকা, গ্রীষ্মমন্ডলীয় এশিয়া, ভারত, ইন্দোনেশিয়ায় দেখতে পাওয়া যায়।


title: ক্লারা জেটকিন

text:
ক্লারা জেটকিন ("née" Eissner; ৫ জুলাই, ১৮৫৭ – ২০ জুন ১৯৩৩) ছিলেন জার্মান জার্মানীর কমিউনিস্ট পার্টির অন্যতম প্রতিষ্ঠাতা, মার্কসবাদী তাত্ত্বিক এবং ‘নারী অধিকার’ আন্দোলনের বিশিষ্ট নেত্রী। ১৯১১ সালে তিনি প্রথম আন্তর্জাতিক নারী দিবস সংগঠিত করেন।
১৯১৭ সাল পর্যন্ত তিনি জার্মানির সমাজ গণতান্ত্রিক দলের কর্মী ছিলেন, পরে তিনি জার্মানির স্বাধীন সমাজ গণতান্ত্রিক দলে যোগদান করেন। সেই দলের দূর - বামপন্থী গ্রুপ স্পার্টাকাস লিগ থেকেই পরে জার্মানির কমিউনিস্ট পার্টি (KPD) গঠিত হয়। তিনি সেই স্পার্টাকাস লিগের হয়ে ১৯২০ থেকে ১৯৩৩ পর্যন্ত রাইখস্ট্যাগে প্রতিনিধিত্ব করেন।


title: ক্লারা জেটকিন

text: শৈশবে জেটকিন শিক্ষক হওয়ার ইচ্ছা নিয়ে প্রশিক্ষণ শুরু করলেও, অচিরেই তিনি সমাজতান্ত্রিক আদর্শে বিশ্বাসী হয়ে উঠেন। ১৮৭৪ সালের দিকে তার সাথে বিশেষ যোগাযোগ গড়ে উঠেছিল জার্মানির নারী আন্দোলন এবং শ্রম-আন্দোলনের সাথে জড়িত সংগঠনগুলোর। নারীদের মাঝে ব্যাপকভাবে কাজ করার লক্ষ্যে ক্লারা ১৮৭৮ সালে জার্মানির সমাজতান্ত্রিক শ্রমিক দলে যোগ দেন। এই দলটি গড়ে ওঠার এক ইতিহাস আছে। ১৮৭৫ সালে দুটি দল একত্রিত হয়ে এই দলটি গড়ে উঠে। দল দুটি ছিল ফের্দিনান্দ লাসালে কর্তৃক গঠিত সাধারণ জার্মান শ্রমিক সংগঠন বা General German Workers’ Association বা সংক্ষেপে ADAV এবং আগস্ট বেবেল ও ভিলহেল্ম লাইবনেখত কর্তৃক গঠিত জার্মানির সমাজগণতান্ত্রিক শ্রমিক দল বা Social Democratic Workers’ Party of Germany বা সংক্ষেপে SDAP. পরে ১৮৯০ সালে এই দলটির আধুনিক সংস্করণ তৈরি হয়েছিল এবং নাম গ্রহণ করেছিল জার্মানির সমাজ গণতান্ত্রিক দল বা Social Democratic Party of Germany বা সংক্ষেপে SPD.


title: ক্লারা জেটকিন

text: ১৮৭৮ সালে বিসমার্ক জার্মানিতে সমাজতন্ত্র-বিরোধী জরুরি আইন এবং সমাজতান্ত্রিক কাজকর্মের উপর নিষেধাজ্ঞা আরোপ করলে জেটকিন ১৮৮২ সালে জুরিখ চলে যান এবং সেখান থেকে প্যারিসে নির্বাসনে যান। প্যারিসে থাকাকালীন তিনি সমাজতান্ত্রিক আন্তর্জাতিক গঠনে গুরুত্বপূর্ণ ভূমিকা পালন করেন। এর কিছুদিন পর তিনি রাশিয়া থেকে পালিয়ে আসা মার্কসবাদী বিপ্লবী এবং তার অন্যতম বন্ধু ওসিপ জেটকিনকে (১৮৫০ - ১৮৮৯) বিবাহ করেন এবং তার নামের জেটকিন অংশটুকু গ্রহণ করেন। ১৮৮৯ সালের জানুয়ারি মাসে যক্ষ্মা রোগে তার স্বামী ওসিপ মৃত্যুবরণ করেন। পরে জেটকিন শিল্পী জর্জ ফ্রিডরিখ যুন্ডেলকে বিয়ে করেন। যুন্ডেল ছিলেন তার চেয়ে আঠার বছরের ছোট এবং এই বিবাহ ১৮৯৯ থেকে ১৯২৮ সাল পর্যন্ত ছিল।


title: ক্লারা জেটকিন

text: তিনি জার্মানিতে সমাজ-গণতান্ত্রিক নারী আন্দোলন বিকশিত করেন; ১৮৯১ সাল থেকে ১৯১৭ সাল পর্যন্ত জার্মানির সমাজ গণতান্ত্রিক দলের পত্রিকা সমতা বা Die Gleichheit সম্পাদনা করেন। ১৯০৭ সালে দলের নারী বিষয়ক বিভাগ "Women's Office" প্রতিষ্ঠিত হলে, ইনি এই বিভাগের নেতৃত্ব গ্রহণ করেন। ১৯১০ সালে দ্বিতীয় আন্তর্জাতিক সমাজতান্ত্রিক কর্মজীবী নারী সম্মেলন অনুষ্ঠিত হয় কোপেনহেগেন শহরে। এই সভায় ১৭টি দেশের শতাধিক নারী-প্রতিনিধি যোগদান করেন। এই সম্মেলনে জার্মানির সমাজতান্ত্রিক দলের নারী-কার্যালয়ের (Women's Office) নেত্রী হিসাবে তিনি যোগদান করেন এবং ৮ মার্চকে আন্তর্জাতিক নারী দিবস করার প্রস্তাব পেশ করেন। কংগ্রেস ক্লারা জেটকিনের প্রস্তাব গ্রহণ করে। আন্তর্জাতিক নারী দিবসের প্রস্তাবে তিনি বলেন, প্রতি বৎসরে একই দিনে প্রত্যেকটি দেশে আন্তর্জাতিক নারী দিবস উদযাপন করতে হবে। একই সাথে তিনি ৮ মার্চকে আন্তর্জাতিক নারী দিবস হিসেবে নিজে পালন করেন। এরপর থেকেই পৃথিবীব্যাপী ৮ মার্চ আন্তর্জাতিক নারী দিবস পালিত হয়ে আসছে।


title: ক্লারা জেটকিন

text: ১৯১৬ সালে স্পার্টাকাসপন্থী লিগের তিনি সহ-প্রতিষ্ঠাতা ছিলেন। ১৯১৭ সালে জার্মানির সমাজ গণতান্ত্রিক দল বা SPD ভেঙে Independent Social Democratic Party of Germany বা সংক্ষেপে USPD গঠিত হলে এটিরও তিনি সহ-প্রতিষ্ঠাতা ছিলেন। ১৯১৯ সালের জানুয়ারি মাসে জার্মানির কমিউনিস্ট পার্টি বা Communist Party of Germany বা সংক্ষেপে KPD প্রতিষ্ঠিত হলে তিনি এর সাথে সম্পৃক্ত হন এবং ১৯২০ থেকে ১৯৩৩ সাল পর্যন্ত রাইখস্ট্যগে ( Reichstag) এই দলের প্রতিনিধিত্ব করেন। ১৯২০ সালে তিনি লেনিনের একটি সাক্ষাৎকার নেন। এই সাক্ষাৎকারটির শিরোনাম ছিলো - The Women's Question. ১৯২৪ সাল পর্যন্ত তিনি জার্মানির কমিউনিস্ট পার্টির কেন্দ্রীয় অফিসের সদস্য ছিলেন। ১৯২৭ থেকে ১৯২৯ সাল পর্যন্ত তিনি দলের কেন্দ্রীয় কমিটির সদস্য ছিলেন। ১৯২১ থেকে ১৯৩৩ সাল পর্যন্ত কমিউনিস্ট ইন্টারন্যাশনাল বা কমিন্টার্নের এক্সিকিউটিভ কমিটির সদস্য পদে ছিলেন। এসবের ভিতরেই ১৯২৫ সালে জার্মান বাম সংগঠন Rote Hilfe বা “লাল সাহায্য”-এর সভাপতি হিসাবে নির্বাচিত হন। ১৯৩২ সালে প্রবীণ সদস্য হিসাবে রাইখস্ট্যাগের চেয়ার-ওম্যান পদে অধিষ্ঠিত ছিলেন। ১৯৩৩ সালের ২০ জুন ৭৫ বছর বয়সে মৃত্যুবরণ করেন।


title: কাকরাইল

text: কাকরাইল বাংলাদেশের রাজধানী ঢাকার কেন্দ্রীয় আবাসিক এলাকা।


title: কাকরাইল

text: ১৭শ শতাব্দী থেকেই এখানে মানুষের যথেষ্ট আনাগোনা ছিল। ১৮শ শতাব্দীর শেষের দিক থেকেই এই এলাকায় মানুষ আবাসিকভাবে বসবাস করা শুরু করে।


title: কাকরাইল

text: কাকরাইল ঢাকা শহরের অনেক গুরুত্বপূর্ণ ও বিলাসবহুল একটি জায়গা। এটি মগবাজারের দক্ষিণে অবস্থিত।


title: কাকরাইল

text:
বাংলাদেশ সরকারের প্রধান হিসাবরক্ষণ কর্মকর্তার কার্যালয়।
এখানে রয়েছে ইনস্টিটিউট অব ডিপ্লোমা ইঞ্জিনিয়ার্স, কাকরাইল।
কাকরাইলে রয়েছে ঐতিহাসিক কাকরাইল মসজিদ। এখানে তাবলীগ জামাতের লোকজন একত্রিত হয়ে থাকে।
রমনা পার্ক এই এলাকার সীমানার মধ্যেই অবস্থিত।


title: কাকরাইল

text: ইউআইটিএস, বাংলাদেশ বিজ্ঞান ও প্রযুক্তি ইনস্টিটিউট, উইল্‌স্ লিট্‌ল্ ফ্লাওয়ার স্কুল অ্যান্ড কলেজ, হাবিবুল্লাহ বাহার কলেজ।


title: কাকরাইল

text: ঢাকা শহরের অন্যতম বাণিজ্যিক এলাকা হিসেবে এখানে অনেক বড় বড় বাণিজ্যিক প্রতিষ্ঠান গড়ে উঠেছে। এছাড়াও দেশ টিভি, শ্রুতি রেকর্ডিং স্টুডিও, মিডিয়া পাড়া এর প্রধান কার্যালয় এবং স্টুডিও কাকরাইলে অবস্থিত।


title: ২০১৪ আইসিসি মহিলা বিশ্ব টুয়েন্টি২০

text:
২০১৪ আইসিসি মহিলা বিশ্ব টুয়েন্টি২০ () মহিলাদের চতুর্থ আইসিসি বিশ্ব টুয়েন্টি২০ প্রতিযোগিতা, একটি আন্তর্জাতিক টি-২০ ক্রিকেট টুর্নামেন্ট যা বাংলাদেশে ১৬ মার্চ থেকে ৬ এপ্রিল ২০১৪ পর্যন্ত অনুষ্ঠিত হয়।
২০১০ সালে আন্তর্জাতিক ক্রিকেট কাউন্সিল কর্তৃক এই আসরের স্বাগতিক হিসেবে বাংলাদেশের নাম ঘোষণা করা হয়। প্রথমবারের মত এই প্রতিযোগিতায় ৮টি দলের পরিবর্তে ১০টি দল খেলে। এ টুর্নামেন্ট আয়োজনের ফলে দ্বিতীয়বারের মতো এশিয়ার কোন দেশে আইসিসি মহিলা টুয়েন্টি২০ বিশ্বকাপ প্রতিযোগিতা অনুষ্ঠিত হবে।


title: ২০১৪ আইসিসি মহিলা বিশ্ব টুয়েন্টি২০

text: এই প্রথমবারের মত ১০টি দল টুর্ণামেন্টে অংশ নেয়। ২০১২ আইসিসি মহিলা বিশ্ব টুয়েন্টি২০ থেকে শীর্ষ ৬টি দল ও স্বাগতিক হিসাবে বাংলাদেশ সরাসরি টুর্নামেন্টে খেলার যোগ্যতা অর্জন করে। বাকি ৩টি দল ২০১৩ আইসিসি মহিলা বিশ্ব টুয়েন্টি২০ বাছাইপর্ব খেলে টুর্নামেন্টে খেলার যোগ্যতা অর্জন করে।


title: ২০১৪ আইসিসি মহিলা বিশ্ব টুয়েন্টি২০

text: ২০১৪ আইসিসি মহিলা বিশ্ব টুয়েন্টি২০তে মোট ২৭টি ম্যাচ অনুষ্ঠিত হয়। অনুশীলন ম্যাচগুলি সাভারের বিকেএসপির মাঠে অনুষ্ঠিত হয়। গ্রুপ পর্বের সবগুলি ম্যাচ সিলেটের সিলেট বিভাগীয় স্টেডিয়ামে অনুষ্ঠিত হবে। তবে সেমিফাইনাল ও ফাইনাল ঢাকার মিরপুরে শের-ই-বাংলা জাতীয় স্টেডিয়ামে অনুষ্ঠিত হবে।


title: ২০১৪ আইসিসি মহিলা বিশ্ব টুয়েন্টি২০

text: সর্বমোট ১০টি প্রস্তুতিমূলক খেলা ১৮ থেকে ২১ মার্চ পর্যন্ত সাভারের বিকেএসপিতে অনুষ্ঠিত হয়।


title: ওসিপ জেটকিন

text: ওসিপ জেটকিন (; ) (জন্ম: ১৮৫০ -মৃত্যু: ২৯ জানুয়ারি, ১৮৮৯) ছিলেন একজন রাশিয়ান বিপ্লবী ও সমাজতান্ত্রিক নেতা। তিনি ক্লারা জেটকিনের জীবনসঙ্গী ছিলেন।


title: ওসিপ জেটকিন

text: ওসিপ জেটকিন ওডেশায় একটি ইহুদি বণিক পরিবারে জন্মগ্রহণ করেন। তার সময় রাশিয়া জনপ্রিয়তাবাদ আন্দোলনে সক্রিয় ছিল। রাজনৈতিক নিপীড়নের ফলে তিনি লিপজিগে পালিয়ে যান। তিনি সেখানে একটি ছুতার হিসেবে কাজ করেন এবং সমাজ গণতান্ত্রিক আন্দোলনে যোগ দেন। ১৮৮০ সালে তিনি আগস্ট বেবেল এবং উইলহেম লিবনেখত-এর সঙ্গে একটি সভায় সমাজতন্ত্র-বিরোধী জরুরি আইনে গ্রেফতার হন এবং লিপজিগ থেকে তাকে "বিরক্তিজনক বিদেশী" হিসাবে রিপোর্ট করা হয়। পরে তিনি প্যারিস যান এবং সেখানে ক্লারা জেটকিনের সংগে একত্রে বসবাস করতে থাকেন। তাদের দুই পুত্র জন্ম হয় এবং তারা হলেন ম্যাক্সিম জেটকিন (১৮৮৩-১৯৬৫) এবং কস্টজা জেটকিন (১৮৮৫-১৯৮০)। ওসিপ জেটকিন ইন্টারন্যাশনাল লেবার কংগ্রেসের (১৮৮৯) প্রস্তুতির সাথে জড়িত ছিলেন। তিনি ১৮৮৯ সালের প্রথম দিকে যক্ষ্মা রোগে আক্রান্ত হয়ে মারা যান।


title: কলাম্বিডি

text: কবুতর ও ঘুঘু এই দুই রকম পাখি কলাম্বিডি গোত্রের অন্তর্ভুক্ত। এ গোত্রে প্রায় ৩১০টি প্রজাতির সংস্থান হয়েছে। এদের প্রত্যেকের দেহ শক্তপোক্ত, ঘাড় খাটো এবং ঠোঁটের গোড়ায় মাংসল উপাঙ্গ (ইংরেজিতে সেরেল) রয়েছে। শস্য, বীজ, ফল ও অন্যান্য উদ্ভিদাংশ এদের মূল খাদ্য। সারা বিশ্বের অধিকাংশ দেশে এরা মোটামুটি বিস্তৃত হলেও ইন্দোমালয় ও অস্ট্রেলীয় প্রতিবেশগত অঞ্চলে এদের বৈচিত্র্য ও সংখ্যা সর্বাধিক। শ্বেত পায়রা শান্তির প্রতীক।


title: কলাম্বিডি

text: ঘুঘু ও কবুতরের মধ্যে প্রকৃতিগতভাবে কোন মৌলিক পার্থক্য নেই। পক্ষীবিজ্ঞানীরা ছোটখাটো প্রজাতি বোঝাতে "ঘুঘু" ও অপেক্ষাকৃত বড় প্রজাতি বোঝাতে "কবুতর" ব্যবহার করেন। তবে এ ব্যাপারে ঐতিহ্যগত ও ঐতিহাসিকভাবে কোন ধরাবাধা নিয়ম মেনে চলা হয় না। সাধারণভাবে ঘুঘু বলতে তিলা ঘুঘু আর কবুতর বলতে জালালী কবুতর নয়তো পোষা কবুতরকে বোঝায়।


title: কলাম্বিডি

text: কবুতর ও ঘুঘু প্রজাতিভেদে বৃক্ষে, ঝোপঝাড়ে কিংবা মাটিতে শুকনো লতাপাতা, খড় বা অন্যান্য আবর্জনা দিয়ে আগোছালো বাসা বানায়। বাসায় এক থেকে দুইটি ডিম পাড়ে। বাবা মা দু'জনেই তা দেয় ও ছানাদের লালনপালন করে। ডিম ফোটার ৭ থেকে ২৮ দিনের মধ্যে ছানারা বাসা ছেড়ে চলে যায়। কবুতর ও ঘুঘুর একটি বিশেষ বৈশিষ্ট্য হল এরা মাতৃদুগ্ধ উৎপাদন করতে সক্ষম এবং মা ও বাবা উভয়েই সন্তানকে একটি নির্দিষ্ট সময় পর্যন্ত মাতৃদুগ্ধ খাওয়ায়। এই মাতৃদুগ্ধ কবুতর ও ঘুঘুর ক্রপে সৃষ্টি হয়।


title: লায়লা খালিদ

text: লায়লা খালিদ ( জন্ম: ৯ এপ্রিল,১৯৪৪) ফিলিস্তিনের একজন নারী বিপ্লবী এবং ফিলিস্তিনী বিপ্লবী সংস্থা "পপুলার ফ্রন্ট ফর দ্য লিবারেশন অব প্যালেস্টাইনে"র "(পিএফএলপি)" একজন সদস্য। ১৯৬৯ খৃষ্টাব্দের ২৯ আগস্ট রোম থেকে এথেন্সগামী একটি বিমান ছিনতাই করেন তিনি। এই ঘটনার মাধ্যমে তিনি সর্বপ্রথম বিমান ছিনতাইকারী হিসেবে বিশ্বে পরিচিত হন। এই বিমান ছিনতাইয়ের সময় একে-৪৭ হাতে তাঁর একটি ছবি তোলা হয়। পরবর্তীতে এ ছবিটি বিপ্লবের প্রতীক হিসেবে ব্যাপক খ্যাতি লাভ করে। তাই আরব রাষ্ট্রসমূহে তিনি একজন রাজনৈতিক নেত্রী হিসেবে বিশেষভাবে পরিচিত। তাঁকে নিয়ে ফিলিস্তিনি চলচ্চিত্র পরিচালক লিনা মকবুল "হাইজ্যাকার- দ্য লাইফ অব লায়লা খালিদ" নামে একটি ডকুমেন্টারি নির্মাণ করেন। বর্তমানে তিনি "প্যালেস্টাইন ন্যাশনাল কাউন্সিলের" একজন সক্রিয় সদস্য। এছাড়াও তিনি "জেনারেল ইউনিয়ন অব প্যালেস্টানিয়ান ওমেন"-এর একজন শীর্ষ নেতা।


title: লায়লা খালিদ

text:
লায়লা খালিদ ১৯৪৪ খ্রিষ্টাব্দের ৯ এপ্রিল ফিলিস্তিনের হাইফা নামের ছোট একটি শহরে জন্মগ্রহণ করেন। শহরটি তখন বৃটিশ শাসনের অধীন ছিল। ১৯৪৮ খ্রিষ্টাব্দে আরব-ইসরাইল সংকটের সময় লায়লার পরিবার লেবাননে নির্বাসিত হয়। ১৫ বছর বয়সে লায়লা তাঁর বাবা ও বড় ভাইয়ের পদাঙ্ক অনুসরণ করে "আরব ন্যাশনালিস্ট মুভমেন্ট" নামক বিপ্লবী সংস্থায় যোগ দেন। এই বিপ্লবী আন্দোলন মূলত শুরু হয় ১৯৪০ খ্রিষ্টাব্দের শেষের দিকে। পরবর্তীতে ১৯৬৭ খ্রিষ্টাব্দে ফিলিস্তিনী এই সংস্থা "পপুলার ফ্রন্ট দ্য লিবারেশন অব প্যালেস্টাইন (পিএফএলপি)" নামে ছড়িয়ে পড়ে। ১৯৬৮ খ্রিষ্টাব্দে লায়লা খালিদ "পিএফএলপির" স্পেশাল স্কোয়াডের একজন নারী মুক্তিযোদ্ধা বিবেচিত হন। ১৯৭০ খ্রিষ্টাব্দের শেষের দিকে লায়লা রুস্তভ বিশ্ববিদ্যালয়ে ইতিহাস বিষয়ে পড়াশোনা শুরু করেন। কিন্তু তিনি পড়াশোনা শেষ করেননি। ১৯৭১ খ্রিষ্টাব্দে লায়লা খালিদের আত্মজীবনী "মাই পিপল শ্যাল লিভ" প্রকাশিত হয়।
১৯৬৯ খ্রিষ্টাব্দের ২৯ আগস্ট লায়লা "পিএফএলপির" বিপ্লবী সেলিম ঈসায়ীর নেতৃত্বে কয়েকজন সদস্যের সাথে বিমান ছিনতাইয়ে অংশ নেন। রোম থেকে এথেন্সগামী "টিডব্লিউএ-৮৪০" বিমানটি ছিনতাই করে নিয়ন্ত্রণ নেন লায়লা খালিদ। তারপর তিনি বিমান চালককে দামেস্কের উদ্দেশে বিমান চালাতে নির্দেশ করেন। শৈশবে ছেড়ে আসা মাতৃভূমি একবার দেখার জন্য বিমানচালককে তিনি হাইফা হয়ে দামেস্ক যেতে বাধ্য করেন। দু’জন ইসরাইলী ছাড়া বিমানের সকল যাত্রীকে দামেস্কে নামিয়ে দেয়া হয়। এই দুজন ইসরায়েলি জিম্মিকে দিয়ে পরবর্তীতে ইসরায়েলের সঙ্গে বন্দিবিনিময় করা হয়। ছিনতাইকৃত বিমানটির সামনের কিছু অংশ ক্ষতিগ্রস্ত হয়ে যায়। তবে কোন যাত্রী কিংবা "পিএফএলপির" সদস্য আহত হয়নি। এ ঘটনায় পিএলএফপির কোন সদস্য ধরা পড়েনি। বিমান ছিনতাইয়ের সময় এডি এডামস নামক এক ব্যক্তি লায়লার একটি ছবি তোলেন। ছবিতে লায়লা একে-৪৭ হাতে নিয়ে দাঁড়িয়ে ছিলেন। পরবর্তীতে এ ছবিটা বিপ্লবের প্রতীক হিসেবে খ্যাতি লাভ করে এবং অন্যান্য বিপ্লবীদের প্রেরণার উৎসে পরিণত হয়। এ ছবির কারণে লায়লা খালিদ পরিচিতি লাভ করেন এবং আলোচিত হন। চেহারা গণমাধ্যমে পরিচিত হয়ে যাওয়ায় লায়লা তাঁর নাক ও চিবুকে ছয়বার প্লাস্টিক সার্জারি করান। ১৯৭০ খ্রিষ্টাব্দের ৬ সেপ্টেম্বর লায়লা ও আরেকজন বিপ্লবীকর্মী আমস্টারডাম থেকে নিউইয়র্কগামী "ইওয়ান এওয়ান ২১৯ ফ্লাইট" ছিনতাই করেন। বিমানের নিয়ন্ত্রণ নেয়ার সময় লায়লার সহযোগী কর্মী প্যাট্রিকের গুলিতে একজন ফ্লাইট এ্যাটেনডেন্ট আহত হন। যদিও লায়লার কঠোর নির্দেশ ছিল কোন যাত্রী যেন আহত না হন। বিমানের নিয়ন্ত্রণ এয়ার মার্শাল নিয়ে নেন। অপর একজন এয়ার মার্শালের গুলিতে লায়লার সহযোগী প্যাট্রিক নিহত হয়। লায়লা নিজেও আহত হন। বিমানটি হিথ্রো বিমানবন্দরে জরুরি অবতরণ করে এবং লায়লাকে গ্রেপ্তার করা হয়। প্রায় একই সময়ে পিএফএলপির অন্য সদস্যরা আরো পাঁচটি বিমান ছিনতাই করেছিলো। ধারণা করা হয়, লায়লার ধরা পড়ার বিষয়টি ছিলো পরিকল্পিত, যাতে অন্যান্য ছিনতাইকারীদের দিকে কর্তৃপক্ষ নজর না দিতে পারে। পরবর্তীতে "পিএফএলপি" একটি বিমান ছিনতাই করে ও ৩০০ জনকে জিম্মি করে দাবি করে লায়লাকে মুক্তি দেয়ার। ফলে ব্রিটিশ সরকার একই বছরের ১ অক্টোবর তাঁকে বন্দি বিনিময় হিসেবে মুক্তি দেয়।মুক্তিলাভের পর লায়লা সক্রিয় রাজনীতিতে অংশগ্রহণ করেন এবং "প্যালেস্টাইন ন্যাশনাল কাউন্সিলের" একজন সদস্য হন।


title: মাইলস্টোন কলেজ

text: মাইলস্টোন কলেজ বাংলাদেশের রাজধানী ঢাকা শহরের উত্তরার অবস্থিত একটি শিক্ষা প্রতিষ্ঠান। এই প্রতিষ্ঠানটি একটি কলেজিয়েট স্কুল।


title: মাইলস্টোন কলেজ

text: মাইলস্টোন প্রথমে কিন্ডারগার্টেন থেকে জুনিয়র স্কুল, তারপর মাধ্যমিক স্কুলে একটি ক্রমবর্ধমান প্রতিষ্ঠান, এখন বাংলাদেশ একটি নেতৃস্থানীয় কলেজ হিসেবে আত্মপ্রকাশ করে।


title: মাইলস্টোন কলেজ

text: ভর্তি হতে আগ্রহী প্রার্থীদের লিখিত এবং মৌখিক উভয় পরীক্ষায় উত্তীর্ণ হতে হয়। একাদশ শ্রেনীর ভর্তি প্রক্রিয়া এস এস সি পরীক্ষার ফলাফলের ভিত্তিতে হয়ে থাকে। ৬ষ্ঠ ও ৯ম শ্রেনীর ভর্তি পরীক্ষা সাধারণত ডিসেম্বর মাসে অনুষ্ঠিত হয় এবং একাদশ শ্রেণীর ভর্তি প্রক্রিয়া এস এস সি পরীক্ষার ফল প্রকাশের কিছুদিনের মধ্যেই শুরু হয়। তবে আসন খালি থাকা সাপেক্ষে ৭ম ও ৮ম শ্রেণীতে ও ছাত্র-ছাত্রী ভর্তি করা হয়।


title: মাইলস্টোন কলেজ

text: মাইলস্টোন কলেজ জাতীয় শিক্ষাক্রমের অধীনে নিম্ন মাধ্যমিক, মাধ্যমিক এবং উচ্চ মাধ্যমিক স্তরে বাংলা এবং ইংরেজি উভয় মাধ্যমেই শিক্ষাদান করে থাকে। কলেজে প্রায় ১৫,০০০ বই সমৃদ্ধ শীতাতপ নিয়ন্ত্রিত পাঠাগার এবং প্রয়োজনীয় যন্ত্রপাতি সমৃদ্ধ পদার্থবিজ্ঞান, রসায়ন, কম্পিউটার, জীববিজ্ঞান পরীক্ষাগার রয়েছে।


title: মাইলস্টোন কলেজ

text: মাইলস্টোন কলেজ জাতীয় শিক্ষাক্রম অনুসরণ করে থাকে। জাতীয় শিক্ষাক্রমের পাঠ্য বিষয়সমূহের সাথে সাথে ৬ষ্ঠ-৮ম শ্রেণীর শিক্ষার্থীদের জন্য কম্পিউটার শিক্ষা বাধ্যতামূলক। এছাড়া ইচ্ছা করলে ৬ষ্ঠ-৮ম শ্রেণীর শিক্ষার্থীরা সঙ্গীত শিক্ষা, চারু ও কারুকলা এবং গীটার বাজানো শেখার ক্লাসেও অংশ নিতে পারে। জাতীয় শিক্ষাক্রমের নিয়মানুযায়ী ৯ম এবং ১১শ শ্রেণীর শিক্ষার্থীদের বিজ্ঞান/বানিজ্য/মানবিক এই তিনটি বিভাগের যেকোন একটি নির্বাচন করা বাধ্যতামূলক এবং সে অনুযায়ী নির্ধারিত শর্তপূরণ সাপেক্ষে শিক্ষার্থীরা নিজ পছন্দমত বিভাগ নির্বাচন করে থাকে ।পি এস সি, জে এস সি, এস এস সি ও এইচ এস সি পরীক্ষায় কৃতিত্বপূর্ণ ফলাফলের জন্য ২০০৮ সালে ঢাকা শিক্ষা বোর্ড মাইলস্টোন কলেজকে শ্রেষ্ঠ শিক্ষা প্রতিষ্ঠান ঘোষণা করে।


title: লুসি (অস্ট্রালোপিথেকাস)

text: লুসি হচ্ছে এএল ২৮৮-১-এর সাধারণ নাম, শতাধিক কতিপয় হাড়ের টুকরা যা এক "অস্ট্রালোপিথেকাস আফারেনসিস" নারীর ৪০ শতাংশ কঙ্কালের প্রতিনিধিত্ব করে। ১৯৭৪ সালে ইথিওপিয়ার আওয়াশ উপত্যকার হাডার অঞ্চলে যার ফসিল খুঁজে পাওয়া গিয়েছিল। অস্ট্রালোপিথেকাস ৪০ থেকে ৩০ লক্ষ বছর আগে আমাদের পূর্বপুরুষ, আকারে আমাদের এখনকার আকৃতির চেয়ে একটু ছোট৷ অস্ট্রালোপিথেকাসের নামকরা ফসিল হচ্ছে “লুসি”, বিজ্ঞানী ডনাল্ড ইয়োহানসন এই ফসিলটি খুজে পান। এই আবিষ্কারকে আশ্চর্যজনক বৈজ্ঞানিক হিসেবে বিবেচনা করা হয়। আনুমানিক ৩.২ মিলিয়ন বছর আগে লুসি বেঁচে ছিল। এবং তাকে হোমিনিড হিসেবে শ্রেণীকরণ করা হয়েছিল।


title: লুসি (অস্ট্রালোপিথেকাস)

text: লুসি ৩.২ মিলিয়ন বছর পুরনো এক স্ত্রী অস্ট্রালোপিথেকাসের কঙ্কাল। তখন পাওয়া হাড়ের সংখ্যা কম থাকলেও ধীরে ধীরে বিগত কয়েক বছরে এই লুসির আরো ১০২ টি হাড়ের সন্ধান পাওয়া গেছে। সেগুলো মিলিয়ে এখন লুসিকে অনেকটাই পূর্ণাঙ্গ রূপ দেয়া সম্ভব হয়ে পড়েছে। ছবিতে লুসির কঙ্কালের রেপ্লিকা ও লুসির বাস্তব চেহারার কল্পিত রূপ দেখতে পাচ্ছেন। এই কঙ্কালটির নাম লুসি রাখা হয়েছিল বীটলসের জনপ্রিয় গান 'Lucy in the sky with diamonds' অনুসারে। ইথিওপিয়ার স্থানীয় ভাষায় এর নাম দেয়া হয়েছিল 'Dinknesh', যার অর্থ 'আশ্চর্যজনক'।


title: যতীন্দ্র নাথ দাস

text: যতীন্দ্র নাথ দাস (২৭ অক্টোবর, ১৯০৪ - ১৩ সেপ্টেম্বর, ১৯২৯), ছিলেন একজন ভারতীয় মুক্তিযোদ্ধা এবং বিপ্লবী ভগৎ সিংয়ের সহকর্মী। আত্মত্যাগী, সাহসী মানুষটি লাহোর ষড়যন্ত্র মামলায় অভিযুক্ত হয়ে ১৯২৯ সালের ১৪ই জুন গ্রেপ্তার হন। জেলবন্দীদের অধিকারের দাবিতে ওই বছরই ১৩ই জুলাই অনশন শুরু করেন তিনি। ৬৩ দিন অনশনের পর ১৩ই সেপ্টেম্বর মাত্র ২৪ বছর বয়সে জেলেই মৃত্যু হয় তাঁর। স্বাধীনতার পর তাঁর সম্মানে কলকাতা মেট্রোর হাজরা অঞ্চলের মেট্রো স্টেশনটির নামকরণ করা হয় "যতীন দাস পার্ক মেট্রো স্টেশন"।


title: যতীন্দ্র নাথ দাস

text: যতীন্দ্রনাথ দাসের জন্ম কলকাতায়। তাঁর পিতার নাম বঙ্কিমবিহারী দাস। ১৯২০ সালে ভবানীপুর মিত্র ইন্সটিটিউশন থেকে ম্যাট্রিক পাস করে কংগ্রেসের সদস্য হয়ে অসহযোগ আন্দোলনে যোগ দেন। ১৯২৮-২৯ সনে বঙ্গবাসী কলেজের ছাত্র ছিলেন। ১৯২১ সালে পশ্চিমবঙ্গের বন্যার্তদের যথেষ্ট সাহায্য করেন।


title: যতীন্দ্র নাথ দাস

text: ১৯২৯ সালের ১৪ জুন যতীন দাসকে তাঁর কলকাতার বাড়ি থেকে লাহোর পুলিশের নির্দেশে গ্রেপ্তার করা হয়। মূলত ঐ সময় ইস্যু ছিল লাহোর ষড়যন্ত্র মামলার বিচারাধীন বলে এই গ্রেপ্তার। পরবর্তী সময়ে এরা জেলের ভেতর রাজনৈতিক বন্দিদের মর্যাদার দাবীতে এবং মানবিক সুযোগ সুবিধার আন্দোলনে ব্যাপক সাড়া জাগিয়েছিল। তাঁরা ১৩ জুলাই থেকে ভগৎসিং ও বটুকেশ্বর দত্তের সমর্থনে অনশন সংগ্রাম আরম্ভ করে। যতীন দাস ছাড়া আর কারো অনশন আন্দোলনের অভিজ্ঞতা ছিল না। ভাবাবেগে চালিত হয়ে অনশন সংগ্রামে যোগ দিতে নিষেধ করেছিল অন্য সাথীদের। সে বলল, রিভলবার পিস্তল নিয়ে লড়াই করাই চেয়ে অনেক বেশি কঠোর এক অনশন সংগ্রামে আমরা নামছি। অনশন সংগ্রামীকে তিল তিল করে মৃত্যুর দিকে এগিয়ে যেতে হয়।


title: যতীন্দ্র নাথ দাস

text: যতীন দাস আরো বলেন, সে নিজে অনশন আরম্ভ করলে যতদিন না সরকার দাবী মেনে না নেয়, ততদিন অনশন চালিয়ে যাবে। সবাইকে বলে তাড়াহুড়ো করে কোন কিছু না করাই ভাল। যতীন দাসের হুশিয়ারি সত্ত্বেও পূর্ব সিদ্ধান্ত অনুযায়ী ঐতিহাসিক লাহোর ষড়যন্ত্র মামলার অনশন শুরু হয়। ওদিকে মামলার কাজও চলছিল।


title: যতীন্দ্র নাথ দাস

text: ১৯২৩ সনে বিপ্লবী শচীন্দ্রনাথ সান্যাল কলকাতার ভবানিপুরে ঘাঁটি করলে তিনি এই দলে যোগ দেন। পরে দক্ষিণেশ্বরের বিপ্লবী দলের সংগেও তাঁর যোগাযোগ হয়। ১৯২৪ সালে দক্ষিণ কলকাতায় "তরুণ সমিতি" প্রতিষ্ঠা করেন এবং এই সময় গ্রেপ্তার হয়ে ঢাকা জেলে প্রেরিত হন। জেল কর্তৃপক্ষের আচরণের প্রতিবাদে ২৩ দিন অনশন করেন। ১৯২৯ সালের ১৪ জুন লাহোর ষড়যন্ত্র মামলার অন্যতম আসামি হিসেবে লাহোর জেলে প্রেরিত হন। এখানে রাজবন্দিদের উপর জেল কর্তৃপক্ষের দুর্ব্যবহারের জন্য অনশন শুরু করেন। এই সময় তাঁকে বহুবার জোর করে খাওয়াবার চেষ্টা করা হয়। ৬৩ দিন অনশনের পর তিনি মারা যান। এইভাবে মৃত্যুবরণ করার ফলে রাজবন্দিদের উপর অত্যাচার প্রশমিত হয়েছিলো। এই বীর শহিদের মৃতদেহ কলকাতায় আনা হলে দুই লক্ষ লোকের এক বিরাট মিছিল নেতাজী সুভাষচন্দ্র বসুর নেতৃত্বে শোকযাত্রায় কেওড়াতলা শ্মশানঘাট পর্যন্ত অনুগমন করে। মৃত্যুর আগে অতি কষ্টে ক্ষীণ কন্ঠে তিনি তাঁর শেষ ইচ্ছা ব্যাক্ত করে গেলেন - ""নৈষ্ঠিক শাস্ত্র বিশ্বাসী বাঙালী ফ্যাসনে আমাকে কালীবাড়ী নিয়ে যাওয়া বা অন্যান্য সৎকর্ম করিও না। আমি একজন ভারতীয়।আমি কেবল বাঙালীর নই""।


title: যতীন্দ্র নাথ দাস

text: তাঁর মৃত্যুতে যতীন দাসের বৃদ্ধ পিতা বঙ্কিমচন্দ্র দাস অতুলনীয় গাম্ভীর্যে মন্ত্রোচ্চারণ করে বলেছিলেন - ""ওঁ নারায়ণ, যে দেশদ্রোহিরা মাতৃভুমিকে বিদেশীর হাতে সমর্পণ করেছিল, তাদের সকলের প্রায়শ্চিত্য স্বরূপ আমার আদরের খেঁদুকে অশ্রু / অর্ঘ সহ তোমার চরণে সমর্পণ করলাম""।


title: যতীন্দ্র নাথ দাস

text: অনশন চলাকালীন শান্তিনিকেতনে তপতী নাটকের মহড়া চলছিল, এই ঘটনায় মর্মাহত রবীন্দ্রনাথ ঠাকুর নাটকের মহড়া বন্ধ রাখেন এবং সেই রাতেই রচনা করেন 'সর্ব খর্ব তারে দহে তব ক্রোধ দাহ' গানটি , যেটি পরে 'তপতী' নাটকে অন্তর্ভুক্ত হয়।


title: যতীন্দ্র নাথ দাস

text: ব্রিটিশ বিরোধী স্বাধীনতা আন্দোলনে অনশন করে যারা শহীদ হয়েছিলেন তাঁদের কয়েকজন হচ্ছেন যতীন্দ্রনাথ দাস, মহাবীর সিং, মোহিতমোহন মৈত্র, মোহনকিশোর নমোদাস, মহেন্দ্রলাল বিশ্বাস, হরেন্দ্র মুন্সী, অনিলকুমার দাস, মণীন্দ্রনাথ বন্দ্যোপাধ্যায়, পণ্ডিতরাম রক্ষাসহ আরো অনেকে।


title: পুনঃবীমা

text: পুনঃবীমা হল একটি বীমা কোম্পানির কাছ থেকে অন্য একটি বীমা কোম্পানির আংশিক বা পূর্ন বীমাদাবির দায় সহ বীমা কিনে নেওয়া। একটি বীমা কোম্পানি তার সকল গ্রাহকের বীমাদাবি পরিশোধের সক্ষম নাও হতে পারে কিংবা বীমাদাবির সময় নগদ বা তরল অর্থ হাতে নাও থাকতে পারে। তাই ঝুঁকি ব্যবস্থাপনার অংশ হিসেবে একটি বীমা কোম্পানি এর বীমা সমূহ অন্য বীমা কোম্পানির কাছে বিক্রয় করে দিতে পারে কিংবা বীমা দাবির দায় ও ঝুঁকি বিনিময় করতে পারে। পুনঃবীমা প্রদানকারী কোম্পানি গ্রাহকের বীমাদাবির পূর্ন বা আংশিক অংশ প্রদান করার চুক্তিবদ্ধ হতে পারে। পূনঃবীমা করতে হলে বীমা ক্রয়কারী কোম্পানিকে পুনঃবীমা প্রিমিয়াম প্রদান করতে হয়।


title: পুনঃবীমা

text: পুনঃবীমা সাধারণত দুই প্রকারপ্রায় প্রত্যেকটি বীমা কোম্পানিরই পুনঃবীমার প্রোগ্রাম থাকে। পুনবীমার উদ্দেশ্য হল বীমা কোম্পানির ঝুঁকি কমিয়ে অন্য একটি বীমা কোম্পানিতে ঝুঁকি স্থানান্তরিত করা। এই পুনঃবীমা প্রক্রিয়াটি একক কিংবা দলগত উভয়ভাবে করা হয়ে থাকে। একটি বিমাকারী প্রতিষ্ঠান কর্তৃক সুরক্ষিত প্রোগ্রামের মধ্যে কত অংশ পুনঃবীমা করা যেতে পাড়ে তা সাধারণত ঐ দেশের সরকার কর্তৃক নির্ধরিত হয়। পুনবীমার কিছু প্রক্রিয়াগত সুবিধা রয়েছে যেমন:


title: পুনঃবীমা

text: একটি বিমাকারী প্রতিষ্ঠান তার পলিসিগুলোর পূনঃবীমা করালে তার অনুমোদিত সীমার চেয়ে বেশি পলিসি গ্রহণ করতে সক্ষম হয়। এর প্রধান কার্যকারন হল পূনঃবীমার ফলে সম্ভাব্য ঝুঁকির কিছু অংশ পুনঃবীমা প্রতিষ্ঠানের কাছে স্থানান্তরিত হয়ে যায় এবং এতে করে সম্ভাব্য ক্ষয়-ক্ষতির ক্ষতিপূরণের উল্লেখযোগ্য পরিমাণ অংশ পুনঃবীমা প্রতিষ্ঠানের কাছ থেকে পাওয়া যায়।


title: ইতরাত হোসেন জুবেরী

text: ইতরাত হোসেন জুবেরী (১৯১০ - ১৯৬৪) পাকিস্তানের একজন বিশিষ্ট শিক্ষাবিদ ছিলেন। তিনি তার কর্মজীবন পূর্ব পাকিস্তানে শুরু করেন এবং অবসর গ্রহণের পূর্ব পর্যন্ত অধ্যাপক, অধ্যক্ষ, উপাচার্য্য, শিক্ষা উপদেষ্টা ও ইউনেস্কোর নির্বাহী বোর্ডের সদস্য হিসেবে বিভিন্ন দায়িত্ব পালন করেছেন। ড. ইতরাতই প্রথম ভারতীয় যিনি অক্সফোর্ডে কার্ণেগী ফেলো হিসেবে নির্বাচিত হয়েছেন।


title: ইতরাত হোসেন জুবেরী

text: ড. জুবেরী ছিলেন এম.এ.; পিএইচ.ডি.; ডি.এফ.আর.এস.আই। তিনি আগ্রার সেন্ট জোন'স্ কলেজ, এলাহাবাদ বিশ্ববিদ্যালয় ও অক্সফোর্ডের ম্যারটন কলেজ থেকে শিক্ষা সমাপ্তের পর এডিনবার্গ বিশ্ববিদ্যালয়ে গবেষণায়রত হন। এডিনবার্গে তিনি প্রখ্যাত শিক্ষাবিদ স্যার হার্বার্ট জে.সি. গ্রিয়ারসন-এর অধীনে কাজ করেন।


title: ইতরাত হোসেন জুবেরী

text: তিনি কলকাতা বিশ্ববিদ্যালয়ের অধীন ইসলামিয়া কলেজ-এ ইংরেজী বিষয়ের সিনিয়র অধ্যাপক হিসেবে কর্মজীবন শুরু করেন। ১৯৫৩ সালে রাজশাহী বিশ্ববিদ্যালয় প্রতিষ্ঠিত হলে তিনি এর প্রথম উপাচার্য নিযুক্ত হন।


title: ইতরাত হোসেন জুবেরী

text: তিনি ইউনিভার্সিটি অফ উইন্ডসোর-এ ইংরেজী বিষয়ে অধ্যাপনা করেছেন।


title: ইতরাত হোসেন জুবেরী

text: ইংরেজী সাহিত্য নিয়ে ড. ইতরাতের বেশ কিছু গবেষণা গ্রন্থ রেয়েছে:


title: ইতরাত হোসেন জুবেরী

text: রাজশাহীর বরেন্দ্র গবেষণা জাদুঘর প্রতিষ্ঠায় তিনি বিশেষ অবদান রাখেন।


title: সূরা হুদ

text: সূরা হুদ () মুসলমানদের ধর্মীয় গ্রন্থ কুরআনের ১১তম সূরা; এতে আয়াত সংখ্যা ১২৩টি এবং রূকুর সংখ্যা ১০টি। হুদ সূরাটি মক্কায় অবতীর্ণ হয়েছে। এই সূরায় পূর্ববতী জাতিসমূহের উপরে আপতিত গজব (ঐশ্বরিক শাস্তি)এবং বিভিন্ন প্রকারের কঠিন আযাব (পূর্ব-নির্ধারিত শাস্তি) এবং কেয়ামতের ভয়াবহ ঘটনাবলী এবং পুরস্কার ও শাস্তির কথা বলা হয়েছে।


title: সূরা হুদ

text: কোরআন-এর ১০ম থেকে ১৫তম সুরাগুলিতে ইসলামের বিভিন্ন নবীর কাহিনী বর্ণনা করা হয়েছে। এই সূরাটিতে ৫০ থেকে ৬০ নং আয়াতে নবী হুদ-এর ঘটনা বর্ণিত হয়েছে।


title: কবুতর (দ্ব্যর্থতা নিরসন)

text: কবুতর জীববৈজ্ঞানিক গোত্র কলাম্বিডির অন্তর্ভুক্ত উল্লেখযোগ্যসংখ্যক পাখির সাধারণ নাম।


title: কবুতর (দ্ব্যর্থতা নিরসন)

text: এছাড়া কবুতর বলতে বোঝায়:


title: হুদ (দ্ব্যর্থতা নিরসন)

text: হুদ একটি আরবী শব্দ। হুদ শব্দটি দ্বারা বোঝায়:


title: হুদ (নবী)

text: হুদ () একজন নবীর নাম যার সম্পর্কে ইসলামের মূল ধর্মগ্রন্থ কোরআন কিছু বর্ণনা রয়েছে। কোরআন-এর ১১তম সূরা হুদ তার নামে নির্দেশ করা হলেও এই সূরাটিতে তার সম্পর্কে সামান্য কিছু বর্ণনা রয়েছে। আল্লাহর গজবে ধ্বংসপ্রাপ্ত বিশ্বের প্রধান ছয়টি জাতির মধ্যে নূহ (আঃ)-এর পরেই হূদ (আঃ)-এর জাতি আদ ছিল।


title: হুদ (নবী)

text: হূদ (আঃ) ছিলেন নূহ (আঃ)-এরই বংশধর। আদ জাতি ও ছামূদ জাতি ছিল নূহ (আঃ)-এর পরবর্তী বংশধর এবং নূহের পঞ্চম অথবা অষ্টম অধস্তন পুরুষ। ইরামপুত্র ‘আদ-এর বংশধরগণ ‘আদ ঊলা’ বা প্রথম ‘আদ এবং অপর পুত্রের সন্তান ছামূদ-এর বংশধরগণ ‘আদ ছানী বা দ্বিতীয় ‘আদ বলে খ্যাত। ‘আদ ও ছামূদ উভয় গোত্রই ইরাম-এর দু’টি শাখা। সেকারণ ‘ইরাম’ কথাটি ‘আদ ও ছামূদ উভয় গোত্রের জন্য সমভাবে প্রযোজ্য। এজন্য কুরআনে কোথাও ‘আদ ঊলা’ (নাজম ৫০) এবং কোথাও ‘ইরাম যাতিল ‘ইমাদ’ (ফজর ৭) শব্দ ব্যবহৃত হয়েছে।


title: হুদ (নবী)

text: আদ সম্প্রদায়ের ১৩টি পরিবার বা গোত্র ছিল। আম্মান থেকে শুরু করে হাযারামাউত ও ইয়েমেন পর্যন্ত তাদের বসতি ছিল। উল্লেখ্য যে, নূহের প্লাবনের পরে এরাই সর্বপ্রথম মূর্তিপূজা শুরু করে।


title: হুদ (নবী)

text: হুদ (আঃ) এর জাতির নাম ছিল আ'দ। এটি আরবের প্রাথমিক যুগের একটি জাতি। বনি আদ গোত্রকে "আমালিকা" গোত্রও বলা হয়। খ্রিস্টপূর্ব আনুমানিক দুই হাজার বছর আগে ইয়েমেনের হাজরামাউত অঞ্চলে তাদের বসবাস ছিল বলে অনুমান করা হয়ে থাকে। দীর্ঘাকৃতি, দৈহিক শক্তি ও পাথর ছেদনশিল্পে তাদের বিশেষ খ্যাতি ছিল। কালক্রমে তারা কুসংস্কারাচ্ছন্নতা ও মূর্তি পূজার লিপ্ত হয়ে পড়ে। দৈহিক শক্তির কারণেও তারা বিভিন্ন অত্যাচার ও উচ্ছৃঙ্খলতায় লিপ্ত হয়। এই পরিস্থিতিতে আল্লাহ হুদ (আঃ)-কে তাদের উদ্দেশ্যে পাঠান, আল্লাহর শোকর গোজার ও সৎ কাজের আহবান দেওয়ার জন্য। কিন্তু তাদের সামান্য কিছু ছাড়া বাকি সবাই তাঁকে প্রত্যাখ্যান করল। এ অবস্থায় আল্লাহর শাস্তি তাদের ওপর নেমে আসতে লাগল। প্রথমে তারা দীর্ঘস্থায়ী খরার কবলে পড়ল। হুদ (আঃ) তাদের বললেন, এর মাধ্যমে আল্লাহ তায়ালার পক্ষ থেকে তোমাদের সতর্ক করা হচ্ছে। কিন্তু অত্যাচারী এ জাতির ওপর তাঁর উপদেশের কোনো আসর হলো না। তারা কুফর, শিরক ও উচ্ছৃঙ্খলতার পথেই এগিয়ে চলল। পরিশেষে তাদের প্রতি প্রচণ্ড ঝড়ঝঞ্ঝা পাঠানো হলো। এই শাস্তি একাধারে আট দিন তাদের ওপর প্রবাহিত হলো এবং এভাবে সেই আ'দ জাতি ধ্বংস হয়ে গেল। এ জাতির ধ্বংসের ঘটনা কোরআন মজিদের আরো অনেক সুরায় আলোচিত হয়েছে।


title: হুদ (নবী)

text: আদ-এর অমার্জনীয় পাপের ফলে প্রাথমিক গজব হিসাবে তিন বছর বৃষ্টিপাত বন্ধ থাকে। তাদের শস্যক্ষেত সমূহ শুষ্ক বালুকাময় মরুভূমিতে পরিণত হয়। বাগ-বাগিচা জ্বলে-পুড়ে যায়। এতেও তারা শিরক ও মূর্তিপূজা ত্যাগ করেনি। কিন্তু অবশেষে তারা বাধ্য হয়ে আল্লাহর কাছে বৃষ্টি প্রার্থনা করে। তখন আসমানে সাদা, কালো ও লাল মেঘ দেখা দেয় এবং গায়েবী আওয়ায আসে যে, "তোমরা কোনটি পছন্দ করো?" লোকেরা বলল কালো মেঘ। তখন কালো মেঘ এলো। লোকেরা তাকে স্বাগত জানিয়ে বলল, "এটি আমাদের বৃষ্টি দেবে"। জবাবে বলা হয়, ফলে অবশেষে পরদিন ভোরে আল্লাহর চূড়ান্ত গযব নেমে আসে। সাত রাত্রি ও আট দিন ব্যাপী অনবরত ঝড়-তুফান বইতে থাকে। মেঘের বিকট গর্জন ও বজ্রাঘাতে বাড়ী-ঘর সব ধ্বসে যায়, প্রবল ঘুর্ণিঝড়ে গাছ-পালা সব উপড়ে যায়, মানুষ ও জীবজন্তু শূন্যে উত্থিত হয়ে সজোরে যমীনে পতিত হয়।


title: পাখির তালিকা

text: এই নিবন্ধটিতে শুধুমাত্র জীবিত পাখিদের বর্গ ও গোত্রের উল্লেখ করা হয়েছে। এসব গোত্র ধরে গণ ও একক প্রজাতি সম্পর্কে জানা যাবে।


title: পাখির তালিকা

text: নতুন ধরনের ডিএনএ বিশ্লেষণ আবিষ্কৃত হওয়ার ফলে বিভিন্ন প্রজাতির পাখি সম্পর্কে নতুন নতুন তথ্য জানা যাচ্ছে এবং তাদের গণ, গোত্র ও বর্গ সম্পর্কে যথেষ্ট পরিমাণ বিতর্কের সূত্রপাত হচ্ছে। উদাহরণস্বরূপ একটু ভিন্ন সিবলি-অ্যালকিস্ট শ্রেণীবিন্যাস-এর কথা উল্লেখযোগ্য যেখানে কয়েকটি গোত্রকে ভিন্ন বর্গে স্থান দেওয়া হয়েছে।


title: পাখির তালিকা

text: স্ট্রুথিওনিফর্মিস বর্গভূক্ত পাখিদের পায়ের গঠন ও পালকের বিন্যাস অন্য যেকোন বর্গের পাখির তুলনায় অন্যরকম। এরা একত্রে "রেটাইট" নামে পরিচিত। টিনামিফর্মিস বর্গের সাথে মিলে এটি প্যালিওগন্যাথি মহাবর্গটি গঠন করেছে। প্যালিওগন্যাথি শব্দটির অর্থ "প্রাচীন চোয়াল"।


title: পাখির তালিকা

text: আফ্রিকা ও অস্ট্রেলেশিয়া; ২টি প্রজাতি


title: পাখির তালিকা

text: দক্ষিণ আমেরিকা; ২টি প্রজাতি


title: পাখির তালিকা

text: দক্ষিণ আমেরিকা; ৪৫টি প্রজাতি


title: পাখির তালিকা

text: অস্ট্রেলেশিয়া; ৪টি প্রজাতি


title: পাখির তালিকা

text: অস্ট্রেলেশিয়া; ৫টি প্রজাতি


title: পাখির তালিকা

text: প্রায় সকল পাখিই নিওগন্যাথি ("নতুন চোয়াল") মহাবর্গের অন্তর্ভুক্ত। এর মধ্যে প্রায় ৫,০০০ প্রজাতির পাখি প্যাসারিফর্মিস বর্গের অন্তর্গত।


title: পাখির তালিকা

text: সমগ্র বিশ্ব; ১৫০টি প্রজাতি


title: পাখির তালিকা

text: সমগ্র বিশ্ব; ২৫০টি প্রজাতি


title: পাখির তালিকা

text: সমগ্র বিশ্ব; ১৯টি প্রজাতি; অনেকক্ষেত্রে ফিনিকপ্টেরিফর্মিসের অন্তর্গত


title: পাখির তালিকা

text: সমগ্র বিশ্ব; ৬টি প্রজাতি


title: পাখির তালিকা

text: মাদাগাস্কার, নব্যবিষুবীয় অঞ্চল, নিউ ক্যালিডোনিয়া; ৫টি প্রজাতি


title: পাখির তালিকা

text: আফ্রিকা, ইউরোপ, এশিয়া; ১৬টি প্রজাতি; অনেকক্ষেত্রে কলাম্বিফর্মিসের অন্তর্গত


title: পাখির তালিকা

text: সমগ্র বিশ্ব; ৩০০টি প্রজাতি


title: পাখির তালিকা

text: মহাসাগরীয়; ৩টি প্রজাতি


title: পাখির তালিকা

text: সমগ্র বিশ্ব; ৯০টি প্রজাতি


title: পাখির তালিকা

text: সমগ্র বিশ্ব; ৪০০টি প্রজাতি


title: পাখির তালিকা

text: ওশেনিয়া; ১০টি প্রজাতি; অনেকক্ষেত্রে অ্যাপোডিফর্মিসের সাথে যুক্ত


title: পাখির তালিকা

text: সমগ্র বিশ্ব; ১২৬টি প্রজাতি


title: পাখির তালিকা

text: দক্ষিণ আমেরিকা; ১টি প্রজাতি


title: পাখির তালিকা

text: আফ্রিকা; ২৩টি প্রজাতি


title: পাখির তালিকা

text: সমগ্র বিশ্ব; ১৯১টি প্রজাতি


title: পাখির তালিকা

text: উত্তর আমেরিকা, ইউরেশিয়া; ৫টি প্রজাতি


title: পাখির তালিকা

text: অ্যান্টার্কটিকা ও দক্ষিণ মহাসাগর; ১৭টি প্রজাতি


title: পাখির তালিকা

text: আর্কটিক ও তৎসংলগ্ন মহাসাগরীয় অঞ্চল; ১২০টি প্রজাতি


title: পাখির তালিকা

text: সমগ্র বিশ্ব; ১৯টি প্রজাতি


title: পাখির তালিকা

text: সমগ্র বিশ্ব; ১০৮টি প্রজাতি


title: পাখির তালিকা

text: সমগ্র বিশ্ব; ৫৯টি প্রজাতি


title: পাখির তালিকা

text: সমগ্র বিশ্ব; ৩৫০টি প্রজাতি


title: পাখির তালিকা

text: সমগ্র বিশ্ব; ২০০টি প্রজাতি


title: পাখির তালিকা

text: সমগ্র বিশ্ব; ১৩০টি প্রজাতি


title: পাখির তালিকা

text: সাব-সাহারান আফ্রিকা ; ৬টি প্রজাতি


title: পাখির তালিকা

text: সাব-সাহারান আফ্রিকা, আমেরিকা অঞ্চল, এশিয়া; ৩৫টি প্রজাতি


title: পাখির তালিকা

text: সমগ্র বিশ্ব; ১৪৪টি প্রজাতি


title: পাখির তালিকা

text: পুরাতন বিশ্ব, নিউ গিনি; ৬৪টি প্রজাতি


title: পাখির তালিকা

text: মাদাগাস্কার; ১টি প্রজাতি


title: পাখির তালিকা

text: অস্ট্রেলেশিয়া ব্যতীত সমগ্র বিশ্ব; ৪০০টি প্রজাতি


title: পাখির তালিকা

text: সমগ্র বিশ্ব; ৬০টি প্রজাতি


title: পাখির তালিকা

text: দক্ষিণ আমেরিকা; ২টি প্রজাতি


title: পাখির তালিকা

text: বিষুবীয় অঞ্চল, দক্ষিণের উষ্ণ অঞ্চল; ৩৩০টি প্রজাতি


title: পাখির তালিকা

text: সমগ্র বিশ্ব; ৫০০০ প্রজাতি


title: খ্রি-ল্দে-স্রোং-ব্ত্সান

text: খ্রি-ল্দে-স্রোং-ব্ত্সান () (রাজত্বকাল ৮০৪ - ৮১৫) মু-নে-ব্ত্সান-পোর পরবর্তী তিব্বত সম্রাট ছিলেন।


title: খ্রি-ল্দে-স্রোং-ব্ত্সান

text: সম্রাট মু-নে-ব্ত্সান-পোর স্ত্রী সম্রাজ্ঞী ফোয়োংসার সৌন্দর্য্যে ঈর্ষান্বিত সম্রাটের মাতা ত্সেফোংসার নির্দেশে সম্রাট মু-নে-ব্ত্সান-পোকে বিষপান করিয়ে হত্যা করা হয়। মু-নে-ব্ত্সান-পোর কোন সন্তান না থাকায় তাঁর পরবর্তী ভাই মু-তিগ-ব্ত্সান-পো সিংহাসনের উত্তরাধিকারী হন। কিন্তু এক বর্ষীয়ান মন্ত্রীকে হত্যার অভিযোগে মু-তিগ-ব্ত্সান-পোকে ভূটান সীমান্তের নিকটে ল্হোডাক খার্চুতে নির্বাসনে পাঠিয়ে দেওয়া হয়। এর ফলে ৮০৪ খ্রিষ্টাব্দে মু-নে-ব্ত্সান-পোর কনিষ্ঠ ভ্রাতা খ্রি-ল্দে-স্রোং-ব্ত্সান তিব্বতের পরবর্তী সম্রাট হন।


title: খ্রি-ল্দে-স্রোং-ব্ত্সান

text: খ্রি-ল্দে-স্রোং-ব্ত্সান লাসার নিকটে স্কার-চুংয়ে বৌদ্ধ মন্দির নির্মাণ করেন। সাম্রাজ্যে বৌদ্ধ ধর্মের প্রতি বিরোধিতা থাকায় সম্রাট সাম্রাজ্যের সব অঞ্চল থেকে প্রতিনিধি নিয়ে এক সভার আয়োজন করেন। এই সভায় উপস্থিত সদস্যরা বৌদ্ধ ধর্মের স্বপক্ষে মত দেন। এই সংক্রান্ত তথ্য স্কার-চুং বৌদ্ধ মন্দিরের সম্মুখে এক স্তম্ভে উৎকীর্ণ রয়াছে।


title: খ্রি-ল্দে-স্রোং-ব্ত্সান

text: ৮০৪ খ্রিষ্টাব্দের পর থেকে চীন ও তিব্বতের মধ্যে রাজকর্মচারীদের যাতায়াত বৃদ্ধি পায়। ৮০৫ খ্রিষ্টাব্দে ট্যাং সম্রাট ট্যাং দেজংয়ের মৃত্যু হলে খ্রি-ল্দে-স্রোং-ব্ত্সান তাঁর শেষকৃত্যে সোনা, রূপা, কাপড়, ষাঁড় ও ঘোড়া দান করেন। খ্রি-ল্দে-স্রোং-ব্ত্সানের আমলে তিব্বতী সৈন্যরা পশ্চিমদিকে আরবদের আক্রমণ অব্যাহত রাখেন ও তাঁরা সমরকন্দ অবরোধ করেন। তুর্কিস্তানের তিব্বতী শাসক আরব খালিফা আল মামুনকে মূল্যবান রত্নে সজ্জিত সোনার মূর্তি উপহার দেন।


title: খ্রি-ল্দে-স্রোং-ব্ত্সান

text: ৮১৫ খ্রিষ্টাব্দে খ্রি-ল্দে-স্রোং-ব্ত্সানের মৃত্যু হয়। তাঁর পাঁচ পুত্রের মধ্যে বড় পুত্র ল্হাস-রাস-গ্ত্সাংমা বৌদ্ধ ভিক্ষুতে পরিণত হন। পরের দুই পুত্রের বাল্যকালেই মৃত্যু হয়। তাঁর পরবর্তী পুত্র গ্লাং-দার-মা বৌদ্ধ ধর্ম বিরোধী হওয়ায় কনিষ্ঠ পুত্র খ্রি-গ্ত্সুগ-ল্দে-ব্র্ত্সানকে সিংহাসনের উত্তরাধিকারী করা হয়।


title: বৌদ্ধ ধর্মাবলম্বী বিশিষ্ট ব্যক্তিবর্গ

text: এই নিবন্ধে যাদের নাম অন্তর্ভুক্ত করা হয়েছে তারা বৌদ্ধ ধর্মাবলম্বী বিশিষ্ট ব্যাক্তিবর্গ হিসেবে পরিচিত। এতে ধর্মের সকল প্রধান শাখা ও সকল সম্প্রদায়ের ব্যাক্তিকে, যারা বৌদ্ধ ধর্মের অনুসারী তাদের যুক্ত করা হয়েছে। মূলত: এখানে বৌদ্ধ ধর্মগুরুদের সাথে সাথে বিভিন্ন ক্ষেত্রে বিশেষ অবদান আছে এবং সাধারণ্যে বৌদ্ধ ধর্মের অনুসারী হিসেবে পরিচিত এমন ব্যাক্তিবর্গের নামও রয়েছে।


title: বৌদ্ধ ধর্মাবলম্বী বিশিষ্ট ব্যক্তিবর্গ

text: এই তালিকায় বিভিন্ন ব্যক্তিকে তাদের জাতীয়তা অনুসারে বিভক্ত করা হয়েছে (কেবলমাত্র যদি তাদের মতবাদ অন্যত্র প্রচার করে থাকেন সেসব ক্ষেত্র বাদে)। গৌতম বুদ্ধ এবং তার সম-সাময়িক বা ঠিক পরবর্তীকালে যারা এই ধর্মের প্রধান আনুসারী ও প্রচারক ছিলেন তাদেরকে পরবর্তী-কালের ভারতীয় বৌদ্ধ ধর্মীয় দার্শনিক, ধর্মগুরু ও অনুসারীদের থেকে ভিন্ন তালিকায় অন্তর্ভুক্ত করা হয়েছে।


title: আনন্দ (বৌদ্ধ ভিক্ষু)

text: আনন্দ (, ; চাইনিজ: 阿難 "Ānán"; জাপানি: 阿難 "Anan") ছিলেন গৌতম বুদ্ধের একজন প্রধান অনুগামী এবং ভৃত্য। তার অসাধারণ স্মরণশক্তি ছিলো এবং তিনি 'সূত্র' বর্ণনা করেছেন প্রথম বৌদ্ধ পরিষদ সভায়; এজন্য তাকে "ধর্মের অভিভাবক" বলা হয়।


title: আনন্দ (দ্ব্যর্থতা নিরসন)

text: আনন্দ একটি অনুভূতি যা দ্বারা মনের পরিতোষ, প্রেম, পূর্ণতা, পুলক, উল্লাস, আহ্লাদ ইত্যাদির একক, একাধিক বা সন্মিলিত অবস্থাকে প্রকাশ করা হয়।


title: আনন্দ (দ্ব্যর্থতা নিরসন)

text: আনন্দ দ্বারা নির্দেশ করে এমন নিবন্ধগুলো হচ্ছে:


আনন্দ (চলচ্চিত্র)


title: আনন্দ (চলচ্চিত্র)

text: আনন্দ (; ; ) ১৯৭১ সালে মুক্তি পাওয়া একটি হিন্দি ভাষার ভারতীয় চলচ্চিত্র। এই চলচ্চিত্রটির কাহিনীকার ও পরিচালক হৃষিকেশ মুখার্জী এবং এতে রাজেশ খান্না ও অমিতাভ বচ্চন অভিনয় করেন, যেখানে রাজেশ খান্না ছিলেন ছবিটির নাম ভূমিকায়।এই চলচ্চিত্রটির সঙ্গীতের দায়িত্বে ছিলেন সলিল চৌধুরী। গানের কথা লিখেছিলেন গুলজার ও যোগেশ। চলচ্চিত্রটিতে অমিতাভ বচ্চন "মওত্ তো এক কবিতা হ্যায়" শিরোনামে একটি কবিতা আবৃত্তি করেন যা লিখেছিলেন গুলজার।


title: ফ্রানয মেহরিং

text: ফ্রানয এর্দমান মেহরিং () (২৭শে ফেব্রুয়ারি, ১৮৪৬ - ২৮শে জানুয়ারি, ১৯১৯) ছিলেন জার্মান শ্রমিক আন্দোলনের কর্মী, জার্মান সমাজ-গণতন্ত্রী দলের বামপন্থি অংশের অন্যতম নেতৃস্থানীয় ব্যক্তিত্ত্ব, তাত্ত্বিক, প্রচারক, রাজনীতিবিদ ও ঐতিহাসিক।


title: ফ্রানয মেহরিং

text: মেহরিং ১৮৪৬ সালের ২৭ ফেব্রুয়ারি পোল্যান্ডের পোমেরানিয়া অঞ্চরের স্লানোতে এক বুর্জোয়া পরিবারে জন্মগ্রহণ করেন।


title: ফ্রানয মেহরিং

text: তিনি কর্মজীবনে নানা দৈনিক ও সাপ্তাহিক পত্রিকায় লেখালেখি করতেন। তিনি সাপ্তাহিক Die Neue Zeit- বা "নবযুগ"-এর অন্যতম সম্পাদক ছিলেন। ১৮৮৪ সালে তিনি বার্লিনের উদার পত্রিকা Volks-Zeitung-এর প্রধান সম্পাদকের দায়িত্ব পান। ১৮৭৮ সালে বিসমার্ক জার্মানিতে সমাজতন্ত্র-বিরোধী জরুরি আইন প্রণয়ন করলে মেহরিং তার বিরুদ্ধে মত প্রকাশ করেন।


title: ফ্রানয মেহরিং

text: রোগ ভোগের সময় ১৯১৯ সালের জানুয়ারি মাসে তার দুই সহযোদ্ধা কার্ল লাইবনেখত ও রোসা লুক্সেমবুর্গের হত্যাকাণ্ডের ফলে গভীর আঘাত পাওয়ায় ঠিক দু'সপ্তাহ পরে ২৮ জানুয়ারি বার্লিনে তিনি মৃত্যুবরণ করেন।


title: ফ্রানয মেহরিং

text: মেহরিংডাম, মেহরিংপ্রাট্জ এবং কামেঞ্জে অবস্থিত এনপিএ-এর বিমান বাহিনীর অফিসার্স একাডেমী তার নামে নামকরণ করা হয়েছে।


title: শেখ সালাহউদ্দিন

text: শেখ সালাহউদ্দিন আহমেদ (১০ ফেব্রুয়ারি, ১৯৬৯ - ২৯ অক্টোবর, ২০১৩) একজন বাংলাদেশী আন্তর্জাতিক ক্রিকেটার।


title: শেখ সালাহউদ্দিন

text: তিনি রূপসা উপজেলার রাজাপুর গ্রাম, খুলনায় জন্মগ্রহণ করেন। বাংলাদেশের হয়ে খেলেছেন ছয়টি ওডিআই। আন্তর্জাতিক ক্রিকেটে অভিষেক হয়েছিল ১৯৯৭ সালের জুলাইতে শ্রীলঙ্কায় অনুষ্ঠিত এশিয়া কাপে পাকিস্তানের বিপক্ষে ম্যাচে। তিনি ছিলেন বাংলাদেশ ক্রিকেট বোর্ডের (বিসিবি) খুলনা বিভাগীয় কোচ। এছাড়া তিনি বাংলাদেশ ক্রিকেট বোর্ডের (বিসিবি) ডেভেলপমেন্ট কোচ এবং ক্লাসিক ক্রিকেট একাডেমির পরিচালক ছিলেন।


title: শেখ সালাহউদ্দিন

text: হৃদরোগে আক্রান্ত হয়ে ২৯ অক্টোবর ২০১৩ মঙ্গলবার সকালে খুলনায় মৃত্যুবরণ করেন। একই দিন বাংলাদেশ-নিউজিল্যান্ড প্রথম ওয়ানডে শুরুর আগে তাঁর প্রতি সম্মান জানিয়ে এক মিনিট নীরবতা পালন করা হয়।


title: মুকেশ (গায়ক)

text: মুকেশ চন্দ মাথুর (; ২২ জুলাই, ১৯২৩ - ২৭ আগস্ট, ১৯৭৬) একজন ভারতীয় হিন্দি চলচ্চিত্রের সঙ্গীত শিল্পী যিনি সংক্ষেপে মুকেশ নামে পরিচিত। হিন্দি চলচ্চিত্রে অসাধারণ অবদানের জন্য তিনি মোহাম্মদ রফি, মান্না দে এবং কিশোর কুমারের মতো একই কাতারে গণ্য হন। তিনি পুরুষ কণ্ঠশিল্পীর জাতীয় চলচ্চিত্র পুরস্কার-এ অসংখ্যবার মনোনয়ন পাওয়ার পাশাপাশি ১৯৭৩ সালে মুক্তি পাওয়া রজনীগন্ধা চলচ্চিত্রের "কাই বার যুহি দ্যাখা হ্যায়" গানটিতে কন্ঠ দেয়ার জন্য পুরস্কার লাভ করেন। মুকেশ রাজ কাপুরের কন্ঠ দেবার জন্যও জনপ্রিয়।


title: ইউনানি

text: ইউনানী (ইংরেজি: "Unani/ Yunani",উর্দু: ) এক ধরনের ঐতিহ্যগত(traditional) চিকিৎসা পদ্ধতি,যা গ্রিক,মুসলমান এবং স্পেনীয়দের(আরব-স্প্যানিশ)মধ্যে বেশি বিকাশ লাভ করে। এটা গ্রিক-আরবি ঔষধ একটি ঐতিহ্য বোঝায়, যা গ্রিক চিকিৎসক হিপোক্রেটিস এবং রোমান চিকিৎসক গ্যালেন শিক্ষার উপর ভিত্তি করে তৈরি এবং আরব এবং ফার্সি চিকিৎসক যেমন, আল রাযী, ইবনে সিনা, আল জাহরাওি, এবং ইবনে আন নাফীস দ্বারা একটি সম্প্রসারিত এবং বিকশিত চিকিৎসা ব্যবস্থা ।


title: ইউনানি

text: ইউনানী ঔষধ চারটি মানসিক অবস্থার(Mi'zaj) ধারণার উপর ভিত্তি করে গড়ে উঠেছে: ফেল্ম ( Bulgham-বালঘাম), রক্ত (Dum-দাম), হলুদ পিত্ত(yellow bile) (Safra-সাফ্রা) এবং কালো পিত্ত(black bile) (Sauda-সাউদা)। এ চিকিৎসা পদ্ধতির উপর ভারতীয় ও চৈনিক প্রাচীন ঐতিহ্যগত চিকিৎসার প্রভাবও বিদ্যমান।


title: ইউনানি

text: নাবয্(পালস্ রেট),বাউল(মূত্র),বারায(মল) ছাড়াও আরও কয়েকটি আলামতের উপর নির্ভর করা হয় রোগ নির্ণয়ের জন্য।


title: ইউনানি

text: এ ব্যবস্থায় রোগ প্রতিরোধে ছয়টি পূর্বশর্তের (আসহাব-ই-সিত্তা যারুরীয়্যাহ্) উপর নির্ভর করা হয়:


title: ইউনানি

text: ১- বায়ু;


title: ইউনানি

text: ২- খাদ্য এবং পানি;


title: ইউনানি

text: ৩- দৈহিক গতিবিধি এবং প্রতিক্রিয়া;


title: ইউনানি

text: ৪- শারীরিক গতিবিধি এবং প্রতিক্রিয়া;


title: ইউনানি

text: ৫- নিদ্রা ও অনিদ্রা এবং


title: ইউনানি

text: ৬- রেচন ও স্মৃতিশক্তি।


title: ইউনানি

text: ইউনানী শব্দটি এসেছে গ্রিক শব্দ Ἰωνία (Iōnía) অথবা Ἰωνίη (Iōníe) থেকে,যা হিপোক্রিটাস এর জন্মস্থানের নাম।


title: শিয়েন শিং হাই

text: শিয়েন শিং হাই () (চীনা: 冼星海; পিনয়িন: Xiǎn Xīnghăi) (১৩ জুন, ১৯০৫ - ৩০ অক্টোবর, ১৯৪৫) ছিলেন পাশ্চাত্য ধ্রুপদী সংগীত দ্বারা প্রভাবিত প্রথম প্রজন্মের চীনা সংগীত রচয়িতা ও সঙ্গীতশিল্পী। যদিও তিনি সংগীতের সব রূপেই গান লিখেছিলেন, তিনি প্রধানতঃ বিখ্যাত ছিলেন Yellow River Cantataর জন্য যেটি পিয়ানো ও অর্কেস্ট্রার ওপর ভিত্তি করে রচনা করেছিলেন। তিনি কুয়াংতুং প্রদেশের পানইউ অঞ্চলে জন্মগ্রহণ করেন। তিনি ফ্রান্সের প্যারিস সংগীত ইনস্টিটিউটে লেখাপড়া করেন । স্বদেশে ফিরে আসার পর জাপানী আগ্রাসন প্রতিরোধ সংক্রান্ত সংগীত অভিযানে অংশ নেন এবং বহু শ্রেষ্ঠ রচনা করেন। তিনি ইয়েন আন রুশুন শিল্প একাডেমির সংগীত বিভাগের পরিচালক ছিলেন।


title: শিয়েন শিং হাই

text: ১৯৪৫ সালে তিনি মস্কো শহরে মৃত্যুবরণ করেন।


title: শিয়েন শিং হাই

text: শিয়েন দেশের উত্তরপূর্ব অংশে জাপানি দখলদারিত্বের সময় (তখন মাঞ্চুরিয়া হিসেবে পরিচিত) ১৯৩৫ সালে চীন ফিরে আসেন। তার সংগীতকে প্রতিবাদের অস্ত্র হিসেবে কাজে লাগিয়ে তিনি বিভিন্ন দেশপ্রেমমূলক কর্মকাণ্ডে অংশ নেন।


title: হৃষিকেশ মুখোপাধ্যায়

text: হৃষিকেশ মুখার্জী (৩০ সেপ্টেম্বর ১৯২২ - ২৭ আগষ্ট ২০০৬) ছিলেন হিন্দি চলচ্চিত্রের একজন প্রখ্যাত ভারতীয় বাঙালী পরিচালক। কর্মজীবনে তিনি "সত্যকাম", "চুপকে চুপকে", "অনুপমা", "আনন্দ", "অভিমান", "গুড্ডি", "গোলমাল", "আশীর্বাদ", "বাবুর্চি", "নেমক হারাম" প্রভৃতি অসংখ্য ব্যবসাসফল চলচ্চিত্র নির্মাণ করেছেন।


title: হৃষিকেশ মুখোপাধ্যায়

text: তিনি ভারতের কেন্দ্রীয় চলচ্চিত্র সনদায়ন কর্তৃপক্ষ এবং জাতীয় চলচ্চিত্র উন্নয়ন প্রতিষ্ঠানের সভাপতি হিসেবে দায়িত্ব পালন করেছেন। ভারত সরকার তাকে চলচ্চিত্র বিশেষ অবদানের জন্য ১৯৯৯ সালে দাদাসাহেব ফালকে পুরস্কার এবং ২০০১ সালে পদ্মবিভূষণ প্রদাণ করেন। তিনি এনটিআর জাতীয় পুরস্কার লাভ করেন।


title: বটুকেশ্বর দত্ত

text: বটুকেশ্বর দত্ত ছিলেন উনিশ শতকের শূন্য দশকের একজন বাঙালি ব্রিটিশবিরোধী বিপ্লবী এবং ভারতীয় মুক্তিযোদ্ধা। ১৯২৯ সালের ৮ এপ্রিল ভগৎ সিংয়ের সাথে নয়া দিল্লীর কেন্দ্রীয় সংসদ ভবনে কতিপয় বোমা ফাটানোর জন্য তিনি বিখ্যাত ছিলেন। তারা পরিকল্পনা মোতাবেক দুটি সাধারণ বোমা ফেলেন, যাতে কারো কোনো ক্ষতি না হয়। ফরাসী নৈরাজ্যবাদী বিপ্লবী বৈলেয়ন্টের মতোই ভগৎ সিংহের বক্তব্য ছিল 'বধিরকে শোনাতে উচ্চকণ্ঠ প্রয়োজন'। বটুকেশ্বর দত্ত ও তিনি ইস্তাহার ছড়িয়ে দেন নিজেদের বক্তব্যের সমর্থনে, স্লোগান দেন এবং শান্তভাবে গ্রেপ্তারবরণ করেন।


title: বটুকেশ্বর দত্ত

text: গ্রেপ্তারের পর বিস্ফোরক আইন ভঙ্গ ও হত্যা প্রচেষ্টার দায়ে তাদের বিরুদ্ধে মামলার প্রহসন করে ব্রিটিশ সরকার। জেলে তিনি এবং ভগৎ সিং ভারতীয় রাজনৈতিক জেলবন্দিদের সাথে নোংরা আচরণের বিরুদ্ধে ও রাজবন্দীর অধিকারের দাবীতে এক ঐতিহাসিক অনশনের উদ্যোগ নেন শুরু করেন এবং তাদের জন্য কিছু অধিকার আদায়ে সক্ষম হন। এই অনশনে শহীদ হন বিপ্লবী যতীন দাস। ১৯৩৮ খৃষ্টাব্দে বটুকেশ্বর মুক্তি পেলেও বাংলা, পাঞ্জাব ও উত্তরপ্রদেশ তার প্রবেশ নিষিদ্ধ হয়। ১৯৪২ সালে আবার গ্রেপ্তার করে তাকে অন্তরীন রাখা হয় ৩ বছর। তিনি হিন্দুস্তান সমাজপ্রজাতান্ত্রিক সংস্থার একজন সদস্য ছিলেন।


title: বটুকেশ্বর দত্ত

text: কানপুরে কলেজে পড়ার সময় বিপ্লবী চন্দ্রশেখর আজাদ ও ভগৎ সিং এর সংস্পর্শে আসেন এবং বিপ্লবী রাজনীতিতে যোগ দেন। বিপ্লবী সদস্যদের নিকট বি.কে নামে পরিচিত ছিলেন বটুকেশ্বর দত্ত।


title: বটুকেশ্বর দত্ত

text: এই সর্বস্বত্যাগী বিপ্লবীর শেষ জীবন বেদনাদায়ক ও মর্মান্তিক। টিবি রোগাক্রান্ত হওয়ায় জেল থেকে মুক্তি পেলেও স্বাধীন ভারতে তার মূল্যায়ন হয়নি, দারিদ্রের সাথে লড়াই করে জীবন কেটেছে। স্বাধীনতার পর বিবাহ করে বিহারের পাটনায় বসবাস করতেন। সরকারি সাহায্য বা সম্মান বিশেষ কিছু পাননি। জীবিকা নির্বাহের তাগিদে পরিবহণ ব্যবসা করতেন। ২০ জুলাই ১৯৬৫ দিল্লীর একটি হাসপাতালে প্রায় লোকচক্ষুর অন্তরালে তার মৃত্যু হয়।


title: দুঃখ (বৌদ্ধ ধর্ম)

text: দুঃখ (পালি: दुक्ख, সংস্কৃত: दुःख) বৌদ্ধ ধর্মের একটি গুরুত্বপূর্ণ দৃষ্টিভঙ্গী। দুঃখ সম্বন্ধীয় বৌদ্ধ ধর্মের সমস্ত সুত্র চতুরার্য সত্যের ওপর ভিত্তি করে তৈরী হয়েছে। চতুরার্য সত্য তত্ত্বে দুঃখ প্রথম সত্য রূপে পরিগণিত হয়। এছাড়াও ত্রিলক্ষণের এক লক্ষণ হল দুঃখ।


title: দুঃখ (বৌদ্ধ ধর্ম)

text: বৌদ্ধ দর্শনে দুঃখ জীবনের নিরাশাবাদী দৃষ্টিভঙ্গীকে দর্শায় না। বরং মানব অবস্থার বাস্তববাদী ও প্রায়োগিক তত্ত্বকে নির্দেশ করে। এই তত্ত্বে এই বাস্তব চিত্রকে স্বীকার করে নেওয়া হয় যে, সমস্ত জীবজগতের জীবনের কোন না কোন সময়ে দুঃখ ও যন্ত্রণার অভিজ্ঞতা না লাভ করা ছাড়া কোন উপায় নেই। গৌতম বুদ্ধ স্বীকার করে নিয়েছিলেন যে, জগতে সুখ ও দুঃখ উভয়েরই অস্তিত্ব বর্তমান, কিন্তু তিনি এই শিক্ষাও দেন যে, সুখ কখনোই চিরস্থায়ী বরং তা সর্বদা পরিবর্তনশীল। সুখের এই পরিবর্তনশীল চরিত্রের জন্যই জীবনে চাহিদার পূরণ হয় না ও দুঃখের সৃষ্টি হয়। সেই কারণে এই সত্য না জানা পর্যন্ত জীবের দুঃখ থেকে মুক্তিলাভ সম্ভব নয়।


title: দুঃখ (বৌদ্ধ ধর্ম)

text: বৌদ্ধ দর্শনে দুঃখের তিন প্রকার বিভাগের উল্লেখ রয়েছে। সেগুলি হল- দুঃখ দুঃখ, বিপরিণাম দুঃখ এবং সংস্কার দুঃখ।


title: দুঃখ (বৌদ্ধ ধর্ম)

text: জন্ম, জরা, ব্যাধি এবং মৃত্যুর সঙ্গে সম্পর্কিত দৈহিক ও মানসিক কষ্ট এবং চাহিদা পূরণে নিরাশা থেকে দুঃখ দুঃখ বা সাধারণ দুঃখের জন্ম হয়। এই দুঃখকে বুঝতে গেলে কোনরকম বিশ্লেষণের প্রয়োজন পড়েনা।


title: দুঃখ (বৌদ্ধ ধর্ম)

text: পরিবর্তনশীলতা ও অচিরস্থায়ীতা থেকে বিপরিণাম দুঃখের জন্ম হয়। লক্ষ্য পূরণের দুশ্চিন্তা এবং অপ্রাপ্তির ক্ষোভ বিপরিণাম দুঃখের অন্তর্গত। এই দুঃখ সম্বন্ধে জানতে গেলে বিশ্লেষণ প্রয়োজন বলে সাধারণ দুঃখের সঙ্গে একে আলাদা করা হয়। জীবনের কোন বিশেষ মুহুর্তে আনন্দদায়ক বা চাহিদা পূরণের পরিস্থিতির আবির্ভাবে সুখের জন্ম হলেও যখন সেই সুখকর পরিস্থিতির পরিবর্তন হয়, তখন সেই সুখই দুঃখে পরিণত হয়।


title: দুঃখ (বৌদ্ধ ধর্ম)

text: সংস্কার দুঃখ বা সমখার দুঃখকে বুঝতে তিন প্রকার দুঃখের মধ্যে সবচেয়ে গভীর বিশ্লেষণের প্রয়োজন পড়ে। জীবন সহ জগতের সমস্ত অস্তিত্ব সর্বদা পরিবর্তনশীল এবং অচিরস্থায়ী, এই জ্ঞান লাভের পর মানুষ কখনোই চাহিদা পূরণে সক্ষম হতে পারে না। এই ক্ষোভ থেকে সংস্কার দুঃখের জন্ম। জীবনের অর্থই এই দুঃখে বিলুপ্ত হয়ে পড়ে। পঞ্চস্কন্ধকে আঁকড়ে থাকলেও সংস্কার দুঃখ তৈরী হয়।


title: দুঃখ (বৌদ্ধ ধর্ম)

text: গৌতম বুদ্ধ দুঃখ সম্বন্ধে সারা জীবন ধরে শিক্ষা দিয়ে গেছেন। অলগদ্দুপম সূত্র, অনুরাধা সূত্র, ধর্মচক্র প্রবর্তন সূত্র, চুলমলুঙ্ক্যবাদ সূত্র প্রভৃতি সূত্রে বুদ্ধের দুঃখ সম্বন্ধীয় বাণীর উল্লেখ রয়েছে।


title: ম্যালানি থর্নটন

text: ম্যালানি থর্নটন () একজন মার্কিন পপ গায়িকা যিনি জার্মানিতে খ্যাতি অর্জন করেন এবং ইউরো ড্যান্স গ্রুপ লা বাউচির একজন সদস্য। ১৯৯০ এর দশকের মাঝামাঝিতে তিনি তার "বি মাই লাভার" এবং "সুইট ড্রিমস" গানের মাধ্যমে সফলতা অর্জন করেন। তার আরও কয়েকটি হিট গান হলো "লাভ হাউ ইউ লাভ মি", "ওয়ান্ডারফুল ড্রিমস", "মেমোরিজ", "হার্টবিট" ইত্যাদি।


title: ম্যালানি থর্নটন

text: ২০০১ সালের ২৪শে নভেম্বর রাতে সুইজারল্যান্ডের রাজধানী জুরিস এর কাছে এক বিমান দূর্ঘটনায় প্রাণ হারান। থর্নটন কে সাউথ ক্যালিফোর্নিয়ার মাউন্ট প্লিজ্যান্ট মেমোরিয়াল গার্ডেন্স এ সমাহিত করা হয়।


title: ত্রিবিষ

text: ত্রিবিষ বা অকুশল মূল বলতে অবিদ্যা বা মোহ, রাগ এবং দ্বেষ এই তিন প্রকার ক্লেশকে বোঝানো হয়। এই তিনটি বিষ বৌদ্ধ ধর্মে দুঃখ সমুদয় বা দুঃখের কারণ রূপে পরিগণিত হয়।


title: ত্রিবিষ

text: বৌদ্ধ দর্শনে অবিদ্যা বা মোহ, রাগ এবং দ্বেষ নামক তিনটি বিষ মানুষকে সংসারে আবদ্ধ রাখে। ভবচক্র অনুসারে এই ত্রিবিষ কর্মের সৃষ্টি করে। এই ত্রিবিষের মধ্যে অবিদ্যা বা মোহ হল প্রধান বিষ যা থেকে রাগ এবং দ্বেষের জন্ম হয়। এই ত্রিবিষ অপর ক্লেশের কারণ হিসেবে উল্লিখিত হয়।


title: ত্রিবিষ

text: মহাযান বৌদ্ধ ধর্মে এই তিনটি ক্লেশকে একত্রে ত্রিবিষ এবং থেরবাদ বৌদ্ধ ধর্মে একে অকুশল মূল বলে উল্লেখ করা হয়েছে। মহাযান বৌদ্ধ ধর্মে অবিদ্যার একটি প্রকারভেদ হিসেবে মোহকে উল্লেখ করা হয়েছে। থেরবাদ বৌদ্ধ ধর্মে মোহ এবং অবিদ্যা সমার্থক শব্দ কিন্তু মোহ চৈতসিকের সঙ্গে সম্পর্কিত যেখানে অবিদ্যা নিদানের সঙ্গে সম্পর্কিত।


title: সি-মি-উই ৪

text: সি-মি-উই ৪ (SEA-ME-WE 4) বা দক্ষিণ পূর্ব এশিয়া-মধ্যপ্রাচ্য-পশ্চিম ইউরোপ ৪ হল সমুদ্রের নীচ দিয়ে যাওয়া একটি অপটিক্যাল ফাইবার সাবমেরিন কমিউনিকেশন্স কেবল যা সিঙ্গাপুর, থাইল্যান্ড, মালয়েশিয়া, বাংলাদেশ, ভারত, শ্রীলঙ্কা, পাকিস্তান, সংযুক্ত আরব আমিরাত, সৌদি আরব, সুদান, মিশর, ইতালি, তিউনিসিয়া, আলজেরিয়া এবং ফ্রান্সকে সংযুক্ত করেছে। এই অপটিক্যাল ফাইবার তারের মূল উদ্দেশ্য ছিল এর পূর্ববর্তী সি-মি-উই-৩ কে প্রতিস্থাপিত করে ত্বরিৎ যোগাযোগ উন্নত করা।


title: সি-মি-উই ৪

text: এই অপটিক্যাল ফাইবার তারটি প্রায় ১৮,০০০ কিলোমিটার লম্বা এবং এটি দক্ষিণ-পূর্ব এশিয়া, মধ্যপ্রাচ্য ও পশ্চিম ইউরোপের ইন্টারনেট যোগাযোগ ব্যাবস্থার একমাত্র মাধ্যম।


title: সি-মি-উই ৪

text: সি-মি-উই ৪ মূলত চারটি মূল অংশে বিভক্ত এবং এর ১৭ টি ল্যান্ডিং পয়েন্ট রয়েছে।


title: নওগাঁ

text: নওগাঁ বাংলাদেশের উত্তরাঞ্চলের একটি শহর। এটি রাজশাহী বিভাগের নওগাঁ জেলার অন্তর্গত, যা ছোট যমুনা নদীর তীরে অবস্থিত। এটি নওগাঁ জেলার বানিজ্যিক প্রাণকেন্দ্র। নওগাঁ পৌরসভা অঞ্চলের আয়তন প্রায় এবং জনসংখ্যা ১৫০,০২৫। ৯টি ওয়ার্ড এবং ৫৬টি মহল্লা নিয়ে গঠিত।


title: মাউরো ইকার্দি

text: মাউরো এমানুয়েল ইকার্দি রিভেরিও (জন্ম ১৯ ফেব্রুয়ারি ১৯৯৩) একজন আর্জেন্টিনীয় পেশাদার ফুটবলার সিরি এ ক্লাব ইন্টার মিলানের হয়ে স্ট্রাইকার হিসেবে খেলেন।


title: মাউরো ইকার্দি

text: ইকার্দি আর্জেন্টিনার, রোজরিওতে জন্মগ্রহন করেন। তার বয়স যখন ছয় তখন তার পরিবার স্পেনের কানারি আইল্যান্ডে চলে যায়। তিনি তার কর্মজীবন শুরু করেন ভেসিন্দারিওর হয়ে। যুব দলগুলোতে খেলার সময় তিনি ৫০০ এরও অধিক গোল করেন।২০০৮ সালে তাকে দলে ভেড়ানোর প্রতিযোগিতায় নেমে পড়ে বার্সেলোনা, রিয়াল মাদ্রিদ, ভ্যালেন্সিয়া, সেভিয়া, ইস্পানিওল, দেপোর্তিভো লা করুনিয়া, আর্সেনাল এবং লিভারপুল। এই প্রতিযোগিতায় জয় পায় বার্সেলোনা এবং তারা ইকার্দির সাথে ২০১৩ সাল পর্যন্ত চুক্তি করেন।


title: মাউরো ইকার্দি

text: ২০০৮–০৯ মৌসুমের শুরুতে বার্সেলোনায় যোগ দেন ইকার্দি। সেখানে তিনি অনূর্ধ্ব ১৭ দলের হয়ে খেলতে শুরু করেন। পরের মৌসুমে অনূর্ধ্ব ১৯ দলে তিনি সুযোগ পান। ২০১১ সালের জানুয়ারিতে, ধার হিসেবে তিনি স্যাম্পদোরিয়ায় যোগ দেন। বার্সেলোনা ত্যাগ সম্পর্কে তিনি বলেন যে এটি কোন খারাপ সিদ্ধান্ত ছিলন, এবং তিনি বিশ্বাস করতেন যে তিনি ভালো করবেন।


title: মাউরো ইকার্দি

text: ২০১১ সালের ১১ জানুয়ারি, স্যাম্পদোরিয়া ইকার্দির সাথে ধারে মৌসুমের শেষ পর্যন্ত চুক্তির খবর নিশ্চিত করে। ছয় মাস ধারে স্যাম্পদোরিয়ার প্রিমাভেরা দলের হয়ে তিনি ১৯ খেলায় ১৩ গোল করেন। ২০১১ সালের জুলাইয়ে, স্যাম্পদরিয়া তার সাথে তিন বছরের চুক্তি করে। ৪০০,০০০ ইউরোর বিনিময়ে তারা তাকে পুরোপুরি ভাবে কিনে নেয়।


title: মাউরো ইকার্দি

text: ২০১২ সালের ১২ মে, ইয়ুভে স্তাবিয়ার বিপক্ষে তার অভিষেক হয়, খেলার ৭৫তম মিনিটে ব্রুনো ফর্নারোলির বদলি হিসেবে তিনি মাঠে নামেন। দশ মিনিট পরেই ইকার্দি তার কর্মজীবনের প্রথম পেশাদার গোল করেন এবং স্যাম্পদোরিয়া ২–১ গোলের ব্যবধানে জয় লাভ করে।


title: মাউরো ইকার্দি

text: ২০১৩ সালের ৬ জানুয়ারি, জুভেন্টাসের বিপক্ষে তিনি জোড়া গোল করেন এবং দলকে ২–১ গোলের ব্যবধানে জয় এনে দেন। ২০১৩ সালের ২৭ জানুয়ারি, পেসকারার বিপক্ষে তিনি চার গোল করেন এবং দলকে ৬–০ গোলের ব্যবধানে জয় এনে দেন, এতে স্যাম্পদোরিয়ার অবনমন শঙ্কা দূর হয়।


title: মাউরো ইকার্দি

text: ২০১৩ সালের এপ্রিলে, ঘোষণা করা হয় যে ২০১৩–১৪ মৌসুম শুরুর আগেই ইন্টার মিলানে যোগ দেবেন। পরবর্তীতে স্যাম্পদোরিয়া কর্তৃপক্ষও এ ব্যাপারে নিশ্চিত করেন। ইকার্দি ইন্টারের হয়ে তার প্রথম গোল করেন প্রাক-মৌসুম প্রীতি খেলায় জার্মান ক্লাব হ্যামবার্গার এসভির বিপক্ষে। ১৪ সেপ্টেম্বর, ইন্টারের হয়ে ইকার্দি তার প্রথম লীগ গোল করেন। জুভেন্টাসের বিপক্ষে খেলার ৭৩তম মিনিটে বদলি হিসেবে নেমে তিনি দলকে ১–০ গোলে এগিয়ে নিয়ে যান। অবশ্য, শেষ পর্যন্ত খেলাটি ১–১ গোলে ড্র হয়।


title: মাউরো ইকার্দি

text: ২০১২ সালের আগস্টে, আর্জেন্টিনা অনূর্ধ্ব ২০ দলের হয়ে জার্মানির বিপক্ষে ইকার্দির অভিষেক হয়।


title: মাউরো ইকার্দি

text: ২০১৩ সালের ফেব্রুয়ারিতে, আর্জেন্টিনার জ্যেষ্ঠ দলের হয়ে খেলার ইচ্ছা প্রকাশ করেন ইকার্দি। তিনি বলেন, “আমি আর্জেন্টিনীয়, আমি আর্জেন্টিনীয় অনুভব করি এবং আমি সবসময় আমার জাতীয় দলের শার্ট গায়ে দেওয়ার স্বপ্ন দেখেছি, আমার সর্বোচ্চটি দেওয়ার জন্য।”


title: মাউরো ইকার্দি

text: ২০১৩ সালের ১৫ অক্টোবর, ২০১৪ বিশ্বকাপ বাছাইপর্বের উরুগুয়ের বিপক্ষে খেলায় আর্জেন্টিনার জ্যেষ্ঠ দলের হয়ে তিনি প্রথম মাঠে নামেন।


title: মাউরো ইকার্দি

text: ১৪ সেপ্টেম্বর ২০১৪ অনুসারে।


title: গ্নুব্স-ছেন-সাংস-র্গ্যাস-য়ে-শেস

text: গ্নুব্স-ছেন-সাংস-র্গ্যাস-য়ে-শেস () পদ্মসম্ভবের প্রধান পঁচিশজন শিষ্যের মধ্যে একজন তিব্বতী বৌদ্ধ পন্ডিত ছিলেন।


title: গ্নুব্স-ছেন-সাংস-র্গ্যাস-য়ে-শেস

text: গ্নুব্স-ছেন-সাংস-র্গ্যাস-য়ে-শেস আনুমানিক ৮৩২ খ্রিষ্টাব্দে তিব্বতের স্গ্রাগ্স অঞ্চলে বসবাসকারী গ্নুব্স পরিবারগোষ্ঠীতে জন্মগ্রহণ করেন। তাঁর পিতার নাম ছিল গ্সাল-বা-দ্বাং-ফ্যুগ () এবং মাতার নাম ছিল ম্ছিম্স-মো-ব্ক্রা-শিস-'ত্শো ()। জন্মের পর তাঁর নাম রাখা হয় র্দো-র্জে-খ্রি-গ্ত্সুগ ()


title: গ্নুব্স-ছেন-সাংস-র্গ্যাস-য়ে-শেস

text: সাত বছর বয়সে তিনি 'ও-ব্রান-দ্পাল-গ্যি-গ্ঝোন-নু () নামক বৌদ্ধ ভিক্ষুর নিকট শিক্ষালাভ শুরু করেন। তিনি পদ্মসম্ভবের নিকট তন্ত্র সম্বন্ধে জ্ঞানলাভ করেন। এছাড়াও তিনি শ্রী সিংহ, বিমলমিত্র ও শান্তরক্ষিতের নিকট শিক্ষা লাভ করেন তিনি ভারত ও তিব্বত ভ্রমণ করে প্রকাশলঙ্কারের নিকট হতে তন্ত্র শিক্ষালাভ করেন।


title: গ্নুব্স-ছেন-সাংস-র্গ্যাস-য়ে-শেস

text: গ্নুব্স-ছেন-সাংস-র্গ্যাস-য়ে-শেস অনুযোগ তত্ত্বের প্রধান তন্ত্র দ্গোংস-পা-'দুস-পা'ই-ম্দো () নামক গ্রন্থের টীকা মুন-পা'ই-গো-ছা () রচনা করেন। এছাড়াও তিনি ব্সাম-গ্তান-মিগ-স্গ্রোন () নামক গ্রন্থেরও রচয়িতা।


title: ব্সাম-গ্তান-মিগ-স্গ্রোন

text: ব্সাম-গ্তান-মিগ-স্গ্রোন () একটি প্রাচীন তিব্বতী পুঁথি।


title: ব্সাম-গ্তান-মিগ-স্গ্রোন

text: পদ্মসম্ভবের পঁচিশজন শিষ্যের একজন গ্নুব্স-চেন-সাংস-র্গ্যাস-য়ে-শেস এই গ্রন্থ রচনা করেন। তিব্বতবিদ পল পেলিওট ১৯০৮ খ্রিষ্টাব্দে দুনহুয়াং থেকে এই গ্রন্থ আবিষ্কার করেন।